ވީމޭ އިންތިޒާރުގައި7ވަނަ ބައި | Esfiya - Dhivehi Vaahaka Site\n“ނޫތައަށް ސަރޕްރައިސް އެއް ގޮވައިގެން މިއައީ.” ޒައުޝަން ގެތުއްތު ތުއްތު އަޑުން ބުންޏެވެ.\n“ސަރޕްރައިސް އެކޭ؟” ނޫރާ ހެވިފަ ހުރެގެން ނައީމާއަށް ބަލައިލިއެވެ. ނައީމާވެސް ހެވިފަ ހުރެ އެއީ ސަރޕރައިސް އެކޭ ބުނެލިއެވެ.\nއެވަގުތު އެބުނާ ސަރޕްރައިސްއެއް ނިކުމެގެން އަންނަތަން ފެނުނެވެ. ނޫރާގެ މޫނުމަތިން އުފާވެރިކަމުގެ ހިނިތުން ވުމެއް ފާޅުވިއެވެ. އަދި ހަމަ ސައީދާގެ މޫނުމަތިންވެސް އުފާވެރިކަން ފެންނަން ހުއްޓެވެ.\nނައީމާގެ ފިރިމީހާ ޝަކީބް އާއި އެކު ޓްރޮލީ ހިފައިގެން އެއަންނަނީ ދެވަނަ އެހެން މީހެއްނޫނެވެ. ނޫރާގެ ބައްޕަ ފާރޫޤް އެވެ. އަންނަވާހަކަ އަންގާވެސްނުލާ ފާރޫޤް އައުމުން ނޫރާ އާއި ސައީދާ ތިބީ ހައިރާންވެފައެވެ. އެހެނަސް އުފާވެފައެވެ. މިއަދު މިވީ ވަރަށް އުފާވެރި ދުވަހަކަށްތާއެވެ ނޫރާ ހިތަށް އެރިއެވެ.\nއާޔަންއައިސް ފާރޫގް ހިފައިގެން ހުރި ޓްރޮލީ އަތުލައިފިއެވެ. އެކަމާ ފާރޫގް ނުރުހުންވިއެވެ. ނުވެސް ދަންނަ ބިދޭސީ މީހެއްއައިސް ޓްރޮލީ ހިފައިގެން ދާތީއެވެ.\n“މީ އާޔަން!” އެވަގުތު ސައީދާ އަވަހަށް އެންމެނަށް އާޔަން ތައާރަފް ކޮށްދޭންފެށިއެވެ. އަހަރުމެންގެ ޒޫނާގެ ދަރިފުޅު.” ސައީދާ ބުންޏެވެ.\n“އޭނ… ޒޫގެ ދަރިފުޅޭ؟” ނައީމާ ހައިރާންކަމާއެކު އެހިއެވެ. “ކޮން ޒޫއެއް؟…. ޒޫއްތަގެ؟” ސައީދާ ބޯޖަހާލިއެވެ. ނައީމާއަށް އެހާދުވަސް ފަހުން ޒޫނާގެ ހަބަރެއް ވީތީ ނައިމާ ހުރީ އުފާވެފައެވެ. ކޮންއިރަކު ޒޫއްތައާ ދިމާވީ؟ ޒޫއްތަ އުޅޭނީ މެލޭޝިޔާގަތަ؟ ” ނައީމާ އުފަލުން އެހިއެވެ. ޒޫނާއަށް ނައީމާ ކިޔަނީ ޒޫއްތައެވެ. އެއީނައީމާއަށް ވުރެ ޒޫނާ ދޮށީވެފަ އެއްބަނޑު އެއްބަފާގޮތަށް ދެކެމުން އައި މީހަކަށް ވާތީއެވެ.\n“ކިތައްކުދިން ޒޫއްތަގެ ތިބޭތަ؟” ޒޫނާ އާއި ބެހޭގޮތުން އިތުރު މައުލޫމާތު ހޯދަން ނައީމާ ބޭނުންވިއެވެ. ސައީދާ ޒޫނާއާއި ދިމާވިގޮތާއި ޒޫނަމެންގެއަށް ދިޔަވާހަކަ ނައީމާއަށް ކިޔައިދިނެވެ.\n“ކޮން ޒޫއްތައެއްތަ؟” ޝަކީބް އަހާލިއެވެ. ޝަކީބްއަކަށްޒޫނާއެއް ނޭގޭނެއެވެ.\n“އެއީ އަހަރުމެންގެ އެންމެގާތުގަ އުޅުން ދައްތައެއްފަދަ މީހެއް. ފޮޓޯތަކުގަ ހުއްޓެއްނު.” ނައީމާ ޝަކީބް އަށް އޮޅުން ފިލުވައިދިނެވެ.\nއޭރު ނޫރާ ޒައު ކިހިއްޔަށް ޖަހައިގެން އެކިތަންތަން ދައްކަމުން ކިޔައިދެމުން އާދެއެވެ. ޒައު ނޫރާއާއި ވަރަށް އޮޅެވެ. ނޫރާވެސް ޒައު އާހެދި ވަރެއް ހުރެއެވެ. އާޔަންއަށް އެމަންޒަރު ފެނުނެވެ. ނޫރާ ކުޑަކުދިންދެކެ ވަރަށް ލޯބިވާކަން އާޔަންއަށް އިނގުމުން ވަރަށް އުފާވިއެވެ. ކުޑަކުދިންދެކެ އާޔަންވެސް ވަރަށް ލޯބިވެއެވެ.\nހުރިހާއެންމެން ކާރު ކައިރިއަށް ގޮސް ކާރަށް ފޮށިތައް އެރުވުމަށްފަހު ކާރަށް އެރިއެވެ. ފާރޫގްއެރީ ކުރިއަަށެވެ. ފަހަތުގައި ދެބަރިއަށް ޝީޓް ހުރުމުން އެންމެ ފަހަތަށް އެރީ ޝަކީބް، ނައީމާ އާއި ސައީދާއެވެ. ދެންއިން ބަރިއަށް ޒައުގޮވައިގެން ނޫރާ އެރިއެވެ. އާޔަން އަދި ހަމަ އެކަކާވެސް އަނގަޔަކުން ނުބުނެއެވެ. ފާރޫގް ހީކުރީ އާޔަންއަށް ދިވެހި ނޭގޭ ކަމަށެވެ.\n“މީނައަށް އެގޭނެދޯ ގެއަށްދާން!” ފާރޫގު ފަހަތަށް އަރިއަކަށް ބަލައިލަމުން ބުންޏެވެ.\n“އިނގޭނެނު! އޭނަ ކިހާދުވަހެއް ވެއްޖެ މެލޭޝިއާގަ އުޅޭތާ.” އެންމެފަހަތުގަ އިން ސައީދާ ބުންޏެވެ. “އަނެއްކާ އެއީ ދިވެއްސެއް އޭނައަށް ދިވެހި އިނގޭނެ!” ސައީދާ ބުނެލިއެވެ.\n“ތެދެއް؟” ފާރޫގް އާޔަންއަށް ބަލައިލަމުން އަހާލިއެވެ. އާޔަން ބޯޖަހާލަމުން ހީލިއެވެ. އަދި ކާރު އިސްޓާޓު ކޮށް ދުއްވާލިއެވެ.\nކާރުގައި ތިބިއިރު އާޔަން ފިޔަވާ އެންމެންވެސް ވާހަކަ ދައްކަމުން ދިޔައީ މެލޭޝިޔާގެ މަގުތަކާއި އެކި އެކި ތަންތަނާއި ބެހޭގޮތުންނެވެ. އާޔަން ހަމަ ބަހެއްނުބުނެ އިނީއެވެ. ކަސަސުބާންގް ކޮންޑޯއަށް ދެވުނުއިރު ހުރީ ނުވައެއް ޖަހަން ކައިރިވެފައެވެ. ހުރިހާފޮށްޓަކާއި ދަބަސްތަކެއް ބާލަދީފަ ލިފްޓާއިހަމައަށް ގެންގޮސަދިނުމަށް އާޔަންވެސް އެހީތެރިވިއެވެ. އެއަށްފަހު އާޔަން އައީ ގެއަށެވެ.\nއާޔަން ކާރުޕާރކް ކުރުމަށްފަހު ގެއަށްވަންއިރު ޒޫނާ އިނީ ސޯފާގަ ކޮންމެސް ހިންދީ ފިލްމެއް އަޅުވައިގެންނެވެ. އާޔަން ފެނުމުން ރިމޯރޓުނަގާ ޓީވީ ނިވާލުމަށްފަހު ހިނގާށޭ ސައިބޯން ބުންނެޏެވެ.\nއާޔަންވެސް ބަނޑުހައިވެފަ ހުރީމައާއިއެކު އޭނަ މަންމައާއިއކު ހެދުނުގެ ނާސްތާ ކުރުމަށް ދިޔައެވެ. އެވަގުތު ޒޫނާގެ ފޯނު ރިންގު ވާންފެށިއެވެ. ޒޫނާފޯނުނަގާ ސަލާމް ކިޔާ އިނގިރޭސިން ވާހަކަ ދައްކަން ފެށިއެވެ. ބައެއްތަންކޮޅު ކޮރެއާބަހުންވެސް ބުނެލައެވެ. އަނެއްކޮޅުން ވާހަކަދައްކަނީ އާޔަންގެ ބައްޕަކަން އިނގުނެވެ.\n“މިއަދު ޑެޑް އެބަ އަންނަމޯ! އާޔަން ޑެޑްއާއި އެކު ކޮރެޔާއަށް ދާންވާނެޔޯ!” ޒޫނާ ފޯނު މޭޒުމަތީ ބައްވަމުން ބުންޏެވެ.\n“ވަޓް! އެއީ ކީއްވެތަ؟……ހަލްމޮނީ ބުނެގެންދޯ! އެއީ ކީއްކުރަންތަ؟” މިފަހަރު އާޔަން އެއްވެސް ގޮތަކަށް ކޮރެޔާއަށް ދާހިތެއް ނުވެއެވެ. އާޔަން ބައްޕަ އަންގައިފިއްޔާ އާޔަންއަށް ދެކޮޅު ހަދާކަށްވެސް ނުކެރޭނެއެވެ.\n“ނޭގެ! ދަރިފުޅު ނުފެންނަތާ ގިނަދުވަސް ވެގެން ދެކިލާހިތުން ކަމަށް ވާނީ.” ޒޫނާ ޕާން ފޮއްޗެއްގައި ބަޓަރ ހާކަމުން ވާހަކަ ދައްކަމުން ގެންދެއްވެ.\nއާޔަން އިނީ ހިތްހަމަ ނުޖެހިފަކަން ޒޫނާއަށް އެގުނެވެ. އެހެން ކަމުން އާޔަން ހިތްހަމަ ޖައްސާދިނުމުގެ ގޮތުން ޒޫނާ ބުންޏެވެ.\n“ހަލްމޮނީގެ ވާހަކަ ދެއްކުން ވަރަށް ތަފާތު. އަދި އެހާގިނައިން އެގުޅަނީ ކީއްވެކަމެއް ނޭގެ.” ޒޫނާ ދިއްކޮލި ޕާންފޮތީގައި ހިފަމުން އާޔަން ބުނެޏެވެ. “އެހެންޏާ ހަލްމޮނީ އެހާގިނައިރު ފޯނުން ވާހަކަ ދައްކައެއް ނަހަދާ. ރޭގަވެސް ގުޅައިގެން އެހާ ގިނައިރު ވާހަކަ ދެއްކި.” އާޔަން އަތުގައި އޮތް ޕާންފޮތިން އެތިކޮޅެއް ކާލިއެވެ. އަދި ވިސްނާލަން އިނދެފައި ވަހަކަ ދައްކަން ފެސިއެވެ. “ޔުނީގެ ވާހަކައާއި ރައްޓެހިންގެ ވާހަކަވެސް އެހި. ކޮންމެސް ކަމެއް ވެގެން އުޅޭހެން ހީވަނީ!”\nއާޔަން ހުރިހާ ވާހަކައެއް ދެއްކިއިރުވެސް ޒޫނާ އަނގައިން ނުބުނެ އިނީއެވެ. ކޮންމެވެސް ވަރަކަށް ޒޫނާއަށްއޮތީ ވާންއުޅޭ ގޮތް އެގިފައެވެ. ނޭގެނީ އަންނަން އުޅޭ ތޫފާނުގެ ކޮޅިގަނޑު ގަދަވެގެންދާނެ ވަރެކެވެ.\nއާޔަން ކޮޓަރިއަށް ވަދެ ޓީ-ޝާރޓް ބާލާ އެނދުމަތީ ބޭއްވިއެވެ. އަދި އާޔަންގެ ޖީންސް ޖީބުގައި އޮތް ފޯނާއި ވޮލެޓް ނަގާ އެނދު ކަިއރީ ހުރި ކަބަޑުމަތީ ބެހެއްޓިއެވެ. ދެން ރިމޯޓް ނަގާ ކޮޓަރީގަ ހުރި ހުރިހާ ދޮރެއް ހުޅުވާލިއެވެ. އެވަގުތު ފޯނުރިންގުވާން ފެށިއެވެ. އާޔަން ބަލައިލިއިރު އެއީ ހަލްމޮނީއެވެ. ނަގަން ނުނަގަން ހުރެވެސް ފޯނު ނެގީ ހަލްމޮނީ ހިތްހަމަނުޖެހިދާނެތީއެވެ.\nފޯނުން ވާހަކަދައްކާނިމުން އިރު މީހާ ހުރީ ހިސާބަކަށް ހިތްހަމަ ނުޖެހިފައެވެ. ފޯނު އެދުމައްޗަށް އެއްލާލުމަށްފަހުު ޖީންސް ބާލައި ތުވާލި އަނދެލައިގެން ވަނީ ފާޙާނާއަށެވެ. އެތައްއިރަކު ޖަކޫޒީ ތެރޭގައި ލޯމަރައްިލައިގެން އޮތެވެ. އޭނާ އޮތީ ވިސްނުމެއްގެ ތެރޭގައައެވެ. ނިތަށް ރޫއަރައިގެން ދިޔައީ ދެ ބުމަ ކައިރި ކޮއްލުމުންނެވެ. ވިސްނަމުންދަނީ ނޫރާއާއި މެދުއެވެ. އޭނާގެ އެންމެ ފުރަތަމަ ލޯތްބެވެ. މިގެ ފަސް އަހަރު ކުރިންވެސް އޭނާ އެންމެ ލޯބިވި ކުއްޖާއަކީ ނޫރާއެވެ. މިހާރުވެސް އަދި އަބަދުވެސް އޭނަ އެންމެލޯބިވާނީ ނޫރާދެކެއެވެ. އަބަދުވެސް ނޫރާ ފެންނަ ހިސާބުގައި ހުންނަން އޭނަ ބޭނުންވެއެވެ. ނޫރާއަށް ހުރިހާ އުފަލެއް ހޯދަދޭން ބޭނުން ވެއެވެ. ނޫރާ ލޯބިވާކަން އެނގުނަސް އާޔަން ލޯބިވާވާހަކަ ނޫރާއަށް އަންގަން ބޭނުންނުވަނީ ފަހުން ނޫރާއަށް ހިތާމައެއް ދޭންޖެހިދާނެތިއެވެ. ނޫރާގެ ރައްޓިއްސެއްގެ ގޮތުގައި ހުރުން މާ ބުއްދިވެރި ކަމުގައި އާޔަން ދެކެއެވެ. އެގޮތުގައި ކިތަންމެގިނަ ދުވަހަކުވެސް ހުރެވިދާނެތީއެވެ. ކޮންމެފަދަ ހާލަތެއްގައިވެސް އެގޮތުގައި ނޫރާއާއި ދުރުނުވެ ހުރެވޭނެއެވެ.\nޝައިލާ ވީ ކޮންތާކުބާއެވެ. އޭނަ އާޔަންއަށް މާފުކުރާނެ ބާއެވެ. އެއްފަހަރު މާފްނުކުރިއަސް އަނެއް ފަހަރުވެސް އާޔަން މާފަށް އެދޭނީއެވެ. މާފްކުރަންދެން މާފަށް އެދޭނިއެވެ. އޭނަ ބުނާކަމެއް ވިއްޔާވެސް ކުރާނީއެވެ. އެއީ ކިތަންމެ ދަށު ދަރަޖައިގެ ކަމެއް ވިއަސް މަފް ލިބޭނަމަ އާޔަން ކުރާނެއެވެ.\nހަލްމޮނީއަށް ވެސް އެވާހަކަތައް އެނގޭއިރު ހަލްމޮނީ އެކިޔަނީ ކީކޭ ހެއްޔެވެ. ޑެޑްގެ ބިޒްނަސް ޕާރޓްނަރ ގެ އަންހެން ދަރިފުޅާ ބައްދަލުކުރަން އާޔަން ދާންޖެހެނީ ކީއްވެ ހެއްޔެވެ. އެއީ އާޔަން އެހީކުރާ ކަހަލަ ކަމެއް ނޫން ކަންނޭގެއެވެ. އަދި އެއްފަހަރު ހަލްމޮނީއާއި ވާހަކަ ދައްކާލަން ހިތައް އެރުމާއިއެކު ޖަކޫޒީ ތެރެއިން ފޭބިއެވެ. އަދި ފެންވަރައިގެން ލާ ރޯބް އެއް ލައިގެން ފާހާނާއިން ނިކުމެ ފޯނު ނެގިއެވެ.\nއާޔަން ހަލްމޮނީއާއި ވާހަކަ ދައްކަނީ ކޮރެއަބަހުންނެވެ. ވަރަށް އަދަބުވެރިކަމާއި އެކުއެވެ. ވާހަކަދައްކާނިމުނުއިރު އާޔަން ހުރީ ކުރިއަށް ވުރެ ބޮޑަށް ހިތްހަމަ ނުޖެހިފައެވެ. އަލަމާރިން ޓީ-ޝާރޓްއަކާއި ސޯޓެއް ލައިގެން އެނދަށް އަރައިފިއެވެ. ރޭގަވެސް އާޔަން ނޫރާއާއި ދޭތެރޭ ވިސްނަން ހަދައިގެން ހަމައަށް ނުނިދެއެވެ. މިހާރު ހަލްމޮނީ އެދެއްކި ވާހަކައަކުން ދެންއަރާމެއް ލިބޭނެ ހެނެއް ހިއެއްނުވެއެވެ. ނަމަވެސް މިވަގުތު ނިދޭތޯ އާޔަން މަސައްކަތް ކުރަންފެށިއެވެ.\nމިހާރު މެންދުރުން އަނބުރާ ދޭއްޖަހަން އުޅެނީއެވެ. މުޅިގޭގައިވެސް ހޭލާ އިނީ ނޫރާއެވެ. ދަންވަރު ފްލައިޓުން އައިމީހުން ތިބީ ދަތުރު ވަރުބަލިވެގެން ނިދާފައެވެ. ސައީދާވެސް އޭނާގެ ފިރިމީހާއާއި އެކު ނިދަނީއެވެ. އެދެމަފިރިން އެހާގިނަދުވަސްކޮށްފަ ބައްދަލުވީމަ ވާނީވެސް އެހެން ނޫންހެއްޔެވެ. ނޫރާ މެންދުރަށް ކެއްކިއެވެ. އެއަށްފަހު ފޫހިވެގެން ފޭސްބުކް އަށް ވަނެވެ. އޮންލައިންގަ އިނީ ލައި އެކަންޏެވެ. ލައިއަށް ގޮވިއަސް ޖަވާބެއް ނައެވެ. އެންމެފަހުން ލެޕްޓޮޕުން ފިލްމެއް އަޅުވައިގެން އެބަލަން ސޯފާމަތީ ޖައްސާލައިގެން އޮތެވެ. އިރުކޮޅަކުން ފޯނުވާން ފެށިއެވެ. ނޫރާ ފޯނުނެގިއެވެ. އެއީ އާޔަން އެވެ.\n“ކޮން ޕްރޮގްރާމެއް އޮތީ؟ މެހެމާނުން ގޮވައިގެން ތަންތަން ދައްކަން ދިއުމެއް ނެތްތަ؟” އާޔަން އަހާލިއެވެ.\n“މިއަދު އެންމެން ރެސްޓް ކުރަނީ. އަދިވެސް ނިދާފަ. ހީވަނީ މިރޭހެން ތިކަންތަށް ފަށާނީ.” ނޫރާ ބުނެލިއެވެ.\n“އެހެންތަ! އާޔަންގެ ޑެޑް އަންނާތީ މިއުޅެނީ މަންމައާއެއްކޮން އެއަރޕޯޓަށްދާން” އާޔަން ބުންޏެވެ.\n“އެއީ ކީއްވެ ކުއްލިއަކަށް އަންނަނީ؟” ނޫރާ އެހިއެވެ. “މިއަދު ދެން ނާދެވޭނެދޯ މިގެއަކަށް؟” ނޫރާ އަބަދު ބޭނުންވަނީ އާޔަން ފެންނަހިސާބުގަ ހުންނާށެވެ. ނޫރާގެ ހިތުގަ އޮތް އެއްޗެއް އާޔަންއަށް އެގޭނެނަމައޭ ނޫރާ ހިތަށް އަރައެވެ. ބައެއްފަހަރު އިސްނަގާ އާޔަންކައިރީ ލޯބިވާވާހަކަ ބުނަންވީއޭވެސް ނޫރާ ހިތަށް އަރައެވެ. އެކަމަކު އެހެން ބުނާކަށް ނޫރާއަކަށް ނުކެރޭނެއެވެ. ނޫރާ މާލަދުގަނެއެވެ. އާޔަން ނޫރާއަށް ބަލަން ހުންނަގޮތުން ވެސް ބައެއްފަހަރު ނޫރާ ހުންނަނީ ލަދުންނެވެ. އާޔަންވެސް ނޫރާދެކެ ލޯބިވާހެން ނޫރާއަށް ބައެއްފަހަރު ހީވެއެވެ. އެކަމަކު އަނެއްބައިފަހަރު އެއީ ހަމަ ރަޙްމަތްތެރި ކަމޭހީވެއެވެ.\nއާޔަންއާއި ވާހަކަ ދެއްކުމަށްފަހު ފޯނު ބާއްވާފައި ފެންވަރާލުމަށް ނޫރާވަނީ ފާޙާނާއަށެވެ. ނޫރާ ފެންވަރާ ނަމާދުކޮށްލާ ހަދައިގެން ރީތިވާންހުއްޓާ ނޫރާ ކޮޓަރި ދޮރުގައި ޓަކިޖަހާއަޑު އިވުނެވެ. ނޫރާ ދޮރު ހުޅުވާލިއިރު ހުރީ ޒައު އެވެ. ޒައުގެ އެއްއަތުގަ އޭނަ ކުޅެން ގެންގުޅޭ ބުދު އެލުވައިލާފައި އޮތެވެ.\n“ނޫތާ! ޒައު ބޭނުންވަނީ މިއަދު ކާރުގަ އިން ކުއްޖާއާ ފްރެންޑް ވާން!” ޒައުގެ ލޯބި އަޑުން އެހެން ބުނުމުން ނޫރާއަށް މަޖާވިއެވެ.\n“އެހެންތަ! އާނ! ދެންއެ ބޭބެއައިމަ ވާނެދޯ ފްރެންޑްވާން.” ނޫރާ މަޖާވެލާފައި ބުންޏެވެ.\n“ޒައުއަށް ވަރަށް ރީތި އެކުއްޖާ! ޒައު މިއުޅެނީ އެކުއްޖާ ޒައުގެ ބޯއިފްރެންޑަށް ހަދަންވެގެން.” ޒައު ބޮޑު މީހެއް ހެން ބުނެލިއެވެ.\nޒައު އެބުނި އެއްޗަކުން ނޫރާ ހައިރާންވިއެވެ. އަދި ހިނިވެސް އައެވެ. އަދި މަޖާވެގެން ނޫރާ ފުނާ ބޮލަށް ޖަހާލައިފައި ރީތިވަ މޭޒުމަތީ އޮތް ފޯނުނަގާ އާޔަންއަށް މެސެޖެއް ފޮނުވިއެވެ.\n“ކޮބާ ޒައުގެ މަންމި؟ ހުރިހާކުދިން ހޭލައިފިތަ؟” ފޯނު މޭޒުމަތީ ބޭއްވުމަށްފަހު ޒައުއާ ދިމާއަށް ގުދުވެލަމުން އަހާލިއެވެ.\n“ޒައު މަންމި އެބައިން ބޭރުގަ. އަދިވެސް ބައްޕި އޮތީ ނިދާފަ.” ޒައު ބުންޏެވެ.\nޒައުގެ އަތުގަ ހިފައިގެން ނޫރާ ބޭރަށް ނުކުތްއިރު ނައީމާ އިނީ ސޯފާގައެވެ. ނޫރާ އައިސް ނައީމައަށް ޒައުދެއްކި ވާހަކަ ކިޔައިދިނެވެ. އެކަމާ ނައީމާވެސް ހިނިއައެވެ.\n“ތިވީ މާދެރަގޮތެއްނު! ނޫރާ ތިހެން ހުއްޓާ ތެޔޮނާށި ޖަހައިގަންނަން އެއުޅޭނީ!” ނޫރާއައިސް ނައީމަކައިރީ އިށީނުމުން ނައީމާ ބުންޏެވެ.\nނޫރާ ނައީމާއަށް ވަރަށް ގިނަވާހަކަ ކިޔައިދެއެވެ. އެކިފަހަރު ނައީމާއާއި ޗެޓް ކުރާއިރު ނައީމާ ނޫރާ ކައިރީ ގޮތް ގޮތަށް އެކިވާހަކަ ދައްކައިގެން ނޫރާގެ ސިއްރުތައް ހޯދައެވެ. އެހެންކަމުން އާޔަންގެ ވާހަކަވެސް އެއީ ނައީމާއަށް މާކުރިންވެސް އެނގޭ ވާހަކައެކެވެ. ނައީމާ އެކަމު އެއްވެސް ވާހަކައެއް ސައީދާއަށް ކިޔައެއްނުދެއެވެ. ނައީމާއަކީ ސައީދާގެ ކޮއްކޮ ކަމަކު ނައީމާއަކީ އެހާ ގިނައިން ވާހަކަދައްކާ މީހެއްނޫނެވެ. ކޮންމެކޮންމެ ވާހަކައެއް ނައީމާގެ އަނގައިން ބޭރެއްނުވާނެއެވެ. އެއަޙިލާފަށް ސައީދާއަށް އެއްވެސް ވާހަކައެއް ސިއްރުކޮށްގެން މާގިއިރަކު ނުހުރެވޭނެއެވެ. ސައީދާގެ ގޮތް އެނގޭތީ ނޫރާވެސް ސައީދާއަށް ވާހަކަތަށް ކިޔާދީ ނޫޅެއެވެ.\n“ހިނގާ ކާން ދޯ!” ނޫރާ ނައީމާއަށް ބަލައިލަމުން ބުންޏެވެ.\n“އާން! ވަރަށް ބަނޑުހައިވެފަ މީނީ. ޝަކީބް ހޭލަންދެން މަށަކަށް ނީދެވޭނެ.” ނައީމާ ތެދުވަމުން ބުންޏެވެ.\nއޭގެ ގަޑިއެއްހާއިރު ފަހުން އެންމެން ހޭލައިގެން ކައިހަދައިފިއެވެ. އަދި އެންމެން އަވަހަށް ސަން ވޭ ޕިރަމިޑްއަށް ދާން ތައްޔާރުވާން ފެށިއެވެ. އެއީ ސަންވޭ ކިޔާ ސަރަހައްދުގައި ހުންނަ ބޮޑު ވިޔަފާރީގެ މަރުކަޒެކެވެ. އެތާގައި ފިހާރަތަކާއި ކުޑަކުދިން ކުޅޭ ތަންތަނާއި ގޭމްކުޅޭ ސްޓޯލްތަކާއި އަދި ސިނަމާތަކާއި ސްކޭޓްކުރާ ތަނަކާއި އޭގެ އިތުރުން ވަރަށްގިނަ ތަންތަން ހިމެނެއެވެ. އެންމެން ޕިރަމިޑްއަށް ދިއައީ ބަހުގައެވެ.\nޕިރަމިޑް އަށް ވަންނަތާ ދޮރުގެ ދެފަރާތުގައި ބޮޑު ދެ ސިންގާގެ ސިފަިގައި ހަދާފައިވާ ދެބިނާ ހުއްޓެވެ. އެތެރޭގައި މައްޗަށް އެރުމަށް ހުރީ ހުސް ދުވާސިޑިއެވެ. އެތަނަކީ އެކަކަށްވެސް އާތަނެއް ނޫނެވެ. އެއީ ވަރަށްގިނަ ފަހަރުމަތިން އެންމެންނަށްވެސް މިހާރު އާދެވިފައިވާ ތަނެކެވެ. އެންމެން މިސްރާބުޖެހީ ކުޑަކުދިން ކުޅޭ ދިމާއަށެވެ.\nޒައު ގޮވައިގެން ޝަކީބް އެތާހުރި އެއްޗިހިތަކަށް އަރަންފެށިއެވެ. އެނބުރޭ އުނދޯއްޔަށް ވެސް އެރިއެވެ. ޒައު އިނީ ވަރަށް އުފާވެފައެވެ. ވަރަށް މަޖާވެފައެވެ. ނޫރާހުރީ ޒައުއަށް މަޖާވެގެން އުޅޭތަން ވީޑިއޯކުރާށެވެ. ނައީމާއާއި ސައީދާ އެތާހުރި ފިހާރައަކަށް ވަނެވެ. ފާރޫޤް ހުރީ ކުޑަކުދިން ކުޅޭތާގެ ޗެންޗޭނުގައި ހިފަހަށްޓައިގެން ފޯނުގައެވެ.\nއިރުކޮޅަކުން ނޫރާއަށް އާޔަން ގުޅައިފިއެވެ. “އަސްލުތަ؟ ޒައު ހާދަ ލޯބިއޭ އެހެންވިއްޔާ!” އާޔަން ހެމުން ހެމުން ބުންޏެވެ.\n“އާނއެކޭ! އެކަމާ އެންމެން މަޖާވެގެން އުޅެނީ! ނޫރާމެން މިތިބީ ޕިރަމިޑްގަ.” ނޫރާ ބުންޏެވެ. “ކޮންތާކު އާޔަން ތިހިރީ؟” ނޫރާއެހިއެވެ.\n“އާޔަން މިހާރު މިހިރީ ޓާރމިނަލްގަ. ޑެޑް އަދި ނުނިކުމޭ! މަންމަ އެބައިން މިތާ.” އާޔަން ބުންޏެވެ. “ނޫރާ! އަދި ވާހަކައެއްވެސް ކިޔައިދޭން ވެފަ އެބައޮތް. މިހާރަކުނޫން އިނގޭ ފަހުން” އާޔަން ބުންޏެވެ.\n“އެއީ؟ އަނެއްކާ ކޮންވާހަކައެއް؟” ނޫރާ އެހިއެވެ. ނޫރާގެ ހިތުގެ ހިނގުން އަވަސްވެފައިވަނީ އެއީ ނޫރާ ހިތަށްއަރުވައިގެން ހުރި ވާހަކަ ބާއޭ ހިތަށްއަރާފައެވެ.\nއާޔަން އޭނަ މަންމައާއި ދުރަށް ޖެހިލިއެވެ.\n“ހަލްމޮނީ ބޭނުން ވަނީ އާޔަން މި ޗުއްޓީގަ ކޮރެއާއަށް ދާން. ޑެޑް ވެސް އެހާ އަވަހަށް އެއައީ އެހެންވެ ކަންނޭގެ.” އާޔަން ފޯނުން ވާހަކަ ދައްކަމުން އެތާހުރި ގޮނޑިއެއގައި އިށީނެވެ. އަދި ފޯނު އަނެއްކަންފަތަށް ބަދަލުކޮށްލިއެވެ.\n“ކުއްލިއަކަށް ދާން އެބުނީ ކީއްވެ؟” ނޫރާ އިތުރަށް އޮޅުންފިލުވަން ބޭނުންވިއެވެ.\n“ޑެޑްގެ ބިޒްނަސް ޕާރޓްނަރގެ އަންހެން ދަރިފުޅާއި މީޓްކުރަންށޯ. ހަލްމޮނީ ވޯންޓްސް މީޓު މީޓް ހަރ. އެންޑް ނައު ޑެޑް ބުނެފި އާޔަންކައިރީ ކޮރެއާއަށް ދާންވާނެޔޯ. ދިޔައިމަ ނޫންހޯ އިނގޭނީ. އާޔަން މިހުންނަނީ އެކަމާ ބޯގޮވާފަ. މަންމައަށް ވެސް ކޮންމެސް ވަރަކަށް އެގޭނެކަންނޭގެ. އެކަމަކު ޑެޑް ބުނެފިއްޔާ މަންމަވެސް ހުންނާނީ ހަތިޔާރު ބަހަށްޓައިގެން.” އާޔަން ބުންޏެވެ.\nނޫރާ ހުރީ ބުނާނެ އެއްޗެއް ނޭގިފައެވެ. ނޫރާގެ ހިތުގައި ދިއްލިފައިވާ ހުޅުކޮޅު ނިވެނީ ހެން ނޫރާއަށް ހީވިއެވެ. އާޔަންއަށް އާޔަންމެން ފެންވަރުގެ ކުއްޖެއް ހަލްމޮނީ ހޯދައިދެނީކަން ނޫރާއަށް އެގުނެވެ. އާޔަން އެކަން ކުރާނެހެއްޔެވެ. އޭރުން ނޫރާގެ ހިތަށް ވާނީ ކިހިނެއް ހެއްޔެވެ.\n“އާޔަން އެއްވެސް ގޮތަކަށް ކޮރެއާއަށް ދާކަށް ބެނުމެއްނޫން.” ނޫރާ ވާހަކަ ނުދެއްކުމުން އާޔަން ވާހަކަ ދައްކަން ފެށިއެވެ. “އާޔަން އަކީ އާޔަންގެ ޑެޑްއެއް ނޫން. އެކަން ހަލްމޮނީއަށް އަނގަން އާޔަންބޭނުމީ. އާޔަންގެ ލައިފްއަކާ ހަލްމޮނީއަކަށް ނުކުޅެވޭނެ. ޑެޑްއަށް ކޮންމެގޮތެއް އޯކޭ ވިއަސް އާޔަން….” އާޔަންގެ އަޑު ބެދިއްޖެ އެވެ. އާޔަންއަށް އިތުރަށް ވާހަކައެއް ނުދެއްކުނެވެ. އާޔަންއަށް އެކަމާ ދެކޮޅު ހެދޭނެ ހެއްޔެވެ. ހަލްމޮނީ ކުރިމަތީ އަނގަހުޅުވާލަންވެސް އާޔަންއަށް ނުކެރެއެވެ. ދެން އަދި ނުރުހުމާއެކު އެއްޗެއް ބުނާނީ ކިހިނެއް ހެއްޔެވެ.\nނޫރާ މުޅިން މިލައިފިއެވެ. ނޫރާއަށް މި ލޯބިވެވުނީ ކާކުދެކެ ހެއްޔެވެ. ނޫރާއަށްވުރެ ފެންވަރު މާމަތި މީހެއް ދެކެއެވެ. އެއްވެސް އިރަކު އެލޯތްބެއް ކާމިޔާބެއް ނުވާނެއެވެ. އެކަމުވެސް އާޔަންދެކެ ނޫރާ ލޯބިވާނެއެވެ. އެއީ ނޫރާގެ އެންމެފުރަތަމަ ލޯތްބެވެ. ނޫރާއަށް އެހެންމީހަކުދެކެ ލޯތްބެއް ނުވެސް ވެވޭނެއެވެ. ނޫރާ އާޔަންއަށް އިންތިޒާރު ކުރާނެއެވެ. ކޮންމެސް ދުވަހަކުން އާޔަން ނޫރާއަށް ލިބޭނެއެވެ. ނޫރާ ކައިރިއަށް އާޔަން އަންނާނެއެވެ. ނޫރާ އުއްމީދު ކަޑައެއްނުލާނެއެވެ.\n“ނޫރައަށްވެސް އިނގޭނެ އާޔަން ލޯބިވަނީ އެހެން ކުއްޖެއްދެކެކަން. އާޔަން އަދިވެސް މި އިންތިޒާރު ކުރަނީ އެކުއްޖާއަށް. އަނެއްކާ މިހާރު އެކުއްޖާވެސް އާޔަންދެކެ ލޯބިވާކަން އާޔަންއަށް އެނގޭ.” އާޔަން ކުރެހިފައިވާ އަޑަކުން ވާހަކަ ދައްކަންފެށިއެވެ. އާޔަންއަށް ނޫރާވެސް އާޔަންދެކެ ލޯބިވާކަން އެގުނީ ނޫރާ މަންމަ ސައީދާ އެދުވަހު ދެއްކި ވާހަކައިންނާއި ނޫރާ ކޮޓަރިން އާޔަންއަށް ފެނުނު ނޯޓް ފޮތުންނެވެ.\n“ތިބުނީ އާޔަން އަށް އެގެއޭތަ އެކުއްޖާވެސް ލޯބިވާކަން؟” ނޫރާ އަޖައިބުވެގެން އަހާލިއެވެ. “އެއީ ލަންކާގަ އުޅުންއިރު އާޔަން ލައިކްވި ކުއްޖާތަ؟”\n“އާނ! އެއީ އެކުއްޖާ. އެއީ އާޔަން އެންމެ ލޯބިވާ އަންހެންކުއްޖާ. އެހެންކުއްޖެއްދެކެ އާޔަން ލޯތްބެއްނުވެ. އަދި އެހެން ކުއްޖެއްދެކެ ލޯބި ވެވޭނެ ހެނެއް ހިއެއްވެސް ނުވޭ!” އާޔަން ބުންޏެވެ.\nއާޔަން އެހެން ބުނުމުން ނޫރާގެ ހިތް ހީވީ ކުދިކުދި ވެދާނެހެންނެވެ. އާޔަންގެ ހިތް މާކުރިން އެހެން ކުއްޖަކަށް އެވަނީ ދީފައެވެ. ނޫރާއަށް މިކުރެވެނީ ކީއްހެއްޔެވެ. ނޫރާގެ ހިތް ރޮމުން ގެންދެއްވެ. ނޫރާ ބޭނުންވަނީ ގެއަށްދާށެވެ. އަދި އެނދުމަތީ އޮވެ ބާރަށް ރޯށެވެ. ނޫރާއަކީ އެއްވެސް ގޮތަކަށް މީހުންނަށް ފެންނަތާ ރޯކުއްޖެއްނޫނެވެ. ކިތަންމެ ދެރަވާކަމެއް ވިޔަސް ދެރަވެފައި ހުރިކަން މީހުންގެ ކުރިމަތީ ނޫރާ ނުދައްކައެވެ.\n“ޑެޑް އެބައާދެ. ބާއްވަނީއިގޭ! ބާއި. ސީޔޫ ސޫން.” އާޔަން ފޯނުކަޑާލަމުން ބުންޏެވެ.\nއާޔަންގެ ބައްޕަ އިސްމާޙް ކުޑަ ދަބަހެއް ދަމަމުން ޓާމިނަލްއިން ނިކުމެގެން އާދެއެވެ. އައިސް އާޔަންގައިގަ ބައްދާލިއެވެ. އަދި ޒޫނާއާއި ސަލާމް ކޮށްލިއެވެ. އިސްމާޙްއަށް ދިވެހި އިނގެނީ ވަރަށް ކުޑަކޮންނެވެ. ކިޔާއެއްޗިހި އެނގުނަސް ވާހަކަ ދައްކާކަށް ނޭގެއެވެ. އާޔަން ބައްޕައާއި ވާހަކަ ދައްކަނީކޮރެއާ ބަހުންނެވެ. އަދި ބައެއްފަހަރު އިގިރޭސިބަސް ވެސް ބޭނުން ކުރެއެވެ. ޒޫނާ ގިނައިން އިސްމާޙްއާއި ވާހަކަ ދައްކަނީ އިނގިރޭސިން ނެވެ.\nއިސްމާޙް އިނީ ކާރުދުއްވާށެވެ. ޒޫނާއިނީ ކުރީ ސީޓްގައެވެ. އާޔަން ކާރުގެ ފަހަތުގައި އިނެވެ. ވަރަށް ގަދައަށް ބަހުސް ކުރަމުންދެއެވެ. ކޮރެއާބަހުންނެވެ. އާޔަން އިނީ ވަރަށް ބޮޑަށް ދެރަވެފައެވެ. ޒޫނާގެ މޫނުމަތިންވެސް ފެންނަމުންދަނީ ހިތްހަމަނުޖެހުމާއި ނުތަނަވަސް ކަމެވެ. އިސްމާޙް ވެސް އިނީ ފާޑަކަށެވެ. އާޔަން އިނީ ބުނާނެއެއްޗެއް ނޭގިފައެވެ. ބައްޕަގެ ކުރިމަތީ ހަތިޔާރު ބަހައްޓައިގެންނެވެ. ޒޫނާ އެކަމު އިރުކޮޅަކާ އެއްޗެކޭބުނެލައެވެ. ވެގެން އުޅޭގޮތަކީ އާޔަންގެ މާމަ އަމީނާ އާޔަން އިންނަން ކުއްޖަކު ހަމަޖައްސައިގެން ޒޫނާއާއި އާޔަން އެކަމާ ނުރުހެނީއެވެ. އިސްމާޙް ވެސް މާރުހޭ ކަމެއް ނޫނެވެ. ނަމަވެސް އޭނަގެ މަންމަބުނީމަ ކޮންމެކަމެއްވެސް ކުރަން އިސްމާޙް އަށް ޖެހެއެވެ.\nގެއަށް ދެވުމުން އާޔަން އަނގައިންވެސް ނުބުނެ ކާރުން ފައިބައިގެން ގެއަށްވަދެ ސޯފާގައި އިށީނެވެ. ޒޫނާ ވަނުމުން އާޔަން ތެދުވިއެވެ.\n“މަންމާ! ޑެޑް ކައިރީ ބުނެބަލަ މިފަހަރު އެއްބަސް ނުވާށޭ! ދިސް އިޒް ނޮޓް ފެއަރ. ހުރިހާކަމެއްވެސް ހަލްމޮނީ ބުނާގޮތަށްތަ ވާންޖެހެނީ؟ ” އާޔަން ޒޫނާކައިރީ އެހެން ބުނިއިރު އިސްމާޙް ދޮރުން ވަދެގެން އާދެއެވެ. އާޔަން ކީއެއްޗިހި އިސްމާޙް އަށް އަޑު އިވުނެވެ.\n“ޔޫ ޑޯންޓް ހޭވްޓު ޑޫ ވަޓްއެވަރ ޝީ ސޭސް! ބަޓް ލެޓްސް ގޯ އެންޑް ލިސްން ފަސްޓް.” އިސްމާޙް ބުންޏެވެ.\n“ކަމޯން ޑެޑް! އާރ ޔޫ ސެއިން ފަރސްޓް ލިސްން އެންޑް ޑޫ ވަޓް އެވަރ އިޓްއިޒް…. އައި އޭމް ނޮޓް ޔޫ ޑެޑް. ދިސް ޓައިމް ޔޫއާރ ނޮޓް ރައިޓް.” އާޔަން ހުރީ ވަރަށް ރުޅިއައިސްފައެވެ. އެންޑް ޔޫ ކޭންޓް ފޯރސްމީޓު ޑޫ އެނީތިނގް!!” ވަރަށް ބާރަށް އާޔަން ހަޅޭއްލަވައިގަތެވެ. އާޔަން ހުރީ ވަރަށް ޕްރެޝަރުގައެވެ. އާޔަން އެހާ ރުޅިއައިސްފަ ހުއްޓާ ނުދެކޭތާ އެތައް އަހަރެއް ވެއްޖެއެވެ. އަދި އިސްމާޙް ވެސް އެވަގުތު ދެން އިތުރު އެއްޗެއް ބުނަން ގަސްތެއް ނުކުރިއެވެ. ޒޫނާ އާއި އިސްމާޙް މައްޗަށް ގޮސް ކޮޓަރިއަށް ވަދެއްޖެއެވެ.\nއާޔަން ގަބުވެފަ ހުރިތާހުރީއެވެ. އެއްވެސް ކޮޅަކަށް ގުޑާވެސް ނުލައެވެ. ލޮލުގައި ކަރުނަތަށް ގިނަވެ ކޯތާފަތް މައްޗަށް ފައިބަމުން ދެއެވެ. އާޔަން އޭނަ ބައްޕައާއި ދުވަހަކުވެސް އެގޮތަށް ވާހަކައެއް ނުދައްކައެވެ. އިރުކޮޅަކު އެހެން ހުރެފަ މައްޗަށް ގޮސް ކޮޓަރިއަށް ވަނެވެ.\nހިތް ދެވިއްޖޭ ކަލާޔަށް ހުވާ – 15\nހިތާމަ އުފެއްދުންތެރި ލިޔުން އެހެނިހެން ލޯބި September 23, 2021\nތިޔަ ނޫން ހިތެއް ނޭދެމޭ 2\nގާތުގާވުމަށް ހިތް އެދެނީ (3)


Addu ga zaham kolli Zuvaanaa ICU gai, Haalu Serious\nއައްޑޫގައި ޒަހަމްކޮށްލި ޒުވާނާ އައިސީޔޫގައި، ހާލު ސީރިއަސް\nމަރަދޫގައި ވަޅި ހަރައި ޒަހަމްކޮށްލި އީވާން --\nހޮނިހިރުދުވަހުގެ ރޭ އައްޑޫ ސިޓީ މަރަދޫގައި ހިންގި މާރާމާރީއެއްގައި ޒަހަމްކޮށްލާފައިވާ 22 އަހަރުގެ މުހައްމަދު އީވާން އަދިވެސް އޮތީ އައިސީޔޫގައި ކަމަށާއި އޭނާގެ ހާލު ސީރިއަސް ކަމަށް އައިޖީއެމްއެޗުން ބުނެފި އެވެ.\nދެ ގްރޫޕެއްގެ ދެމެދުގައި ހިނގި ހަމަނުޖެހުމެއްގެ ތެރެއިން އީވާންއަށް ހަމަލާދިންއިރު، އޭނާގެ ހަށިގަނޑުގެ 11 ތަނަކަށް ވަޅި ހަރާފައިވެ އެވެ. އެ ޒަހަމްތަކުގެ ސަބަބުން ހަށިގަނޑުގެ ތެރެއަށް ވަރަށް ބޮޑަށް ލޭފައިބައިފައިވުމުގެ ސަބަބުން އޮޕަރޭޝަނެއް ވެސް ކުރަން ޖެހުނެވެ.\nއައިޖީއެމްއެޗްގެ މީޑިއާ އޮފިޝަލު "އަވަސް"އަށް ވިދާޅުވީ، އީވާންގެ ހާލު ސީރިއަސް ކަމަށެވެ. އޭނާ މިވަގުތު ވެންޓިލޭޓަރުގައި ބާއްވާފައި އޮތް އިރު، ހޮސްޕިޓަލަށް ގެނައި އިރަށްވުރެ ހާލަތު ތަންކޮޅެއް ރަނގަޅު ކަމަށް ޑޮކްޓަރުން ބުނެފައިވާ ކަމަށް ވެސް ވިދާޅުވި އެވެ.\n"އެ ޒުވާނާގެ ހާލު ތަންކޮޅެއް ރަނގަޅު ކަމަށް ޑޮކްޓަރުން ވިދާޅުވަނީ. އެހެން ނަމަވެސް އަދިވެސް އައިސީޔޫގައި ފަރުވާ ދެމުން މިދަނީ،" އައިޖީއެމްއެޗްގެ އޮފިޝަލް ވިދާޅުވި އެވެ.\nއީވާނަށް ހަމަލާދިން މައްސަލާގައި މިހާތަނަށް 10 މީހަކު ފުލުހުން ވަނީ ހައްޔަރުކޮށްފަ އެވެ. އޭގެ ތެރޭގައި 18 އަހަރު ނުވާ ކުޑަކުއްޖަކުވެސް ހިމެނެ އެވެ.\nރޭ މާލޭގައި ވެސް އައްޑޫ ސިޓީއަށް ނިސްބަތްވާ ޒުވާނެއްގެ ގަޔަށް ވަޅި ހަރައި ޒަހަމްކޮށްލާފަ އެވެ. އޭނާއަށް އޭޑީކޭގައި ދަނީ ފަރުވާދެމުންނެވެ.\nބޭރުގެ ބޯޓު ތަކެއް އަތުލައިގެންފި


ރަކީދޫ (ވ. އަތޮޅު) - ވިކިޕީޑިއާ\nރަކީދޫ (ވ. އަތޮޅު)\nމިއީ ވ. އަތޮޅުގައި މީހުން އާބާދުވެފައިވާ ރަށް ތަކުގެ ތެރެއިން ރަށެކެވެ. ރަކީދުއަކީ މިއަތޮޅުގައި5ވަނައަށް މީހުން ދިރިއުޅޭ ރަށެވެ. އެންމެ ދެކުނުގައި އޮންނަ މީހުން ދިރިއުޅޭ ރަށެވެ.\nމިރަށުގެ އާބާދީއަކީ 356 އެވެ. އެއީ 180 އަންހެނުންނާއި 176 ފިރިހެނުންނެވެ. މީހުން ދިރިއުޅޭގޭގެ ގޮތުގައި ރަޖިސްޓްރީވެފައިވަނީ 62 ގެއެވެ. މިރަށަކީ ރަތްމަހުގެ މަސްވެރިކަމަށް މަޝްހޫރު މާގުޅީ ކަނޑާ އެންމެ ކައިރީގައި އޮންނަ ރަށެވެ. މިރަށުގައި ރައްޔިތުންގެ ފަރާތުން 24 ގަޑިއިރު ކަރަންޓްގެ ޚިދުމަތް ދެވެއެވެ. ތައުލީމީ ޙާލަތު އެކަށީގެންވާ ފެންވަރެއްގައި ހިފެހެއްޓީފައި ވިއަސް ސްކޫލް އާބާދީ މަދުކަމުން އެކަށީގެންވާ ސްކޫލް ހިންގުމަށް ދަތިވެފައިވާކަން ފާހަގަކުރެވެއެވެ.\nރަކީދުއަކީ މަސްވެރި ރަށެކެވެ. މަސްވެރިކަމުގައި ވަރަށް ހީވާގިކަމާއެކު ޙަރަކާތްތެރިވާ ބަޔަކު ދިރިއުޅޭ ރަށެކެވެ. މީގެ އިތުރުން އާމްދަނީ ހޯދުމަށް ތަފާތު އެހެން ދާއިރާތަކުގައިވެސް ޙަރަކާތްތެރިވަމުން ގެންދެއެވެ. މަސައްކަތްތެރި ފަންނުވެރިން އެބަތިއްބެވެ.\nރަކީދުއަކީ މިއަދު އެކަށީގެންވާވަރަށްވުރެ އާބާދީ މަދުވުމުން މައްސަލަތަކަކާ ކުރިމަތިލާންޖެހިފައިވާ ރަށެކެވެ. މިގޮތުން ސްކޫލް ހިންގުމަށާއި ތަރައްޤީއަށް ކުރަންޖެހޭ އެކި އެކި މަސައްކަތްތައް ކުރުމުގައި ތަފާތު ހުރަސްތަކާ ކުރިމަތިވެފައި ވެއެވެ. އެހެން ނަމަވެސް އެވަގުތަކު ކަންތައް އޮތް ގޮތަކަށް ބަލާ އެވަގުތަކު ހުރި ވަޞީލަތެއް ބޭނުންކޮށްގެން އެ ހުރަސްތައް ގިރާކުރަމުން ގެންދަނީ އިޖްތިމާޢީ ވަރަށް ރަނގަޅު ރޫޙަކާއެކުގައެވެ.\nރަކީދުއަކީ ރާއްޖޭގައި މީހުން ދިރިއުޅޭ އެންމެ ކުޑަ އެއް ރަށް ކަމަށްވިއަސް މިރަށުގެ ރައްޔިތުންނަކީ ދިރިއުޅުމުގެ ކުރިމަގާމެދު ވަރަށް ފުންކޮށް ވިސްނާ ވަރަށް ފޮނި އުއްމީދުތަކެއް ކުރަމުން އަންނަ ބައެކެވެ. އަދި ހަމައެއާއެކު ވަރަށް އެކުވެރި، އަނެކުންނަށް އަޅާލާ އަދި ޚާއްޞަކޮށް މެހެމާނުންނަށް ކަމޭހިތާ ބަޔަކު ދިރިއުޅޭ ރަށެއް މެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 މާރޗް 2009، 06:00 ގައެވެ.


MPL Isverin Ge Musaara In Ves 20 Percent Uni Kuran Nihmmaifi - Vaguthu\nއެމްޕީއެލް އިސްވެރިންގެ މުސާރައިންވެސް 20 ޕަސެންޓު އުނިކުރަން ނިންމައިފި\nކޮވިޑް-19 ވައިރަސް ރާއްޖެއިންވެސް ފެނިފައިވުމާއި، ރާއްޖޭގެ އިގްތިސޯދަށް އެކަމުގެ ސަބަބުން ލޮޅުންތައް އަރަމުން އަންނާތީ ސަރުކާރުގެ އިދާރާތަކާއި އޮފީސްތަކުގެ ހަރަދު ކުޑަ ކުރުމަށް ނިންމާފައިވުމާއި ގުޅިގެން އެމްޕީއެލްގެ އިސްވެރިންގެ މުސާރައިން 20 ޕަސެންޓު އުނިކުރަން މިއަދު ނިންމައިފިއެވެ.\nއެ ކުންފުނިން ވަނީ ކުންފުނީގެ ބޯޑު މެމްބަރުންނާއި ސީނިއާ އެގްޒެކެޓިވްސް އަދި ޑިޕާޓްމަންޓުތަކުގެ އެންމެ އިސްވެރިންގެ މުސާރަ އިން 20 ޕަސެންޓު އުނިކުރަން ނިންމާފައެވެ. ކުންފުނީގެ އިސްވެރިންގެ މުސާރަ ކުޑަކުރި ނަމަވެސް ކުންފުނީގެ ޖޫނިއާ މުވައްޒަފުންނަށް އެ އުސޫލެއް ނުހިނގާނެއެވެ. އެކުންފުނިން ބުނީ ހަރަދު ކުޑަކުރި ނަމަވެސް ކުންފުނިން ދެމުން ގެންދާ ހިދުމަތްތައް ފޯރުކޮށްދޭނެ ކަމުގެ ޔަގީންކަން ދޭ ކަމަށެވެ.\nއެމްޕީއެލްގެ ބޯޑު މެންބަރުންނާއި އިސްވެރިންގެ މުސާރަ 20 ޕަސެންޓު އުނިކުރަން ނިންމާފައިވާއިރު ސައްކަތްކުރާ ފަރާތްތަކުގެ ތެރެއިން އުމުރުން ދުވަސްވީ މީހުންނާއި، މާބަނޑު މީހުން އޮފީހަށް ނުކުންނަށް ނުޖެހޭގޮތަށް ވެސް މިހާރު ވަނީ ހަމަޖައްސާފައެވެ. އަދި އެ މުވައްޒަފުން އޮފީހުން ނުނިކުތަސް މުސާރައިން ނުކަނޑާނެ ކަމަށް އެމްޕީއެލްއިން ބުންޏެވެ. އެގޮތަށް އެމްޕީއެލް އިން ވަނީ އެކުންފުނީގެ 70 އަށްވުރެ ގިނަ މުވައްޒަފުން މުސާރަ ލިބޭ ގޮތަށް ޗުއްޓި ދީފައެވެ.\nކޮވިޑް-19 އާ ގުޅިގެން މިއަދު މަޖިލީހުން ވެސް ވަނީ ރައީސުލްޖުމްހޫރިއްޔާއާ ނާއިބު ރައީސްގެ އިތުރުން މަޖިލިސް މެންބަރުންގެ މުސާރަތައް ވެސް 20 ޕަސެންޓު އުނިކުރަން ނިންމައިފިއެވެ. މީގެއިތުރުން އަސާސީ މުސާރައިގެ ގޮތުގައި 30،000 ރުފިޔާއިން މަތިން މުސާރަ ލިބޭ ފަރާތްތަކުގެ މުސާރައިންވެސް %20 އުނިކުރަން ފާސްކޮށްފައެވެ. އޭގެ ތެރޭގައި ހިމެނެނީ ސިޔާސީ މަގާމުތަކުގައި ތިއްބެވި ބޭފުޅުންނާއި ކުންފުނިތަކާއި ބޯޑުތަކާއި މިނިވަން މުވައްސަސާތަކުގައި ތިއްބެވި ބޭފުޅުންނެވެ.\nރާއްޖެއިން ކޮވިޑް-19 ޖެހިފައިވާ މީހުންގެ އަދަދަކީ 13އެވެ. އޭގެތެރޭގައި ހިމެނެނީ ހުސް ބިދޭސީންނެވެ. ބައެއް ބިދޭސީންނަކީ ރާއްޖޭގެ ރިސޯޓުތަކުގައި މަސައްކަތް ކުރާ ބިދޭސީ މުވައްޒަފުންނެވެ. ދެން ތިބީ ރާއްޖޭގައި ޗުއްޓީ ހޭދަ ކުރުމަށް އައިސްތިިބި ފަތުރުވެރިންނެވެ.


Windows Ah Bodu Badhaleh Annanee - Vaguthu\nދުނިޔޭގެ އެންމެ ގިނަ ބަޔަކު ބޭނުންކުރާ އޮޕަރޭޓިންގް ސިސްޓަމް ކަމަށްވާ ވިންޑޯސް އަށް ބޮޑު އަޕްގްރޭޑެއް ގެނައުމަށް ތައްޔާރުވަމުންދާ ކަމަށް މައިކްރޮސޮފްޓް ކުންފުނިން ހާމަކޮށްފިއެވެ.\nވިންޑޯސް އަށް ބޮޑު ބަދަލެއް ނާންނަތާ ގިނަ ދުވަސްތަކަކަށްފަހު އެ އޮޕަރޭޓިންގް ސިސްޓަމަށް ގެންނަ އަޕްޑޭޓަށް ދީފައިވާ ނަމަކީ "ވިންޑޯސް 10 އެކްސް" އެވެ. މި އަޕްގްރޭޑް ރަސްމީކޮށް ނެރެން ހަމަޖެހިފައިވާ ސީދާ ދުވަހެއް މައިކްރޮސޮފްޓުން އަދި ހާމަކޮށްފައި ނުވީނަމަވެސް، މިއަހަރުގެ ފަހުކޮޅު މި އަޕްގްރޭޑް ފެނިގެންދާނެ ކަމަށް އެ ކުންފުނިން ބުނެއެވެ.\nމައިކްރޮސޮފްޓް "ވިންޑޯސް 10 އެކްސް" ނެރެން ތައްޔާރުވަމުންދާއިރު، މި އޮޕަރޭޓިންގް ސިސްޓަމް ޓެސްޓު ކުރުމަށް ބޭނުންވާ ފަރާތްތަކަށް ޚާއްސަ އެމިއުލޭޓަރ އެއް މައިކްރޮސޮފްޓުން މިހާރު ވަނީ ނެރެފައެވެ. މި އެމިއުލޭޓަރ އެޅުމަށް ބޭނުންވާނީ ވިންޑޯސް 10 އަޅާފައިވާ، މަދުވެގެން 8 ޖީބީ ރެމް ހުރި ސިސްޓަމެކެވެ. އަދި ވިންޑޯސް އެޅުމަށް 15 ޖީބީގެ ސްޕޭސް އާއި ޑަބްލިއުޑީޑީއެމް 2.4 ނުވަތަ އެއަށްވުރެ ފަހުގެ ޑްރައިވާ ބޭނުންވާނެއެވެ. މީގެ އިތުރުން މި އޮޕަރޭޓިންގް ސިސްޓަމް އެޅުމަށް ބަޔޯސްގެ ބައެއް ފީޗާތައް އެނޭބަލް ކުރަން ޖެހެއެވެ.\nމައިކްރޮސޮފްޓުން ބުނެފައިވާ ގޮތުގައި ވިންޑޯސް އަށް ގެންނަ މި ބޮޑު އަޕްޑޭޓް ވެގެންދާނީ ގިނަ ބަޔަކަށް ކަމުދާނެ އަޕްޑޭޓަކަށެވެ. އެގޮތުން އޮޕަރޭޓިންގް ސިސްޓަމްގެ ހަލުވިކަމާއި އެކު އޭގެ އާ ފީޗާތައް، ވިންޑޯސް ބޭނުންކުރާ ފަރާތްތަކަށް ކަމުދާނެ ކަމަށް އެ ކުންފުނިން ބުނެއެވެ. އަލަށް ނެރޭ ވިންޑޯސް 10 އެކްސްއަށް އަންނަ އަޕްޑޭޓުތައް އެންމެ 90 ސިކުންތުން އިންސްޓޯލްކޮށް ނިންމާލެވޭނެ ކަމަށް ވެއެވެ.\nވިންޑޯސް އަށް އަޕްޑޭޓެއް ނާންނަތާ ގިނަ ދުވަސްތަކެއް ވެފައިވުމުން ގިނަ ބައެއްގެ ޝަކުވާ އެކަމަށް ވަނީ އަމާޒުވެފައެވެ. އެހެންކަމުން ދެން ނެރޭ ވިންޑޯސްގެ އަޕްޑޭޓް ވެގެންދާނީ އެފަދަ ފަރާތްތަކަށް ދިމާވާ މައްސަލަތަކުގެ ޙައްލަށް ކަމަށް މައިކްރޮސޮފްޓުން އުންމީދު ކުރެއެވެ.\nވަރުގަދަ މޮޅު، ޓީސީއެލް "ޕްލެކްސް" ފޯނަށް ބަލާލުމެއް\nޓެސްލާގެ އާ ކާރު، އާއްމުންގެ ކުރިމަތީ މީމް އަކަށް\nފެބުރުއަރީ 15, 2020 11:37\nދުނިޔޭގެ އެންމެ ގިނަ މީހުން ބޭނުންކުރަނީ ވިންޑޯޒްއެއް ނޫން....... އެންމެ ގިނަ ބަޔަކު ބޭނުން ކުރަނީ އެންޑްރޮއިޑް......\nފެބުރުއަރީ 15, 2020 14:36\nދުނިޔޭގަ އެންމެ ގިނަމީހުން ބޭނުން ކުރަނީ ނޭވާލާން ވައި


Siyaasee hayaathugai Anhenunnah bodu dhuvaheh!\nސިޔާސީ ހަޔާތުގައި އަންހެނުންނަށް ބޮޑު ދުވަހެއް!\nމޫމިނާ ހަލީމް އާއި އައިޝަތު އިބްރާހިމް ދީދީ\nރާއްޖޭގެ ސިޔާސީ މައިދާނުގައި އަންހެނުން ބާރުވެރި ކުރުވުމުގެ ވާހަކައަކީ ވަރަށް ގިނައިން ދެކެވެ އެވ. އަދި ސިޔާސީ މަގާމުތަކުގައި އަންހެނުންގެ ބައިވެރިވުން އިތުރުކުރަން ޖެހޭ ކަމަށް ވަރަށް ބޮޑަށް ވަކާލާތު ކުރެ އެވެ. އެ މަގުފަހި ކުރަން ކައުންސިލްތަކުން ވަކި އަދަދަކަށް އަންހެނުންނަށް ގޮނޑި ހާއްސަ ކުރަން މިހާރު ވަނީ ގާނޫނު ހަދާފަ އެވެ. އަންނަ އޭޕްރީލް މަހުގެ ހަތަރުވަނަ ދުވަހު ބާއްވާ ކައުންސިލްތަކުގެ އިންތިހާބުގައި 33 ޕަސެންޓް ގޮނޑި އަންހެނުންނަށް ހާއްސަވާނެ އެވެ. އޭޕްރީލް މަހުގެ ހަތަރުވަނަ ދުވަސް ވެގެންދާނީ ރާއްޖޭގެ ތާރީހުގައީ ސިޔާސީ ގޮތުން ބާރުވެރި މަގާމުތަކުގައި އެންމެ ގިނަ އަދަދަކަށް އަންހެނުން ތިބޭނެ ދުވަހަށެވެ.\nމީގެ އެތައް އަހަރެއް ކުރިން ފެށިގެން ސިޔާސީ މައިދާނަށް އަންހެނުން ނެރުމުގެ މަސައްކަތް އޮތީ ފަށާފަ އެވެ. އެކަށީގެންވާ ގޮތެއްގައި އެކަން ނުކުރެވި އޮތް ނަމަވެސް ރާއްޖޭގައި އަންހެނުންގެ ދައުރު ކުޑައެއް ނޫނެވެ. ވެރިރަށް މާލެ އާއި އަތޮޅުތަކުގައި އެއް ދުވަސްވަރެއްގައި އަންހެނުންގެ ކޮމެޓީތަކަކީ ނުފޫޒުގަދަ އަދި ބާރުގަދަ ކޮމެޓީތަކެކެވެ. އަމިއްލައަށް އާމްދަނީ ހޯދައިގެން ރަށުގެ އިޖްތިމާއީ އަދި އިގްތިސޯދީ ތަރައްގީގައި އަންހެނުން ދިޔައީ މުހިންމު ދައުރެއް އަދާކުރަމުންނެވެ.\nރާއްޖޭގެ ތާރީހުގައި ކެބިނެޓެއްގައި އަންހެނަކު ހިމެނުނު ފުރަަތަމަ އަހަރަކީ 1977 ވަނަ އަހަރެވެ. މީގެ 43 އަހަރު ކުރިން ޖަނަވަރީ 6، 1977 އަކީ ރާއްޖޭގެ ކެބިނެޓުން އަންހެން ބޭފުޅަކަށް ފުރުސަތު ދެއްވި ދުވަހެވެ. އޭރުގެ ރައީސް އިބްރާހިމް ނާސިރުގެ ވެރިކަމުގައި ކެބިނެޓަށް އައްޔަން ކުރެއްވި ފުރަތަމަ އަންހެން ބޭފުޅަކީ މޫމިނާ ހަލީމެވެ. އެކަމަނާ އައްޔަން ކުރެއްވީ މިނިސްޓަރު އޮފް ހެލްތުގެ މަގާމަށެވެ.\nއޭރު އެކަމަނާއަކީ ރާއްޖޭގައި އެވަގުތު ހުންނެވި އެންމެ ކުޅަދާނަ އެއް ނަރުހެވެ. ހާއްސަކޮށް މާލޭގައި އަންހެނުން ވިއްސުމުގެ މަސައްކަތުގައި މޫމިނާ އަދާކުރެއްވީ މުހިންމު މަސައްކަތެކެވެ. އެ ދުވަސްވަރަކީ ރާއްޖޭގައި ޅަފަތުގައި މަރުވަމުންދާ ކުދިންގެ އަދަދު ފުރަތަމަ ފަހަރަށް މަދުކުރެވިގެންދިޔަ ދުވަސްވަރެވެ.\nމީގެ އިތުރުންވެސް ޖަނަވަރީ ހަވަނަ ދުވަހަކީ އަންހެނުންނަށް ހާއްސަ ދުވަހެކެވެ. ޖަނަވަރީ 6، 1977 ގައި ރައީސް ނާސިރު ވަނީ ޓީވީއެމް އުފައްދަވާ ޓީވީއެމްގެ އެންމެ އިސްވެރިއެއްގެ ގޮތުގައި ވެސް އަންހެން ބޭފުޅަކު ހަމަޖައްސަވާފަ އެވެ. އެގޮތުން ޑިޕާޓްމަންޓް އޮފް އިންފޮމޭޝަން، ބްރޯޑްކާސްޓިން އެންޑް ޓޫރިޒަމްގެ ޑިރެކްޓަރެއްގެ ގޮތުގައި އައިޝަތު އިބްރާހިމް ދީދީ އައްޔަން ކުރެއްވިއެވެ. އަދި ޓީވީއެމްގެ އެންމެ އިސް މަގާމަކީ ޑިރެކްޓަރު ކަމުގައި ވެސް ހަމަޖެއްސެވިއެވެ.\nއަދި އެކަމަނާގެ ދަށުން ދުވަހުން ދުވަހަށް ޓީވީ ހިންގެވުމުގައި އެންމެ އިސް ދައުރެއް އަދާ ކުރައްވާނެ ބޭފުޅެއްގެ ގޮތުގައިވެސް ރައީސް ނާސިރު ހަމަޖެއްސެވީ ވެސް އަންހެން ބޭފުޅެކެވެ. އެއީ މއ. އިރުދޭމާގެ ނަސީމާ މޫސާ އެވެ. ނަސީމާ މޫސާއަކީ ޓީވީއެމް އުފެއްދުމުގެ ކުރިން ވެސް ރައީސް ނާސިރުގެ ބެއްލެވުމުގެ ދަށުން އެ މަސައްކަތް ކުރައްވަމުން ގެންދެވި ބޭފުޅެކެވެ.\nބިނާ ކޮށްދިން ބާނީންނާއި ރާނީންނާއި މަންމައިން!


ވާހަކަ: ނުވަދިހައިގެ ރޭތައް – ލޫކަސްޖަލީލް\n“ގަޑިން މެންދަމުން އަލިވެ ތިންގަޑި ސުންމިނެޓު. އައްސަވަމުން ތިޔަ ގެންވަނީ ދިވެހި ރާއްޖޭގެ އަޑު”\nރެޑިއޯ ނިވާލުމަށް ފަހު އެނދުން ތެދުވީމެވެ. މިރޭވެސް ނިންޖެއްނައެވެ. ކޮންމެ ރެޔެއްވެސް ފާއިތުވަނީ މި ހިމޭންކަމުގައެވެ. އުފާވެރި ހަޔާތެއްގެ މާދަމާއަށް ކުރެވޭ އުންމީދުގައެވެ. މާލޭގައި ތިބި އަނބިދަރީންގެ ފިކުރުގައެވެ. ކަތީބު އައިސް ރަށު ބައްތެލިން މާލެ ފުރަންވީކަމުގައި ބުނާނެ އިރެެއްގެ އަވާމެންދުރުގައެވެ. ދެން އެޅުނީ ފުން އިހުސާސްތަކުގެ ލަސް ފިޔަވަޅުތަކެވެ. ފާނޫޒުގެ އަލިކަން ފޯރާ ހިސާބު ފާރުގައި އެލުވާފައި ހުރި ކަލަންޑަރު ކައިރީ ގޮސް ހުއްޓި ހުރެވުނެވެ.\n“3 އޭޕްރިލް 1993”\nއަރުވާލި މީހެއްގެ ދުވަސްތައް ފާއިތުވާލެއް ކިހާ ލަސްހެއްޔެވެ. މި ރަށުގައި އަދި ހަތް އަހަރު ހޭދަކުރަން ޖެހެއެވެ. މުއްދަތުން ފާއިތު މި ވީ އެންމެ ފަސް މަހެވެ. ފަރީދާގެ ސިޓީއެެއް ނުލިބޭތާ ވެސް ދެ މަސްވީއެވެ. ދެކުދިންގެ ހާލު ހުރިގޮތެއް ނޭނގެއެވެ. އަނބިދަރިންގެ ހިޔާލުތަކުން ނިކުމެވުނީ ޖެހިގެން ހުރިގޭ ގިފިލިން ފެން ދާންޏެއް އޮއްސާލި އަޑާއި އެކު ޖަނބުރޯލު ގަހުން ވާތައް އުދުހިގެންދިޔަ އަޑަށެވެ. މި ފުރަދަންވަރު ސަކީނާމެންގޭގައި ހޭލާ އެއުޅެނީ ކާކުބާއެވެ؟\nސަކީނާ ޔޫނުސް ގޮވައިގެން ބޭހަކަށް ކައިރި ރަށަކަށް ދިޔަ ފަހުން ގެ ހުންނަނީ ފަޅަށެވެ. ރުކުން ވެއްޓި ލިބުނު އަނިޔާގަ ދަރިއަކު ނެތް އެ ދެމަފިރިންގެ ދިރިއުޅުން ހުއްޓުމަކަށް އައީއެވެ. ދުނިޔޭގެ ތަގުދީރު ގިނަ ފަހަރު ދިމާކުރަނީ ތަދުބީރުކުރި އެތައް ކަމެއް ނުވުމަށެވެ. ޔޫނުސް އެހެންނާ ހުރީ ޖުންޖުލައިގެ ކުރިން ގޭފުރާޅު އީޓު އާކޮށް ފަންބަދިގެ އާ ކުރާށެވެ. އެންމެންނަކީ ނިކަމެތިންގެ ހާލުގެ މައްޗަށް އެހީތެރިކަން ފޯރުވައިގެން އުޅޭ ބައެއް ނޫނެވެ. މި ރަށުގައި ހޭދަކުރަން ޖެހުނު ފުރަތަމަ ދެ މަސްދުވަހު ސަކީނާއާ ޔޫނުސްގެ އޯގާތެރިކަން ނުލިބުނު ނަމަ…\nއަހަންނަކީ ފަރުދޭސީއެކެވެ. ބޭރުން އައިސް ހުރި ތަނުގެ ހަބަރު ނުފިލާ މީހެކެވެ. މި އެކަހެރި ގާމަތީ ރަށަށް ފުރަތަމަ ފޭބި ދުވަހުގެ ހަނދާނަކީ އެއީއެވެ. މާލެއިން ދިން ސިޓީއާ އެކު ރަށަށް ފެއިބުމުން ހަވާލުވީ ކަތީބެވެ. މުސްކުޅިފުރައިގެ ސާދާ މީހެކެވެ. މޫނުމަތިން ރުޅިވެރިކަމެއް، ހަރުކަށިކަމެއް އޭނާގެ ނެތެވެ. މަޑުމައިތިރި ރާގެއްގައި ކުރީ ދެތިން ސުވާލެވެ.\n“ހާލިދު ދަންނަ މީހަކު މި ރަށުގައި އެބަހުރިތަ؟ ދާން ބޭނުންވާ ގެއެއް އެބަހުރިތަ؟”\nމާލޭން ލެފި އޮޑި ދޮށަށް މުދާ ބާލަން އައިސް ތިބި މީހުން ކަތީބުގެ ވާހަކަތަކަށް އެއް ކަންފަތްދީގެން ތިއްބެވެ.\n“ދަންނަ މީހަކުވެސް ނެތް. ދާނެ ވަކި ގެއެއްވެސް ނެތް”\n“ސައްތާރު! މީނާ ތި ގޭގައި ބެހެއްޓޭނެތަ؟”\nއޮޑިން ކަރާސީނު ހަންތައް ބާލަން ހުރި ސައްތާރަށް ގޮވަމުން ކަތީބެ އެއްސެވެ. ސައްތާރުގެ ރުންކުރު ޖަވާބުން ހިތުގައި ޖެހުނެވެ.\n“އަރުވާލި މީހުން ގޭގައި ނުބައިތިއްބަން. އެހެން ރަށަކަށް ފެއްސެން ބުނޭ”\nއޮޑި ދޮށުން ކަތީބު ދެން އެހި މީހުންގެ ޖަވާބުވެސް ހުރީ ރުޅިވެރި ގޮތަކަށެވެ. އޮޑިދޮށުން މީހުން ހުސްވުމުން ކަތީބު އަހަރެން ގޮވައިގެން އެއްގަމަށް ދިއުމަށް ހިނގައިގަތެވެ. މިއީ މީހުން މަދު މާ ރަށެކެވެ. އަރާފައިބަން އުނދަގޫ ގާމަތީ ރަށެކެވެ. މީހުން އަރުވާލަނީ މިކަހަލަ ރަށްރަށަށެވެ. އެކަނިވެރިކަމުގައި ވޭނުގައި އުޅެންޖެހޭ ގޮތަށެވެ. އަހަރެން ކުށެއް ނުކުރަމެވެ. އެހެން މީހަކު ކުރި ވައްކަމެއްގެ ބަދުނާމު ބޮލުގައި އަޅުވައި މި ރަށަށް ފޮނުވާލީއެވެ. އިންސާފަކީ އަބަދުވެސް ފަނޑިޔާރުގެއިން މޮޅު މީހާ ގަންނަ އެއްޗެކެވެ. އެއްގަމުން ވަކި ހިސާބަކުން ފެންނަން އޮތީ ރަށުގެ މިސްކިތާއި ގަބުރުސްތާނެވެ. ދެން މާ ދުރުން އަންނަ މުސްކުޅި ފުރައިގެ ދެމަފިރިންނެވެ.\n“މި ރަށަކީ އަރުވާލި މީހުންނަށް ހެޔޮ ރަށެއް ނޫން. ބޮޑެތި އަނިޔާތައް ދީ ހަދާ. ބަހައްޓާނެ ގެއެއް ނުވެއްޖެއްޔާ އަހަރުމެން ގޭގަ ހުރެވިދާނެ”\nކަތީބު ރަށުގެ ވާހަކަތައް ކިޔައިދެމުން މަޑުކުރިއެވެ. އެއިރު ދުރުން ފެނުނު މުސްކުޅި ފުރައިގެ ދެމަފިރިންނާ އަރާ ހަމަވެއްޖެއެވެ.\n“ޔޫނުސް! މީނަ ތި ގޭގަ ބަހައްޓަން ވީނު؟”\nޔޫނުސްގެ ޖަވާބު ކުރެވެ. ސަކީނާ އެންމެ ރަނގަޅޭ ބުންޏެވެ. އެއީ ސަކީނާމެން ގެއަށް އަންނަން ޖެހުނު ގޮތެވެ. ޔޫނުސްއަކީ މި ރަށު މީހެއް ނޫނެވެ. ސަކީނާމެން ގޭގައި ހުރެވޭގޮތް ވީ މަދު ދުވަސްތަކެއްގައެވެ. ސަކީނާމެން ދެމަފިރިންގެ ދިރިއުޅުން ހުރިލެއް ދަތިކަމުން އަވަށްޓެރި އާދަންކޮއެމެން ގެއަށް ބަދަލުވާން ޖެހުނީއެވެ. އެދެމަފަރިންގެ ހަޔާތަށް އިތުރު ތުރާލަކަށް ވުމަށް ނޭދެވުނީއެވެ. އާދަންކޮއެބެއަކީ މި މި ރަށުގައި އުޅޭ ހެޔޮ މަދުމީހުންގެ ތެރެއިން އެކެކެވެ. މުސްކުޅި އުމުރުގެ ހިސާބަކަށް ތަނަވަސް މީހެކެވެ.\nރަށުގައި ހޭދަވި ފުރަތަމަ ދުވަސްތަކުގެ ހިޔާލުން ނިކުމެވުނީ ސަކީނާމެންގޭ ގިފިލިން ބާރު އަޑުފައްގަނޑެއް އިވުމުންނެވެ. އެއްޗެއް ބާރަށް ޖެހުނު އަޑާއި ތެލިތަކެއް ބިންމައްޗަށް ފައިބައިގެން ދިޔަ އަޑެވެ. މިވާގޮތެއް ބެލުމަށް ބޭރަށް ނިކުންނަ ހިތްވިއެވެ. ސަކީނާމެެންގެ އާ މި ގެއާ ވަކިކުރަން ހުންނަނީ ތިރި ފުޅަފެކެވެ. ބައެއް ހިސާބުން ފުޅައްގަނޑު ވަނީ ވެއްޓިފައެވެ. ފާނޫޒު ހިފައިގެން ފުޅައްގަނޑުން ވެެއްޓިފައިވާ ދިމާއިން ސަކީނާމެންގޭ ގޯތިތެރެއަށް ވަނީމެވެ. މިއަދު އެ ގޯތިން ފެންނަނީ ފަޅުކަމެވެ. ބޭރު ފުޅިބައްތިވެސް ރޯކުރާނެ މީހަކު ނެތި އަނދިރިކަމެވެ. ހިފައިގެން ދިޔަ ފާނޫޒުގެ އަލިކަމުން މަގު ހޯދައިގެން ގިފިލީގެ ދޮރުގައި ހިފީމެވެ. ހުރީ މަކުޑި ނުލައެވެ. ގިފިލިތެރެއަށް އަލިކޮށް ބެލި އިރު ދާނި އޮތީ ބިންމައްޗަށް ވެއްޓިފައެވެ. ގިފިލީގައި ހުރި ތެލިތައް ހުރީ އެކި ދިމާލަށް ބުރައިގެން ގޮހެވެ.\nހުއްޓުން އެރީ އަހަރެންގެ ނަމުން ފަހަތުން ގޮވާލުމުންނެވެ. އެއީ އަންހެނެއްގެ އަޑެވެ. އަހަންނަކީ ބިރުގަންނަ މީހެއް މީހެެއް ނޫނެވެ. އެނބުރި ފަހަތަށް ބެލީމެވެ. އެއްވެސް މީހަކު ފެންނާނަކަށް ނެތެވެ. އެއީ ފުރަދަންވަރެއްގެ ސަމާސާއެކެވެ. ނުވަތަ މި ހިމޭން ފަޅުކަން ގެނެސްދިން އަޑެކެވެ. އެނބުރި ދިރިއުޅޭ ގެއަށް ދިއުމަށް ހިނގައިގަތީމެވެ. އާދަންބެކޮއިބެމެންގޭ ގޯތިތެރެއަށް މިރޭ ޖެހެނީ މާ ހިތްފަސޭހަ ވައެކެވެ. ގެއަށް ވަންނާނީ ބޭރު ޖޯލީގައި އޮތުމަށް ފަހުއެވެ. އެއީ ނިދި ޖެހުނު ވަގުތެވެ. ދެން ހޭވެރިކަންވީ ކައިރީގައި އަންހެނަކު ވާހަކަ ދައްކާ އަޑަށެވެ. އެއީ ސަކީނާމެންގޭ ގޯތިތެރޭން އިވުނު އަޑެވެ. ރަނގަޅަށް ދެލޯ ފުހެލާފައި ބެލި އިރު ޖެހިގެން އެއްޖޯލި ދޫކޮށްފައި ޒުވާން އަންހެން ކުއްޖަކު އިނެވެ.\n“މަންމަ ހާލިދުއަށް ބަލަން ބުނެފަ އޮތީ. ފާނޫޒު ހިފައިގެން މީހަކު ގޯތިތެރެއަށް ވަތް ކަން އެނގޭ. ގޮވާލީމަ ޖަބާބެއް ނުދިން. އެހެންވެ މިއައީ. ކަމަކަށް ދަތިވީތޯ ބަލަން”\nހައިރާންވެފައި އަހަންނަށް ހުރެވުނީ އެ ކުއްޖާގެ މޫނަށް ބަލާށެވެ. ސަކީނާއާއި ޔޫނުސްގެ ކުދިންގެ ނުތިބޭކަން އަހަންނަށް އެނގެއެވެ. އަހަރެން މި ރަށުގައި ދިރިއުޅޭތާ ފަސް މަސް ވީއެވެ. “މަންމާ!” އޭ ކިޔާފައި ސަކީނާއަށް ކުއްޖަކު ގޮވާލި އަޑެއް ނާހަމެވެ. އެހެން ނޫނަސް ދުވާލުގެ ވަގުތު ނުފެނި ރޭގަނޑު….\nފޮޓޯ: ޗަކް ބޯޔާރ


News - Club ICOM ge roadha suvaalu mubaaraathuge inaamu dhinumuge haflaa bavvaifi\nކުލަބު އައިކޮމްގެ ރޯދަ ސުވާލު މުބާރަތުގެ އިނާމު ދިނުމުގެ ހަފުލާ ބާއްވައިފި.\nއިންފޮމޭޝަން ކޮމިޝަނަރުގެ އޮފީހުގެ މުވައްޒިފުންގެ ޖަމުޢިއްޔާ ކަމުގައިވާ "ކުލަބް އައިކޮމް"ގެ ފަރާތުން މި ދިޔަ ރަމަޟާން މަހުވެސް ވަރަށް ފުރިހަމަ ކަމާއެކު ރޯދަ ސުވާލު މުބާރާތެއް ކުރިއަށް ގެންގޮސްފިއެވެ. މި މުބާރާތުން ވަނަތައް ލިބުނު ފަރާތްތަކަށް މިދިޔަ އަންގާރަ ދުވަހު ވަނީ އިނާމްތައް ހަވާލު ކުރެވިފައެވެ.\nއެގޮތުން ރޯދަ ސުވާލު މުބާރާތުގެ އެއްވަނަ ކާމިޔާބު ކުރައްވައިގެން މަރްޔަމް ޝަރޫނާ ޢަދިލަށް ވަނީ އިންޑިޔާގެ ޗެންނާއީއަށް ދެކޮޅު ޓިކެޓް ލިބިވަޑައިގެންފައެވެ. މިއީ އައިލަންޑް އެވިއޭޝަނުން ސްޕޮންސަރ ކުރައްވާފައިވާ ދަތުރެކެވެ. ހަމައެއާކު ދެވަނަ ކާމިޔާބުކުރައްވައިގެން ޢާއިޝަތު ޔަޝްފާއަށް ވަނީ ދެ ބޭފުޅަކަށް މަންތާ އެއަރގައި ދަތުރުކުރުމުގެ ފުރުޞަތު ލިބިވަޑައިގަންފައެވެ. އަދި މި މުބާރާތުގެ ތިންވަނަ ހޯއްދަވައި ނަހުޒާ ރަޝީދު ވަނީ 1000/-ރ ހޯއްދަވައިފައެވެ.\nމުބާރާތުގެ ހަފްތާ އިނާމްތައް ހޯއްދަވާފައިވަނީ ޢާއިޝަތު ޔަޝްފާއާއި ޢަބްދުﷲ ޙުމައިދާއި ނަހުޒާ ރަޝީދެވެ.\nމި ހަފްލާގައި އިންފޮމޭޝަން ކޮމިޝަނަރ، ޢަބްދުލްޢަޒީޒު ޖަމާލު އަބޫބަކުރާއި މަންތާ އެއަރގެ މާކެޓިންގ މެނޭޖަރ، އަޙްމަދު ޔާމީން ބައިވެރިވެ ވަޑައިގެންނެވިއެވެ.\n"ކުލަބް އައިކޮމް" އަކީ އިންފޮމޭޝަން ކޮމިޝަނަރުގެ އޮފީހުގެ މުވައްޒަފުންގެ މެދުގައި އަދަބީ، ސަޤާފީ، އިޖްތިމާޢީ އަދި ކުޅިވަރުގެ ރޫޙު އުފައްދައި، ޙަރަކާތްތެރިކުރުވައި، އެހެނިހެން މުއައްސަސާތަކުގެ ޖަމްޢިއްޔާތަކާއި ގުޅުން ބަދަހިކޮށް، އިންފޮމޭޝަން ކޮމިޝަނަރުގެ އޮފީހަށް ބޭނުންވާ ތަފާތު ކަންތައްތަކުގައި އެހީތެރިވެ އެއްބާރުލުން ދިނުމުގެ މަޤްޞަދުގައި މިނިސްޓްރީ އޮފް ހޯމްއެފެއާރަޒްގައި ރަޖިސްޓަރީ ކޮށްފައިވާ ޖަމުޢިއްޔާއެކެވެ.


"Fiyavalhuthah dhookohlaa varah vure rakkaatheri eh noon"\n"ފިޔަވަޅުތައް ދޫކޮށްލާ ވަރަށް ރައްކާތެރިއެއް ނޫން"\nޕަބްލިކް ހެލްތު އެކްސްޕާޓު ޑރ. ޝީނާ މޫސާ ---\nކޮވިޑުން ރައްކާތެރިވާން އަޅާފައިވާ ފިޔަވަޅުތަކަށް ލުއި ދެވޭ ވަރަށް އަދި ރައްކާތެރި މާހައުލެއް ނެތް ކަމަށް ޕަބްލިކް ހެލްތު އެކްސްޕާޓު ޑރ. ޝީނާ މޫސާ މިރޭ ވިދާޅު ވެއްޖެ އެވެ.\nޝީނާ ވަނީ ކޮވިޑް ބަލީގެ މިހާރުގެ ޓްރެންޑް އަދި ކުރިއަށް ލަފާ ކުރެވޭ ގޮތުގެ މައުލޫމާތުތައް އާންމު ކުރައްވާފަ އެވެ. އެޗްއީއޯސީން މިރޭ ބޭއްވި ނޫސްވެރިންގެ ބައްދަލުވުމުގައި ޝީނާ ވިދާޅުވީ އޯގަސްޓް މަހާ ހިލާފަށް ކޮވިޑަށް ޕޮޒިޓިވްވާ މީހުންގެ އަދަދު މަދުވަމުންދިޔަ ނަމަވެސް އަދި މި ތިބީ ރައްކާތެރި ހިސާބުގައި ކަމަށް ބުނަން އަވަސް ކަމަށެވެ. ބަލީގެ ނުރައްކާ ކުޑަވެއްޖެ ކަމަށް ބުނަން އެނގޭނީ އެއް ކޭސް އަނެއް ކޭހާއި ގުޅުމެއް ނެތް ކޭސްތަކުގެ އަދަދު ވިއްސަށްވުރެ މަދުވުމުން ކަމަށެވެ.\n"ކޮންމެވެސް ވަރަކަށް ކޭސަސް، އަންލިންކް ކްލަސްޓާ ފޯމްވެފައި ނުގުޅޭ ކޭސްތައް އެބަ މަދުވޭ. އޭގެ މާނައަކީ އަޅުގަނޑުމެންގެ ތެރޭގައި ފެތުރޭ ނިސްބަތް ނުވަތަ މިންވަރު ތަންކޮޅެއް އެބަ މަދުވަމުން ދެޔޭ. އެކަމަކުވެސް އަޅުގަނޑުމެން ބޭނުންވާ ނިސްބަތަކަށް އަދި ތިރިވަމުންނެއް ނުދޭ. ޕްރިޑިކްޓްރީ [ލަފާ ކުރުންތައް] ހުރީ ތިރިވާ ގޮތަށް. [އެކަމަކު] އަދިއެއް އަޅުގަނޑުމެން ސޭފް ލެވެލް އަކަށް ނުދޭ. އަމާޒަކީ އަން ލިންކު ކޭސަސް ވިއްސަށްވުރެ ތިރީގައި ބެހެއްޓުން. ވިއްސަށްވުރެ ތިރިއަށް ދިޔައީމަ ބަލި ފެތުރުން މަޑުޖެހެއޭ ބުނަން އެނގޭނީ. އަދި ކުޑަ ދުވަސްކޮޅަކު އެބަ ހިފަހައްޓާލަން ޖެހޭ،" ޝީނާ ވިދާޅުވި އެވެ.\nޝީނާ ވިދާޅުވީ ކޮވިޑްގެ ގްރާފްތައް ބަލައި ލުމުން ޕޮޒިޓިވްވާ އަދަދު މަދުވަމުން ދިޔަ ނަމަވެސް އެ އަދަދު މަދުވުން ލަސް ވަނީ ރައްކާތެރިކަމަށްޓަކައި އަޅާފައިވާ ފިޔަވަޅުތަކަށް އެންމެ ރަނގަޅަށް ތަބާ ނުވެވޭތީ ކަމަށެވެ. ރައްކާތެރިކަމުގެ ފިޔަވަޅެއްގެ ގޮތުން ކާފިއު ގެނެސް، ވެހިކަލް ދުއްވުން މަނާކުރި ނަމަވެސް އެ ކަންކަމަށް ތަބާ ނުވެ އުޅޭ މީހުން އުޅޭކަން ވެސް ޝީނާ ފާހަގަ ކުރެއްވި އެވެ. އޭނާ ވިދާޅުވީ ބަލިން ރައްކާތެރިވުމަށްޓަކައި މިހާރު ހުރި ފިޔަވަޅުތަކާއެކު އަދި ދެތިން ހަތަރު ހަފުތާ ހޭދަކުރަން ޖެހޭ ކަމަށެވެ.\nކޮންމެވެސް ވަރަކަށް ކޭސަސް، އަންލިންކް ކްލަސްޓާ ފޯމްވެފައި ނުގުޅޭ ކޭސްތަށް އެބަ މަދުވޭ. އޭގެ މާނައަކީ އަޅުގަނޑުމެންތެރޭގައި ފެތުރޭ ނިސްބަތް ނުވަތަ މިންވަރު ތަންކޮޅެއް އެބަ މަދުވަމުންދޭ. އެކަމަކުވެސް އަޅުގަނޑުމެން ބޭނުންވާ ނިސްބަތަކަށް އަދި ތިރިވަމުން ނުދޭ. ޓްރެޖެކްޓްރީ ހުރީ ތިރިވާ ގޮތަށް. އަދިއެއް އަޅުގަނޑުމެން ސޭފް ލެވެލްއަކަށް ނުދޭ. އަމާޒަކީ އަން ލިންކު ކޭސަސް ވިއްސަށްވުރެ ތިރީގައި ބެހެއްޓުން. ވިއްސަށްވުރެ ތިރިއަށް ދިޔައީމަ ބަލި ފެތުރުން މަޑުޖެހެއޭ ބުނަން އެނގޭނީ. އަދި ކުޑަ ދުވަސްކޮޅެއް ކޮށްލަން އެބައޮތް މި ބައިގައި\nޑރ. ޝީނާ މޫސާ | ޕަބްލިކް ހެލްތު އެކްސްޕާޓް\nޝީނާ ވިދާޅުވީ ބަލި ކޮންޓްރޯލް ކުރެވިފައިވީނަމަވެސް އަދިވެސް ބަލީގެ ހާލަތު އޮތީ ގްރީން ޒޯންގައި ނޫން ކަމަށެވެ. އެހެން ކަމުން މިއީ ކޮވިޑާ ގުޅިގެން އަޅާފައިވާ ފިޔަވަޅުތަކަށް ލުއި ދެވޭނެ ހާލަތެއް ނޫން ކަމަށެވެ. ކުރިންވެސް ކޮވިޑްގެ ހާލަތު ރަނގަޅުވުމުން ދިން ލުއިތަކާއެކު ނުރައްކަލުގެ ތެރެއަށް ހުށައެޅުނީ އަމަލުތައް ބެހެއްޓުނު ގޮތުގެ ސަބަބުން ކަމަށް ޝީނާ ވިދާޅުވިއެވެ.\n"އިންޑިކޭޓާސްތަކަށް ބަލާއިރު އަޅުގަނޑުމެން އަދިވެސް ގްރީން ޒޯން އަކަށް ނުދޭ. އަޅުގަނޑުމެން އަދިވެސް މިތިބީ ފުދޭ ވަރަކަށް މަތީގައި. އަދި ކުރީގެ އެކްޕީއަންސްއަށް ބަލާއިރު ހަމަ ގްރީން ޒޯންއަށް އަޅާއިރަށް އަޅުގަނޑުމެން އެއްވެސް މެޝާތަކެއް އީސްކޮށްލާފައި ކޮވިޑްގެ ކުރިން އުޅުނު ގޮތަކަށް ގޮއްސިއްޔާ އަދިވެސް ވަރަށް ރިސްކު އެބައޮތް ފެތުރުމުގެ ފުރުސަތު. އެހެންވީމަ އަދިވެސް ވަރަށް މުހިންމު ދެތިން ހަފްތާ މެޝްއާއެެއްކޮށް ސަސްޓެއިންކޮށް މިގޮތަށް ތިރީގައި ބެހެއްޓުން،" ޝީނާ ވިދާޅުވިއެވެ.\nޝީނާ ވިދާޅުވީ މިދިޔަ މަސްތަކުގައި ޓެސްޓް ކުރެވޭ އަދަދު ރަނގަޅު މިންވަރެއްގައި ހިފެހެއްޓިފައިވާ ކަމަށާ އެގޮތުން ކޮންމެ ދުވަހަކު ހާހަކަށްވުރެ ގިނަ މީހުން ބައްޔަށް ޓެސްޓް ކުރަމުންދާ ކަމަށެވެ. އަދި ޕޮޒިޓިވްވާ މީހުންގެ ތެރޭގައިވެސް ކްލަސްޓާއަކާއި ގުޅުމެއް ނެތް ކޭސްތައް މަދުވަމުންދާ ކަމަށާ އެއީ ރަނގަޅު ނިޝާނެއް ކަމަށް ވިދާޅުވިއެވެ.\n"ޓެސްޓިން ކެޕޭސިޓީ މިވަގުތު ސަސްޓެއިންކޮށް އެބަ ބެހެއްޓޭ،"\nޝީނާ ވަނީ އެޗްޕީއޭގެ އެންގުންތަކަށް ތަބާވުމަށް ތަކުރާރުކޮށް އިލްތިމާސް ކުރައްވާފައެވެ.\nކޮވިޑް ދިރާސާއަށް ތަރުހީބު ކުޑަ\nކޮވިޑް: ޕޮޒިޓިވްވީ 27 މީހުން\nކޮވިޑް: 2200 ޓެސްޓް، ޕޮޒިޓިވްވީ 84\n20 ދިވެހިންނާއެކު 33 މީހުން ޕޮޒިޓިވް


ކަނޑުމަތިން ހާލުގައި ޖެހުނު ސްރީލަންކާގެ ދެ މަސްބޯޑަކަށް އެމްއެންޑީއެފް ނޮދަން އޭރިއާ އިން އެހީތެރިކަން ފޯރުކޮށްދީފި\n03 ޑިސެމްބަރ 2020 14:15\nސްރީލަންކާ ކައިރިން އުފެދިގެން ދަތުރުކުރަމުންދާ ތޫފާން "ބުރެވި"ގެ އަސަރުގައި ޖެހި މިސްރާބު އޮޅިގެން ކަނޑުމަތިން ހާލުގައި ޖެހުނު ސްރީލަންކާގެ ދެ މަސްބޯޑަކަށް އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަން އިން އެހީތެރިކަން ފޯރުކޮށްދީފިއެވެ.\nހާލުގައި ޖެހިފައިވާ ދެ ބޯޓު ހދ.ކުމުންދޫގެ ބޭރުން ފެނިފައިވަނީ އެ ސަރަހައްދުން މަސްވެރިކަން ކުރަމުން ދިޔަ "މޫސުން 7" ނަމަކަށް ކިޔާ ދޯންޏަކަށެވެ. މި ދެ ބޯޓު ފެނިގެން މި ދޯނިން އެމްއެންޑީއެފް ކޯސްޓްގާޑަށް ރިޕޯރޓްކޮށްފައިވަނީ މިއަދު ހެނދުނު 08:33 ހާއިރު އެވެ.\nމި ފެނުނު ދެ ބޯޓުގެ ތެރެއިން "ސެނެ ދުއާ" ބޯޓުގައި ފަސް ފަޅުވެރިން ތިބި އިރު "ޖެ ޕްރަސަންސަ ވެ" ބޯޓުގައި ހަ ފަޅުވެރިން ތިއްބެވެ. މި ދެ ބޯޓުގެ ހުރިހާ ފަޅުވެރިންގެ ހާލުވެސް ރަނގަޅުއިރު، އެމްއެންޑީއެފް ނޮދަން އޭރިއާ ކޯސްޓްގާޑުގެ ބެލުމުގެ ދަށުން މިއަދު ހެނދުނު 10:45 ހާއިރު މި ދެ ބޯޓު ހދ.ކުޅުދުއްފުށީ ބަނދަރަށް ވަނީ ވައްދާފައެވެ. އަދި މި ބޯޓުތަކާއި ބެހޭ ކަންކަން ސަރުކާރުގެ ކަމާބެހޭ ގުޅުންހުރި އިދާރީތަކާއި ގުޅިގެން ދަނީ ކުރަމުންނެވެ.


ޙައިޟުވެރިއާއި ނިފާސްވެރިޔާ އަދި ޖުނުބުވެރިޔާ ޤުރުއާން ކިޔެވުމުގެ ޙުކުމަކީ ކޮބައިތޯ؟ – Araamagu – Entertainment website\nދީނީ ސުވާލު ޙައިޟުވެރިއާއި ނިފާސްވެރިޔާ އަދި ޖުނުބުވެރިޔާ ޤުރުއާން ކިޔެވުމުގެ ޙުކުމަކީ ކޮބައިތޯ؟5January,20175 January,2017\nއަރާމަގު ޑޮޓް ކޮމް\nޙައިޟުވެރިއާއި ނިފާސްވެރިޔާ އަދި ޖުނުބުވެރިޔާ ޤުރުއާން ކިޔެވުމާއި ޛިކުރުކުރުމާއި ދުޢާކުރުމުގެ ޙުކުމަކީ ކޮބައިތޯ؟\nޙައިޟުވެރިޔާއާއި ނިފާސްވެރިޔާއަށް ޙަރާމްވެގެންވަނީ ޚަތިމުގައި ބީހުމެވެ. ވީމާ ޤުރުއާނުގައި ބީހުމަކާއި ނުލައި އެހެން ހުރިހައި ގޮތަކުން ( ފޯނުންބަލައިގެން ނުވަތަ ހިތުން ދަސްކޮށްފައިވާ ޤުރުއާނުގެ ސޫރަތްތައް) ކިޔެވުން ޙައިޟުވެރިޔާއާއި ނިފާސްވެރިޔާއަށް ހުއްދަވެގެންވެއެވެ. ސަބަބަކީ ޙައިޟުވެރިޔާއާއި ނިފާސްވެރިޔާއަށް ޤުރުއާން ނުކިޔެވޭނެކަމަށް ޞައްޙަ ދަލީލަކުން އައިސްފައި ނުވުމެވެ.\nހަމަ މިފަދައިން ހުރިހައި ވަގުތެއްގައިމެ ދުޢާކުރުމާއި ޛިކުރުކުރުމާއި ހެނދުނާއި ހަވީރުގެ ޛިކުރުތައް ކިޔުން ހައިޟުވެރިޔާ އަދި ނިފާސްވެރިޔާއަށް ހުއްދަވެގެންވެއެވެ.\nޖުނުބުވެރިޔާއަށް ޤުރުއާން ޤުރުއާން ކިޔެވުމާއި ޤުރުއާނުގައި ބީހުން ޙަރާމްވެގެންވެއެވެ. ޢަލީ ރަޟިޔައްﷲގެ ކިބައިން އަބޫ ޔަޢްލާ ރިވާކުރައްވާފައިވާ ޙަދީޘެއްގައިވެއެވެ. ޢަލީ ރަޟިޔައްﷲ ވިދާޅުވިއެވެ. ރަސޫލާ صلى الله عليه وسلم ވުޟޫ ކުރެއްވުމަށްފަހު ޤުރުއާން ކިޔަވާ ވިދާޅުވިއެވެ.” އަދި އެއަށްފަހު އެކަލޭގެފާނު ޙަދީޘްކުރެއްވި އަޑު ތިމަންކަލޭގެފާނު އެއްސެވީމެވެ. “މިހެން ކަންތައް ކުރުން އޮތީ ޖުނުބުވެރި ހާލަތުގައި ނެތް މީހުންނަށެވެ. ޖުނުބުވެރިން ޤުރުއާން ކިޔެވުމެއް ނެތެވެ. އާޔަތެއްގެ މިންވަރުވެސް ކިޔެވުމެއްނެތެވެ.”\nނަމަވެސް، ހެނދުނާއި ހަވީރުގެ ޛިކުރުތައް ކިޔުމާއި ދުޢާކުރުމާއި އަދި ޛިކުރުގެ ގޮތުގައި ކިޔެވޭ ސޫރަތްތަކާއި ( އިޚްލާޞް، ފަލަޤް، ނާސް) އާޔަތްތައް (އާޔަތުލް ކުރުސީ) ކިޔުން ހުއްދަވެގެންވެއެވެ. ޢާއިޝާ ރަޟިޔައްﷲ ޢަންހާ ރިވާ ކުރައްވާފައިވެއެވެ. “ރަސޫލުﷲ ކޮންމެ ވަގުތެއްގައިމެ މާތްﷲ މަތިން ހަނދުމަ ކުރައްވާ ހުއްޓެވެ.” (މުސްލިމް)\nޖަވާބު ދެއްވީ : އަލްއުސްތާޛާ މަރްޔަމް ޝަބާނާ\n36% feel ސަޅި. 15\nއަރާމަގު ޑޮޓް ކޮމް ލިޔުނީ: އަރާމަގު ޑޮޓް ކޮމް (ހުރިހާ ލިޔުންތައް)\nޙައިޟުވެރިއާއި ނިފާސްވެރިޔާ އަދި ޖުނުބުވެރިޔާ ޤުރުއާން ކިޔެވުމުގެ ޙުކުމަކީ ކޮބައިތޯ؟ -5January,2017\nދީނީ ސުވާލާއި ޖަވާބު - 26 December,2016\n” އަރާމަގު.ކޮމް ” އަށް ލިޔާނެ ލިޔުންތެރިން ހޯދަން ހުޅުވާލައިފި. - 23 November,2016\nލިޔުންތެރިކަމަށް ޝަޢުޤުވެރިވާ ފަރާތްތަކަށް ފުރުސަތު ހުޅުވައިލުން - 22 March,2016\nރަމަޟާން މުބާރިކް - 28 June,2014\n← އަހަރެން އެދެނީ ކެރީއާއި އެކީ ވުމަށް: ކެރީ ފިޝާގެ މަންމަ\nލައިލާއާއި މަޖުނޫން ދުރުކޮއްލި ހަތުރުވެރިއަކީ ފަޤީރުކަން →


BREAKING: Ithuru 39 Meehaku Positive Vejje – adduLIVE\nއިތުރު 39 މީހަކު ޕޮޒިޓިވް ވެއްޖެ\nMay 23, 2020, 21:45 ހަސަން ރަޝީދު\nރާއްޖެއިން އިތުރު 39 މީހަކު ކޮވިޑް-19 އަށް ޕޮޒިޓިވް ވެއްޖެއެވެ.\nއެޗްޕީއޭ އިން ބުނީ މި 39 މީހުންގެ ތެރޭގައި ހިމެނެނީ ބަންގްލަދޭޝްގެ 15 މީހަކާއި، 16 ދިވެހިންނާއި އިންޑިއާގެ ހަތް މީހެއްގެ އިތުރުން ސްރީލަންކާގެ މީހެއް ކަމަށެވެ.\nމި 39 މީހުންނާއެކު ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދު މިހާރު ވަނީ 1313 އަށް އަރާފައެވެ.\nރާއްޖެއިން ޕޮޒިޓިވްވި މީހުންގެ ތެރެއިން 109 މީހަކު ބަލިން ރަނގަޅުވެ، ހަތަރު މީހަކު ވަނީ މަރުވެފައެވެ. އަދި 11 މީހަކު ވަނީ ހޮސްޕިޓަލުގައި އެޑްމިޓްކޮށްފައެވެ.\nމާލެއިން ޕޮޒިޓިވްވާ މީހުންގެ އަދަދު އިތުރުވަމުންދާއިރު، ސަރުކާރުން މިހާރު އަންނަނީ މާލެ ސަރަހައްދުގައި އިއުލާންކޮށްފައިވާ ލޮކްޑައުނަށް ލުޔެއް ދިނުމަށް ތައްޔާރުވަމުންނެވެ.\nމިދިޔަ ބުދަ ދުވަހުގެރޭ ގައުމާ މުހާތަބު ކުރައްވަމުން ރައީސް އިބްރާހިމް މުހައްމަދު ސޯލިހު ވިދާޅުވީ މިގޮތުން ފުރަތަމަ ކަމަކީ، ގެއިން ބޭރަށް ނުކުމެ އުޅުމަށް ލުއިތަކެއް ދިނުމާއި، މިހާރަށްވުރެ ފަސޭހަ އިންތިޒާމަކުން ޢާންމު ވިޔަފާރިތަކަށް ފުރުޞަތު ހުޅުވާލުން ކަމަށެވެ.


Premier League: Crystal Palace athun balive Arsenal ge...\nޕްރިމިއާ ލީގު: ކްރިސްޓަލް ޕެލަސް އަތުން ބޮޑު ތަފާތަކުން ބަލިވެ އާސެނަލްގެ އުންމީދުތައް ފެނަށް\nއާސެނަލް އޮތީ 54 ޕޮއިންޓާއެކު ޕޮއިންޓް ތާވަލުގެ ހަވަނައިގައި\nޕެލަސް އޮތީ 34 ޕޮއިންޓާއެކު ޕޮއިންޓް ތާވަލުގެ 16 ވަނައިގައި\nމިއީ ޕްރިމިއާ ލީގުގައި ޕެލަސް އަތުން އާސެނަލް ބަލިވި ފުރަތަމަ ފަހަރު\nކ. މާލެ 11 އޭޕުރިލް 2017 | އަންގާރަ 13:20 2,594\nއާސެނަލް ކޮޅަށް ލަނޑު ޖެހުމަށް ފަހު ޕެލަސްއިން އުފާފާޅުކުރަނީ - ޓްވިޓަރ\nޕްރިމިއާ ލީގުގައި ކްރިސްޓަލް ޕެލަސް އަތުން ބަލިވެ އާސެނަލް އިން ޔުއެފާ ޗެމްޕިއަންސް ލީގަށް ކޮލިފައިވުމަށް ކުރަމުން އަންނަ އުންމީދުތަށް ފެނަށް ހިނގައްޖެ އެވެ.\nހޯމަ ދުވަހުގެ ރޭ ކުޅުނު މެޗުން ކްރިސްޓަލް ޕެލަސްއާ ވާދަކޮށް އާސެނަލް ބަލިވީ 0-3 ގެ ނަތީޖާއަކުންނެވެ.\nކްރިސްޓަލް ޕަލަސް ދަނޑުގައި ކުޅުނު މި މެޗުގައި އާސެނަލްގެ ފަރާތުން ބޯޅަ ކޮންޓްރޯލްކޮށްގެން ރީތި ފުޓުބޯޅައެއް ކުޅުނު ނަމަވެސް އެޓީމަށް މެޗުގައި ލީޑު ނެގޭ ގޮތް ވަނީ ނުވެފައެވެ. އެގޮތުން 17 ވަނަ މިނެޓުގައި ކްރިސްޓަލް ޕެލަސްއިން ވަނީ ޓައުންސެންޑްގެ ލަނޑުން މެޗުގެ ލީޑު ނަގާފައެވެ.\nމި ލަނޑަށް ފަހު އާސެނަލް އިން އެޓީމުގެ ކުޅުން އިތުރަށް ރަނގަޅު ކުރިތަން ވަނީ ފެނިގެންގޮސްފައެވެ. އެގޮތުން މެސުޓް އޮޒިލް އަދި އެލެކްސަސް ސަންޗޭޒް ވަނީ ޕެލަސްގެ ގޯލަށް ނުރައްކާކޮށްފައެވެ.\nމީގެ އިތުރުން ޕެލަސްގެ ޓައުންސެންޑް އަދި ޒާހާ ވަނީ އާސެނަލްގެ ހާފަށް ބާރުބޮޑުކޮށް ހަމަލާތަކެއް އުފައްދަން ގިނަ މަސައްކަތްތަކެއް ކޮށްފައެވެ. ފުރަތަމަ ހާފް ނިމުނީ 0-1 ގެ ނަތީޖާއިން އާސެނަލްގެ މައްޗަށް ޕެލަސް ކުރީގައި އޮވެގެންނެވެ.\nދެވަނަ ހާފް ފެށިގެން އާސެނަލް އިން މޮޅު ކުޅުމެއް ދައްކާފައިވާއިރު، ލަނޑު ޖަހަން ރަނގަޅު ފުރުސަތުތަކެއް ވެސް އެޓީމަށް ވަނީ ލިބިފައެވެ. އެހެންނަމަވެސް އާސެނަލް އިން ރަނގަޅަށް ކުޅެމުންދަނިކޮށް ޕެލަސްގެ ކަބާޔޭ ވަނީ އެޓީމަށް ލީޑު ފުޅާކޮށްދީފައެވެ.\nޕެލަސް އިން މެޗުގެ ތިން ވަނަ ލަނޑު ކާމިޔާބުކުރީ 68 ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ ލިބުނު ޕެނަލްޓީއަކުން މިލިވޮޖެވިކް އެވެ.\nމި ނަތީޖާއާއެކު އާސެނަލް އޮތީ ކުޅުނު 30 މެޗުން ލިބުނު 54 ޕޮއިންޓާއެކު ޕޮއިންޓް ތާވަލުގެ ހަވަނައިގައެވެ. މެޗުން ބަލިވި ޕެލަސް އޮތީ ކުޅުނު 31 މެޗުން ލިބުނު 34 ޕޮއިންޓާއެކު ޕޮއިންޓް ތާވަލުގެ 16 ވަނައިގައެވެ. މީގެ އިތުރުން މިއީ ޕްރިމިއާ ލީގުގައި ޕެލަސް އަތުން އާސެނަލް ބަލިވި ފުރަތަމަ ފަހަރުކަން ވެސް ފާހަގަކޮށްލަންޖެހެއެވެ.


Covid ge enme bodu cluster baazaarumahchaa gulhifai\nކޮވިޑުގެ އެންމެ ބޮޑު ކުލަސްޓާ ބާޒާރުމައްޗާ ގުޅިފައި\nލޮކްޑައުންގެ ހާލަތުގައި ވެސް ބާޒާރުމަތީގައި މީހުން ގިނަވާ ވަގުތުތައް އާދޭ. -- އަވަސް ފޮޓޯ: އަހުމަދު އަޝްހާދު (ޖެރީ)\nމާލެއިން މިހާތަނަށް ކޮވިޑް-19އަށް ޕޮޒިޓިވްވި މީހުންގެ ތެރެއިން އެންމެ ގިނަ މީހުން ނިސްބަތްވަނީ ބާޒާރުމަތީ ފިހާރަތަކާ ގުޅުންހުރި ކްލަސްޓާއަށް ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nއެންއީއޯސީގެ ފަރާތުން ިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އަލީ ވަހީދު ވިދާޅުވީ ބާޒަރުމަތީގައި ގިނަ އަދަދެއްގެ ބިދޭސީން މަސައްކަތްކުރާއިރު، އެމީހުން ނިދަނީ ކޮން ތަނެއްގައިކަމެއްވެސް އެމީހުން ގެންގުޅޭ ކުންފުނިތަކަށްވެސް ނޭނގޭ ކަމަށެވެ.\n"ވަރަށް ހާލުގައި، ވަރަށް ގިނަ މީހުން އެއްތަނެއްގައި މިއުޅޭނީ. މިސާލަކަށް އެނދެއްގަ މީހަކު އޮންނަންޏާ، އެ އެނދުގެ ދަށުގަ އިތުރު ދެ މީހުން އެބަ ނިދާ،" އަލީ ވަހީދު ވިދާޅުވި އެވެ.\nއެގޮތުން، އެފަދަ ތަންތަނުގައި ތިބި ބިދޭސީން ގުޅިފަޅު، ހުޅުމާލެ އަދި ވިލިވަރަށް ބަދަލުކުރުމަށްޓަކައި އެކަމަށް ބޭނުންވާ ވަސީލަތްތައް ގާއިމުކުރުމުގެ މަސައްކަތް މިހާރުވެސް ކުރެވެމުންދާކަމަށް އަލީ ވަހީދު ވިދާޅުވި އެވެ.\nއެގޮތުން، އެ ފެސިލިޓީތަކަށް ބިދޭސީން ބަދަލުކުރުމުގެ މަސައްކަތް ކަމާގުޅޭ ހުރިހާ އިދާރާތަކެއް ގުޅިގެން ކުރިއަށް އޮތް ހަފްތާއެއްގެ ތެރޭގައި ކުރެވޭނަކަމަށް މިނިސްޓަރު ވިދާޅުވި އެވެ.\nރާއްޖޭގައި މިހާތަނަށް ބަލި ޖެހުނު މީހުންގެ ޖުމްލަ އަދަދު 214 އަށް އަރާފައިވާއިރު، އޭގެ ތެރޭގައި 134 ބިދޭސީން ހިމެނެ އެވެ. އޭގެ ތެރޭގައިވެސް އެންމެ އާދައިގެ ބިދޭސީ މަސައްކަތްތެރިން ހިމެނެ އެވެ. އެކަމާ ގުޅިގެން، ގިނަ އަދަދެއްގެ ބިދޭސީން ދިރިއުޅޭ ތަންތަން ފުލުހުންނާއި، ހެލްތު ޕްރޮޓެކްޝަން އޭޖެންސީ (އެޗްޕީއޭ) ގުޅިގެން ދަނީ ބަލަހައްޓަމުންނެވެ. އަދި އެތަންތަނުގައި ބަލިއޮތްތޯ ބެލުމަށް އެ ތަންތަނުގައި ދިރިއުޅޭ މީހުން ޓެސްޓު ކުރުމުގެ މަސައްކަތްވެސް އެޗްޕީއޭއިން ދަނީ ކުރަމުންނެވެ.\nބިދޭސީން އެޗްޕީއޭ އަލީ ވަހީދު + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Photo: ދުނިޔޭގެ އެކި ކަންކޮޅުން އިއްޔެ، އުފާވެރިކަމާއި ފަޅުކަމާއި ހިތްދަތިކަން Photo: ދުނިޔޭގެ އެކި ކަންކޮޅުން އިއްޔެ، އުފާވެރިކަމާއި ފަޅުކަމާއި ހިތްދަތިކަން\nނޮދާން އައިލެންޑްގެ ނިއުކާސަލް ކައިރީ ހުންނަ މޯރން ފަރުބަދަތަކުގައި ރޯވެފައިވާ އަލިފަނގަޑުތައް ނިންވާލުމަށް އަލިފާން ނިންވާ ޓީމުތަކުން ހަރަކާތްތެރިވަނީ.- ފޮޓޯ: ރޮއިޓަރސް\nކޯވިޑް ފެތުރުން ކޮންޓްރޯލް ވެފައިނުވާތީ ޖަރުމަނުގެ ގިނަ ސިޓީތައް އަދިވެސް ވަނީ ލޮކްޑައުންގައި.މީ ޖަރުމަނުގެ ހެމްބާރގެ ސިޓީގެ މަގުތައް ފެންނަ ގޮތް.- ފޮޓޯ: ރޮއިޓަރސް\nޖަރުމަނަށް އައިސްފައިވާ ބަހާރު މޫސުމުގައި ގަހެއްގެ ދަށުގައި އަންހެނަކު މަޑުކޮށްލައިގެން. ކޯވިޑްގެ މި ހާލަތުގައިވެސް މި މަންޒަރުތައް ބަލާލަން ބައެއް މީހުން ނުކުމޭ.- ފޮޓޯ: ރޮއިޓަރސް\nކޯވިޑް ފެތުރެމުން އަންނާތީ ބަލި މީހުން ވަކިން ބޭއްތިބުމަށް ބެންކޮކްގައި ހަދާފައިވާ އައިސޮލެޝަން ސެންޓަރެއް. ތައިލޭންޑްގައިވެސް ކޯވިޑް ބަލި އަދިވެސް އަންނަނީ ހަލުވިކަމާއި އެކު ފެތުރެމުން.- ފޮޓޯ: ރޮއިޓަރސް\nމަޣްރިބު ނަމާދަށްފަހު ޤުދުސްގެ އަލްބަލްދަތުލް ޤަދީމާގެ ބާބުލް ޢާމޫދު ކައިރިޔަށް އަންނަ ފަލަސްޠީނުގެ ރައްޔިތުންނާ ދެކޮޅަށް އިސްރާއީލުގެ ސިފައިން ދަނީ ބާރުގެ ބޭނުން ކުރަމުންނެވެ. އިސްރާއީލު ސިފައިން ބާރުގެ ބޭނުންކުރުމުން މިހާތަނަށް 105 މީހުން ޒަޚަމްވެފައިވެ އޭގެ ތެރެއިން 20 މީހުން އިތުރު ފަރުވާއަށް ހަސްފަތާލުތަކުގައި ވަނީ އެޑްމިޓްކޮށްފައެވެ. ފަލަސްޠީނުގެ 44 މީހުން ޙައްޔަރުކޮށްފައިވާކަމަށް އިސްރާއީލުންވަނީ ބުނެފައެވެ.- ފޮޓޯ: ރޮއިޓަރސް\nސައުދީގެ ސިޓީއެއްކަމަށްވާ ތާއިފް. މި ސިޓީއަށް ނަންދެވިފައިވަނީ ފިނިފެންމަލުގެ ސިޓީގެ ގޮތުގައި. އަހަރެއްގެ މައްޗަށް 300 މިލިއަނަށް ވުރެ ގިނަ ފިނިފެންމާ މި ސިޓީގައި ފޮޅޭ. އަދި 800 ވުރެ ގިނަ ފިނިފެންމާ ދަނޑު މިސިޓީގައި އޮވޭ.- ފޮޓޯ: ރޮއިޓަރސް\nކޯވިޑްގެ ހާލަތު ގޯސްވެ އިންޑިއާގައިވަނީ ބަލި ކޮންޓްރޯލުން ނައްޓާފައި. އެތައް ބަޔަކު ހޮސްޕިޓަލްތަކަށް ނުގެންދެވި ބައެއް މީހުން މަގުތަކުގައިވެސް ބައެއް މީހުން ތިބެންވަނީ ޖެހިފައި.- ފޮޓޯ: ރޮއިޓަރސް\nއިރާގަށް ނިސްބަތްވާ އާއިލާއެއް ރޯދަ ވީއްލުމަށް ތައްޔާރުވަނީ. ކޯވިޑްގެ ބަލިމަޑުކަމާއި ގުޅިގެން އިރާގުގެ ރައްޔިތުން ދަނީ ގިނަ ދަތިތަކެއް ތަހައްމަލުކުރަމުން.- ފޮޓޯ: ރޮއިޓަރސް\nމާތް ނަބިއްޔާ މުހައްމަދު صلى الله عليه وسلمގެ މިސްކިތަށް ބޮކޮށް ވާރޭ ވެހެމުންދާއިރު މީހަކު ދުއާކުރުމުގައި. މީ މަދުން ނޫނީ ސައުދީގައި ނުފެންނަ މަންޒަރެއް.- ފޮޓޯ: ހަރަމައިން ޝަރީފައިން.\n"އާތް ޑޭ " ފާހަގަކުރުމަށް އެމެރިކާގެ ބައެއް ސަރަހައްދުތަކުގައި ބޭއްވި ހަރަކާތްތަކުގެ ތެރެއިން.- ފޮޓޯ: ރޮއިޓަރސް


BREAKING NEWS: Iraq Gai Hunna America Embassy Kairi Ah Rocket Hamalaathakeh Dheefi - Vaguthu\nއިރާޤުގައި ހުންނަ އެމެރިކާ އެމްބަސީ ކައިރިއަށް ރޮކެޓް ހަމަލާތަކެއް ދީފި\n9 މަސް ކުރިން ( ޖެނުއަރީ 26, 2020 )\nއިރާޤުގެ ވެރިރަށް ބަޣުދާދުގައި ހުންނަ އެމެރިކާ އެމްބަސީ ކައިރިއަށް ރޮކެޓް ހަމަލާތަކެއް ދީފިއެވެ.\nއިރާޤުގެ އޮފިޝަލުންނާއި ހަވާލާދީ އޭއެފްޕީ އިން ބުނީ ބަޣުދާދުގައި ހުންނަ އެމެރިކާ އެމްބަސީ ކައިރިއަށް މިރޭ މިހާތަނަށް ފަސް ރޮކެޓް ހަމަލާއެއް ދީފައިވާކަމަށެވެ.\nރޮކެޓް ހަމަލާތައް އަމާޒުވާން ފެށުމާއި އެކު އެމެރިކާގެ އެމްބަސީ ހުންނަ ސަރަހައްދުގައި ހުރި އިންޒާރުދޭ އާލާތްތައް ވަނީ އެކްޓިވޭޓް ވެފައެވެ. އެސަރަހައްދުތަކުގެ މީހުން ރައްކާތެރި ސަރަހައްދުތަކަށް ގޮސް، ބަންކަރުތަކުން ހިމާޔަތް ހޯދުމަށް އެސަރަހައްދުގައި ހުންނަ އެލާމް ސިސްޓަމުން ވަނީ އަންގާފައެވެ.\nIncoming#USEmbassy #Baghdad now -5reported as of now #Iraq pic.twitter.com/GRasqQkO5b\n— Logiko Iko (@IkoAfortiori) January 26, 2020\nމިމަހުގެ ކުރީކޮޅު އެމެރިކާ އިން ދިން ހަމަލާއެއްގައި އީރާންގެ އަސްކަރީ ޖެނެރަލް ޣައްސާމް ސުލައިމާނީ އަވަހާރަކޮށްލި ފަހުން އިރާޤުގައި ހުންނަ އެމެރިކާ އެމްބަސީ އަށް އަމާޒުކޮށް ރޮކެޓް ހަމަލާތައް ދިނުން ވަނީ އާއްމު ކަމަކަށް ވެފައެވެ. ނަމަވެސް މިހަމަލާތައް ދެނީ ކޮންބައެއްކަން ދެނެގަނެވިފައެއް ނުވެއެވެ.\nބެލެވޭ ގޮތުގައި މިހަމަލާތައް ދެނީ އިރާޤުގައި ތިބި އީރާނަށް ތާއިދުކުރާ ހަނގުރާމަވެރިންނެވެ.\nޖެނުއަރީ 26, 2020 22:58\nކިހާ ދެރަކަމެއް މިއީ.. ޑައިރެކްޓް ކޮއް އެ ތަނަށް ރޮކެޓް އަރުވާ ބަލަ..އަބަދުވެސް ކޮންމެވެސް ރޮކެޓެއް ކައިރިއަށް އަރުވައި ފިޔޯ..\nޖެނުއަރީ 26, 2020 23:09\nޖެނަރަލް ގާސިމް ސުލައިމާނީ މަރާލީމާ މަހީކުރީ އެމަރިކާ ގެ އަޖަލު ޖެހުނީކަމައް.. މަ މިހާރު ފޫހި ވެއްޖެ އީރާން މަތިން.. އެމަރިކާ ގެ ދެ ބޭހައް ހަމަލާ ދިނީ އެންމެ އާދައިގެ މިސައިލު ތަކުން ކީކޭ ބުނާނީ؟ މަހީ ކޮށް ގެން ހުރީ އީރާނުން ބިޔަ މިސައިލް ތައް ފުނުވާ އެމަރިކާ ގެ ދެ ބޭސް ބިމަށް ތިރި ކޮއް އީރާނުގެ ތިބި ހުރިހާ އެމަރިކާ ސިފައިން ސަންދޯކައް ލާނޭ ކަމަށް....\nޖެނުއަރީ 27, 2020 08:11\nއަބަދުވެސް އެމެރިކާ އެމްބަސީ ކައިރިޔަށް ރޮކެޓެއް. ރޮކެޓަށް އެނގެނީކަން ނޭނގެ، އެމެރިކާ އެމްބަސީ ފެންނައިރަށް އެތަނަށް ވެއްޓެން ނުވާނެކަން. އިރާގުގައި އެމެރިކާ މީހުން ތިބެންވެގެން ޖަހާހައި މަޅި. އަދާވާތްތެރި ބަޔަކު ގެއްލުމެއް ދޭން ކުރާނަމަ ތިޔައިން ރޮކެޓެއް އެމްބަސީއަށް އަރާނެ. އަބަދަކު ކައިރިޔަކަށް ނުވެއްޓޭނެ.


BREAKING | Kujjaa Ah Faruvaadhin, Thahugeegu Dhanee Kuriyah - ADK - Vaguthu\nއޭޑީކޭގައި ބުރާސްފަތި ދުވަހުގެ ފަތިހު ނިޔާވި ކުއްޖާ ނިޔާވެފައި ވަނީ ފަރުވާދެމުން ދަނިކޮށް ކަމަށް އެ ހޮސްޕިޓަލުން ވިދާޅުވެއްޖެ އެވެ.\nއޭޑީކޭ ހޮސްޕިޓަލުގެ މެނޭޖިން ޑިރެކްޓަރު އަހުމަދު އަފްއާލް "ވަގުތު" އަށް މަޢުލޫމާތު ދެއްވަމުން ވިދާޅުވީ، އެކުއްޖާ ނިޔާވީ އީއާރުގައި ފަރުވާދެމުން ދަނިކޮށް ކަމަށާއި، ކުއްޖާ ނިޔާވި ހާދިސާ ތަހުޤީޤު ކުރަމުން އަންނަ ކަމަށެވެ.\nއަފްއާލް ވިދާޅުވީ، އެކުއްޖާއަށް އޭޑީކޭގެ އިމަޖެންސީގައި ފަރުވާދެމުން ދިޔައީ، ސްޕެޝަލިސްޓް ޑޮކްޓަރުންގެ ލަފަޔާއިވެސް އެއްގޮތަށް ކަމަށެވެ.\n"މީގެ ކުރިންވެސް އޮންނަ ގޮތް އެއީ އެއްވެސް ކަމަކާ ގުޅިގެން ކޮމްޕްލެއިނެއް އައިއްސިއްޔާ ތަހުޤީޤުކުރުން. އެގޮތުން މިކަންތައްވެސް ތަހުޤީޤު ކުރަމުން މިދަނީ. އެކަމަކު ނިޔާވީ އީއާރުގައި ފަރުވާދެމުން ދަނިކޮށް،" އަފްއާލް ވިދާޅުވިއެވެ.\nހަމައެހެންމެ ކުއްޖާގެ މަރާއި ގުޅޭ މަޢުލޫމާތު އާއިލާއާއި ޙިއްސާކުރަމުންދާ ކަމަށާއި، އިތުރަށް ހޯދޭ މަޢުލޫމާތުތައްވެސް އެފަރާތާއި ޙިއްސާކުރަމުންދާނެ ކަމުގެ ޔަޤީންކަން އަފްއާލް ދެއްވި އެވެ.\nމި ހާދިސާއާއި ގުޅޭ ތަހުޤީޤު މިހާރު ކުރިޔަށްދާތީ، އިތުރު މަޢުލޫމާތު ހާމަކުރެވެން ނެތް ކަމަށް އަފްއާލް ވިދާޅުވިއެވެ.\nއޭޑީކޭއިން މިކަން ހާމަކޮށްފައި މިވަނީ، އެ ކުއްޖާ ނިޔާވެފައި ވަނީ ފަރުވާ ނުދެވިކަމަށް އާއިލާއިން މަޢޫލޫމާތުދިން ފަރާތަކުން ބުނެފައި ވަނިކޮށެވެ.\nއޭޑީކޭއިން ކޮވިޑް-19 އަށް ފައްސިވި 10 މުވައްޒަފުން ރަނގަޅުވެއްޖެ\nކޮވިޑް-19: ފާޑުކިޔުންތައް އަމާޒުވުމުން އޭޑީކޭ އިން ޓެސްޓަށް ކުރާ ޚަރަދު ހާމަކޮށްފި\nމެއި 22, 2020 06:34\nއޮންލައިން ކޮށް މިހާރު ޑޮކްޓަރު ބަލާނެ ގޮތެއްް ހަމަ ވިސްނާ ވިސްްްނާ ނޭގުނު..\nއެޔަށްވުރެ ފާމަސީ އަކަށްގޮސް މިހެންވާތީއޭ ބުނީމަ އެތާގަ އިންނަް ބޭސް ވިއްކާ މީހާ ވެސްރަގަޅުވާނެ..\nމެއި 22, 2020 08:45\nތިތާ އިން ޑޮކްޓަރެއް ވާހަކަ ދެއްކީ ވަރަށް ހަޑި ކޮށް ..މީހުން ދެރަކޮށްލާ ފާޑަށް ވާހަކަ ދެއްކީ...ހިޔެއް ނުވެ ޑޮކުޓަރެއް ހެނެއް..އެއްވެސް އޯގާތެރި ކަމެއް ނެތް...ބުރުގާނާޅާ އިން އަންހެނެއް އެއީ..މަތީ ފެންވަރުގެ ވަޒީފާ ތަކުގައ އުޅޭތީ، ވަރަށް ތުރެ ފޮނިވީ ކަމަށް ބެލެވެނީ..ބޭސް ސިޓީ އެއްވެސް ލިޔެނުދިނި..ތިތަނަށް ދެއްކިހާ ލާރިއަކުން ވީކަމެއް ނެތް..\nމެއި 22, 2020 15:49\nމަންޖޭ. އެއީ ކިޔަވައިގެން ފެންވަރު އޮޅޭމީހުން. ސަބަބަކީ ކިޔަވަނީ މީހުންނަށް ހެލްޕް ވާހިތަކުންނެއް ނޫން. ބޮޑު މުސާރަލިބޭތީ. ދެން ވިސްނާލާ ޑޮކްޓަރުން ނަރުހުން މީހުންނަށް އެހީވުމަށް ޝައުގެއް ނެތް، އެކަހަލަ ވިސްނުމެއް ނެތް ބަޔަކު މިދާއިރާގައި އުޅުނީމަ ވާގޮތް. ރާއްޖޭގެ ގިނައީ ތިބުނާވައްތަރު ޑޮކްޓަރުން. އެކަމަކު ރަގަޅު މީހުންވެސް އުޅޭ. ތިކަހަލަ ޑޮކްޓަރުން ކައިރިޔަށް ދިޔައިމަ ބަލިވާނީ ބޮޑު.\nމެއި 22, 2020 10:02\nބަލަންޖެހޭ ކަންކަން ނުބަލައި އެއްވެސް ފަރާތަކުން މިފަދަ ހައްސާސީ މައްސަލަ ތަކުގައި ޚަބަރު ނުފެތުރުން ރައްކާތެރިކަން ބޮޑެވެ. މިހާރު ކަންވެފައި މިވާގޮތުން ޤަބޫލު ކުރަންވީ ކޮން ޚަބަރެއްކަން ސާފެއް ނޫނެވެ. އެނގޭކަމަކީ ކުއްޖަކު މަރުވި ކަމެވެ. މަންމަގެ ކޮނޑު މަތީގައި ކަމެއް ޑރ. ބަލަމުން ފަރުވާ ދެމުން ގެންދަނިކޮށް ކަމެއް ސާފެއް ނޫނެވެ. ދެފަރާތުންވެސް ތެދު ޚަބަރުނޫސްތަކަށް ދޭށެވެ.\nމެއި 22, 2020 10:19\nބިލްޑިން ވަރަށް ރީތި .\nތިއޮތީ މުޅި ގައު މު ކޮވިޑު 19 އަށް ހާއްސަވެގެން ގޮސް އެހެން ހުރިހާ ކަ މެއް ދޯދިޔާކޮށް ދޫކޮށްލު މުގެ ނަތީޖާ. ޢިއްޔެ ހޮސްޕިޓަލުގައި ފަރުވާ ދެ މުންދިޔަ 80 އަހަރުގެ މީހަކު، މިޔަދު ކުޑަ ކުއްޖެއް.. ކޮވިޑު އައު މަކީ އެހެނިހެން ބަލިތަކަށް ފަރުވާ ދިނު މުގައި އިޙު މާލުވެ ނުވަތަ ފަރުވާކުޑަ ކުރަންޖެހޭ ކަ މެއް ނޫން..\nމެއި 22, 2020 13:00\nއޭޑީކޭ މިހާރު ވަރަށް ފަރުވާކުޑަަ ވިހަންދާ މީހުނަށް ވެސް ވަރަށް ގޮތް ގޮތް ހަދާ އެމީހުން\nމެއި 22, 2020 13:09\nއޭޑީކޭ މީހުން ވަރަށް މޮޅުވާނެ ލާރިނަގަން. ކޮޓަރި ކުލިތައްވެސް ރިސޯޓަކަށް ވުރެ އަގުބޮޑު.\nތިކަމެއް ހިނގީ އައިޖީއެމްއެޗް ނަމަ ހުންނާނެ މިހާރު ފޯރި\nމެއި 22, 2020 13:44\nރަނގަޅަށް ތަހުގީގުކޮށްފިއްޔާ ތިކަން ހިނގާދިޔަގޮތްކަމަށްބެލެވެނީ ކުއްޖާގެ އެއްވެސް ހަރަކާތެއްނެތްކަންއެނގި ކުއްޖާހިފަހައްޓާގެން (އެބަހީ ކޮނޑުގައި އޮއްވާ) ހުރިިމީހާ އެކަން އެންގުމުން ދެން ތެޅިގަނެގެން އިމަޖެންސީގައި ފަރުވާ ދިނީކަމަށް. އޭރުއޮތީ މަރުވެފާކަމަށް ވެދާނެ. ހޮސްޕިޓަލްތަކުގެ އާންމު އުސޫލަކީ ހަަކާތެއްނެތި ހޮސްޕިޓަލަށް ގެނައި މީހަކު މަރުވެއްޖެނަމަ ފަރުވާ ދީފާވެސް ބުނާނީ ހޮސްޕިޓަލަށް ގެނައި އިރުވެސްއޮތީ މަރުވެފައޭ. ފަރުވާ އަވަހަށްބޭނުންވާ މީހަކަށް ފަރުވާނުދެވި ލަސްވެގެން މިކުއްޖާއަށް މިދިމާވިގޮތަށް ދިމާވެ މަރުވެއްޖެނަމަ ބުނާނީ މަރުވީ ފަރުވާދެމުން ދަނިކޮށޭ. މީހަގީގަތަކީ.\nމެއި 22, 2020 15:37\nއޭޑީކޭ އަކީ ދިވެހިރައްޔިތުން ފެލައަގެން މުއްސަދިވާ ބައެއް. ސަރުކާރުގެ ބިން އޮޅުވާލައިގެ ވަހީދު އިރުގަ އަތުރު 25 އަހަރައް ކުޑަކުޑަ ކުއްޔަކައް ނަގައަގެން ރައްޔިތުން ފެލާ ބައެއް\nމެއި 22, 2020 19:27\nއަންނިޔައް އިނގޭނެ ތިޔަކަމުގެ ހުރިހާ ހަގީގަތެއް.\nމެއި 22, 2020 23:06\nމިކަހަ ކަމެއް ދިމާވީމަ ހިތަކައް ނާރަދޯ ﷲގެ ކުޅަދުން ވަންތަ ކަމެއް ގޯސްވަނީ ޑޮކްޓަރު ރަނގަޅުވިނަމަ ބުނާނެ ޑޮކޮޓަރުގެ މޮޅު ކަމަކުން ނޫނޭ ﷲގެ ރަހުމަތޭ މޮޔަވެދާނެ މީހަކު\nމެއި 23, 2020 02:30\nތަހުޤީޤުނިމޭއި ރު ކުއްވެ ރިވާނީ އެކުއްޖާގެ\nމައިން ބަފައިން މިހާތަނަށް ތިހެންކުރިތަހުޤީޣެއްގަ ޒިންމާއުފުލަންޖެހުނު


Rangalhu beleneveriyakah vumah kurun muhimmu9kameh ރަނގަޅު ބެލެނިވެރިއަކަށްވުމަށް ކުރުން މުހިއްމު9ކަމެއް – Ilm Rangalhu beleneveriyakah vumah kurun muhimmu9kameh\nރަނގަޅު ބެލެނިވެރިއަކަށްވުމަށް ކުރުން މުހިއްމު9ކަމެއް\nކުޑަކުދިން ރަނގަޅު ގޮތުގައި ތަރުބިއްޔަތުކޮށް ބޮޑެތި ކުރުމަކީ އެންމެ ބުރަ މަސައްކަތުގެ ތެރޭގައި ހިމެނޭ އަދި އެންމެ ހިތްހަމަޖެހުން ގެނެސްދޭ އެއްކަމެވެ. އެއީ އެކަމަށް ތައްޔާރުވެވޭތޯ މަސައްކަތް ކުރިއަސް އެކަށީގެންވާ ވަރަށް ތައްޔާރުވެވިފައި ނުވާކަމުގެ އިޙްސާސް ގެނުވާ މަސައްކަތެކެވެ. ކަންބޮޑުވާންޖޭހޭ ފަހަރާއި ހާސްވާންޖެހޭ ފަހަރު އަދި ހަދާނެ ގޮތް ހުސްވީއޭ ހީވާ ފަހަރުވެސް އަންނާނެއެވެ. މި ދަންނަވާލަނީ ދަރިން ބަލާ ބޮޑު ކުރުމުގައި އެޅިދާނެ ބައެއް މުހިއްމު ފިޔަވަޅު ތަކެވެ. ކަމުގެ ތަޖުރިބާކާރުން ބުނާ ގޮތުގައި މިފަދަ ފިޔަވަޅުތައް އަޅަމުން ދާނަމަ ބެލެނިވެރިންނަށް ހިތްހަމަ ޖެހުން ލިބި އަދި ދަރިފުޅުގެ ފަރާތުން ލިބޭ އުފާވެރިކަން ބޮޑުވާނެއެވެ.\n1. އަމިއްލަ ނަފްސަށް ކުރާ ޤަދަރު މަތިކުރާށެވެ.\nކުއްޖާ ދާދި ކުޑައިރު އަމިއްލަ ނަފްސާ ދޭތެރޭ ވިސްނަން ފަށައެވެ. ތިމާ އަކީ ކާކުކަން އޭނައަށް ފެންނާނީ ބެލެނިވެރިޔާގެ ނަޒަރުންނެވެ. ބެލެނިވެރިޔާ ދައްކާ ވާހަކައާއި ކުއްޖާއާ ދޭތެރޭ ކަންތައް ކުރާ ގޮތް ކުއްޖާ ފާހަގަ ކުރަމުން ދާނެއެވެ. ވާހަކަދެއްކުމުގައި ގެންގުޅޭ ރާގާއި، ބަސް ބުނެ އުޅޭ ގޮތް ނަގައިގަންނާނެއެވެ. ކުއްޖާ އޭނާގެ އަމިއްލަ ނަފްސަށް ކުރާ ޤަދަރު އަދި އިތުބާރު ބިނާ ވެފައި އޮންނާނީ އޭނާގެ ބެލެނިވެރިޔާގެ ފަރާތުން އިވޭ އަޑުތަކާއި ބެލެނިވެރިޔާ ކަންތައް ކުރާ ގޮތުގެ މައްޗަށެވެ. ނަފްސުގެ ޤަދަރު މަތިކުރުމަށް ކުއްޖާ ކުރާ ރަނގަޅު ކަންތަކަށް، އެއީ ކިތައްމެ ކުޑަ ކަމަކަށް ވިޔަސް، ތަޢުރީފުކޮށް ހިތްވަރު ދޭށެވެ. އެކުރެވުނު ކަންތަކާ ފަޚްރުވެރި ކުރުވާށެވެ. އޭނާއަށް ކުރެވޭވަރުގެ ކަންތައް އަމިއްލައަށް ކުރުމުގެ މިނިވަންކަން ދިނުމުން އޭނައަށް ވެސް ކަންތައްތައް ކުރެވޭކަމަށް ވިސްނި ނަފްސަށް ކުރާ ޤަދަރު މަތިވާނެއެވެ. އެއާ އިދިކޮޅަށް ކުއްޖާ ނިކަމެތި ކޮށް ދެރަ ކޮށްލާފަދަ ބަސްބުނެ އެހެން ކުދިންނާއި ނުރަނގަޅު ގޮތުގައި އަޅާކިޔާނަމަ ކުއްޖާއަށް އޭނާއަކީ އަގެއްނެތް މީހެއްގެ ގޮތުގައި ވިސްނެން ފަށައެވެ.ވީމާ ކުދިން ނިކަމެތި ކުރުވާފަދަ ބަސް ނުބުނުމަށް ސަމާލުވާން ވާނެއެވެ. ޖިސްމާނީ ގޮތުން ލިބޭ އަނިޔާ އަށްވުރެ ނަފްސާނީގޮތުން ލިބޭ އަނިޔާގެ އަސަރު ގިނަދުވަހު ދެމިހުންނާނެއެވެ. އެހެންކަމުން ކުދިންނާ ދޭތެރޭ ރަޙުމް ބަހައްޓާ، ވިސްނާނުލައި ބަސް ނުބުނުމަށް ސަމާލުވާށެވެ. ކުއްޖާ ކުރާ ކަމަކާ ދޭތެރޭ ހިތްހަމަނުޖެހުނަސް ކުއްޖާ ގޯސް ނޫންކަމާއި، ގޯހީ ކުއްޖާއަށް ކުރެވުނު ޢަމަލުކަން، އަދި ކޮންމެ މީހަކުވެސް ކުށެއް ކުރެވިދާނެކަން ވިސްނައިދޭށެވެ. ކުއްޖާދެކެ ލޯބިވާކަން އަންގައި ދޭށެވެ.2. ކުރާ ރަނގަޅު ކަންތައް ފާހަގަ ކުރާށެވެ.\nތިމާ ހިތްހަމަ ނުޖެހޭ ގޮތަކަށް ކުއްޖާ ކަންތައްކުރާ ކޮންމެ ފަހަރަކު ފާޑުކިޔެނީ ކުއްޖާ ކަންތައްތައް އިސްލާހު ކުރޭތޯއެވެ. ތިމާކުރާ ކަންތައްތައް ހިތްހަމަނުޖެހި މީހަކު އަބަދު އަބަދު ފާޑުކިޔާނަމަ ވާނީ ކިހިނެއްތޯ ވިސްނާލާށެވެ. ކަންތައްތައް އިސްލާހު ކުރަން ބޭނުން ނަމަ އެންމެ ރަނގަޅު ގޮތަކީ ކުއްޖާ ކުރާ ރަނގަޅު ކަންތައްތައް ފާހަގަކޮށް ތަޢުރީފްކުރުމެވެ. މިސާލަކަށް އެކުގެއި ކުޅެން އުޅޭ އެހެންކުއްޖަކާ ދޭތެރޭ ކުއްޖާ ރަނގަޅު ގޮތުގައި ކަންތައް ބަހައްޓައިފި ނަމަ ވަރަށް ރަނގަޅު ކަމަށް ބުނެ ތަޢުރީފު ކުރާށެވެ. މިފަދައިން ކުރާ ތަޢްރީފުގެ ހެޔޮ ނަތީޖާ ގިނަ ދުވަސްތަކެއްގެ ފަހުން ފެންނާނެއެވެ. އެއްޗެތި ކިޔާ އަދި ފާޑު ކިޔުމުން ނުފެންނާނެ ހެޔޮ ނަތީޖާއެވެ. ކުއްޖާއަށް ތަޢުރީފުކުރެވޭ ފަދަ އެއްކަމެއް ކޮންމެ ދުވަހަކުވެސް ފާހަގަ ކުރާށެވެ. އެންމެ މަދުވެގެން އެއްކަމެކެވެ. އެފަދަ ކޮންމެ ވަގުތަކު ކުއްޖާ އަށް ލޯބި ދިނުމުގެ ގޮތުން ބައްދާލާ އަދި ކުއްޖާ އުފާވާނޭ ފަދަ ބަސް ބުނާނަމަ އަޖައިބުވަނިވި ނަތީޖާ ފެންނާނެއެވެ. ގެންނަންބޭނުންވާ ބަދަލު ފެންނާއެވެ.3. ޙައްދު ކަނޑައަޅައި އަޚްލާގީ މިންގަނޑު ހިފަހައްޓާށެވެ.\nކުއްޖާގެ އަޚްލާގު ރަނގަޅުކޮށް އަމިއްލަ ނަފްސު ކޮންޓުރޯލް ކުރަން ދަސްކޮށްދިނުމަކީ ތަރުބިއްޔަތުގެ މުހިއްމު އެއްބައެވެ. ކުއްޖާއަށްޓަކާ ތިމާ ކަނޑައަޅާ ޙައްދުތަކާއި މިންގަނޑުތައް ކުއްޖާ އަބަދުވެސް ޓެސްޓު ކުރާނެއެވެ. ހަރުދަނާ އަދި ޒިންމާދާރު ބަޔަކަށް ދަރިން ހެދުމަށް އެޙައްދުތަކާއި މިންގަނޑުތަކުގައި ހިފެހެއްޓުމަށް ކުއްޖާއަށް ދަސްކޮށް ދޭންޖެހެއެވެ. ގޭތެރޭގެ ގަވާއިދުތަކެއް ހެދުމުން ތިމާ، ކުއްޖާގެ ފަރާތުން އެދެނީ ކޮންކޮން ކަންތައްތަކެއްކަން ކުއްޖާއަށް ވިސްނޭނެއެވެ.މިސާލަކަށް، ފިލާވަޅު ނުހަދާ ޓީވީ ނުބެލޭނެކަން އަދި އެހެން ކުއްޖެއްގެ ގައިގާ ޖަހައިގެން ނުވާނެކަން މިފަދަ ޤަވާއިދުތަކުގެ ތެރޭގައި ހިމެނިދާނެއެވެ. އަދި ޤަވާއިދެއްގެ ގޮތުން ޓީވީ ބެލުމާއި ކުޅުމަށްވެސް ވަގުތު ކަނޑައެޅިދާނެއެވެ. މިފަދަ ޤަވާއިދުތަކެއް ހެދުމަށްފަހު ތީމާ ސަމާލުވާން ޖެހޭ ކަންތައްތަކެއް ވެއެވެ. ޤަވައިދާ އެއްގޮތައް ކުއްޖާ ކަންތައް ނުކޮށްފިނަމަ ދެން ކަންތައްވާނެ ގޮތް ކުއްޖާއަށް އަގައިދޭން ޖެހެއެވެ. ނުހިފެއްޓިއްޖެ ނަމަ ޤަވާއިދުތައް އެއީ ކުއްޖާއަށް އެއްވެސް މުހިއްމު އެއްޗެއްނޫނެވެ. މިސާލަކަށް، އެހެން ކުއްޖެއްގެ ގައިގާ ޖަހައިފިނަމަ ކުރާހިތްވާ ކޮންމެވެސް ކަމެއް އެދުވަހު ނުކުރެވޭނެކަން އެންގިދާނެއެވެ. ދެން އޮންނާނީ ތިމާގެ ބަހުގައި ތިމާ ހިފެހެއްޓުމެވެ. ކުއްޖާގެ ފަރާތުން އެދެވެނީ ކޮންކޮން ކަންތައްތަކެއްކަން ކުއްޖާއަށް ވިސްނެމުންދާނެއެވެ.4. ކުއްޖާއަށްޓަކައި ވަގުތު ހުސްކުރާށެވެ.\nކުރަން ހުންނަ ކަންތައް ގިނަވުމުން ބެލެނިވެރިންނަށް ކުއްޖާއާއި އެކު ހޭދަ ކުރަން ވަގުތު ނުވާ ފަހަރު އާދެއެވެ. ކުއްޖާއަށްޓަކައި ހުސްކުރާ ވަގުތެވެ. މިފަދަ ވަގުތަކީ ކުއްޖާއަށް ވަރަށް މުހިއްމު ވަގުތުތަކެކެވެ. ފަތިހާ ތެދުވެ ދަރިފުޅާ އެކީ ނާސްތާކޮށް ހިނގާލަންގޮސް ހެދުމުން ކުއްޖާ އެދޭ ސަމާލުކަން ނުދެވޭނަމަ ސަމާލުކަން ހޯދާނެ އެހެން ގޮތެއް ކުއްޖާހޯދައެވެ. ކުއްޖާ ބަސްނާހަން ފަށައެވެ.ދަރިންނަށްޓަކައި ވަގުތު ހުސްކުރުމަށް ސަމާލުކަންދޭ ބައެއް ބެލެނިވެރިން އެވަގުތުތައް ކުރީގައި ކަނޑައަޅައެވެ. މިސާލަކަށް ހަފްތާގެ ވަކި ރެއެއް އެއީ ކުދިންނާއި އެކު ބޭރަށް ގޮސް އުފާ ކުރުމަށް އޮންނަ ޚާއްޞަ ރެއެއްކަމަށް ކަނޑައަޅައެވެ. އުމުރުން ބާރަ ތޭރަ އަހަރުގައި މިފަދަ ވަގުތު ތަކަށް އެކުދިން ހުންނަށް ޝައުގުވެރިކަން ކުޑަވިޔަސް އަބަދުވެސް ވާހަކަ ދެއްކުމުގެ ފުރުސަތު އެކުދިންނަށް ދިނުން ވަރަށް މުހިއްމެވެ. އެކުދިންނާ ގުޅުން ބަދަހިވާނޭ ފަދަ ކަންތައް ކުރުން މުހިއްމެވެ. މިސާލަކަށް އެކުގައި ފުޓުބޯޅަ މެޗެއް ބަލައިލެވިދާނެއެވެ. މިފަދައިން ގުޅުން ބަދަހި ކުރުމުން ކުއްޖާ ދަސްވެ ކުއްޖާގެ ރަޙްމަތްތެރިން ވެސް ދަސްވަމުން ދާނެއެވެ.\nއާމްދަނީ ހޯދުމަށް މަސައްކަތްކުރާ ބެލެނިވެރިންނަށް ދަރިފުޅާއެކު ގިނަ ވަގުތުތަކެއް ހޭދަ ނުކުރެވިދާނެއެވެ. ނަމަވެސް ކުއްޖާއާއެކު ހޭދަކުރާ ކިތައްމެ ކުޑަ ވަގުތުކޮޅަކީވެސް ކުއްޖާއަށް މުހިއްމު ވަގުތުކޮޅެއްކަން ހަނދާން ކުރާށެވެ. އެކުގައި ކުރާ ކުދި ކުދި ކައްތައްވެސް ކުއްޖާ ހަނދާން ކުރާނެއެވެ.\n5. ހެޔޮ މިސާލަކަށް ވާށެވެ.\nބެލެނިވެރިން ކުރާ ކޮންމެ ކަމަކީ ކުއްޖާއަށް ވަރަށް މުހިއްމު ކަމެކެވެ. ކުއްޖާ ކަންތައްތައް ކުރަން ބޭނުންވަނީ ބެލެނިވެރިން ކަންތައް ކުރާ ގޮތަށެވެ. އުމުރުން ހަގުވިވަރަކަށް ކުދިން ބެލެނިވެރިންގެ ކަންތައްތައް ފާހަގަކޮށް ނަކަލު ކުރުމަށް އެދެއެވެ. އެހެންކަމުން ތިމާ ކަމަކާ ރުޅިއައިސް ތަކެތި ސުންނާފަތި ކުރަން ފެށުމުގެ ކުރިން ވިސްނާލާށެވެ. ތިމާގެ ދަރިފުޅު ރުޅި އަންނަ ކޮންމެ ފަހަރަކު އެފަދަ ކަންތައް ކުރުމަށް ތިމާ އެދޭ ހެއްޔެވެ؟ ތިމާ ކުރާ ކަންތައް ދަރިފުޅު ބަލަމުން ދާކަން ވިސްނާލާށެވެ. ދިރާސާތަކުން ދައްކާގޮތުން އެހެންކުދިންނާ ރުޅި ހަދާ، ތޮޅެ އަދި ޒުވާބުކުރާ ކުދިންނަކީ ގޭތެރެއިން އެފަދަ މިސާލުތައް ދެކޭ ކުދިންނެވެ.\nވީމާ ބެލެނިވެރިންނަކީ ކުދިންނަށް ހުރި ރަނގަޅު މިސާލެއްކަމަށް ވާންޖެހެއެވެ. އެހެން މީހުންނަށް އިޙްތިރާމް ކުރާ ރަޙްމަތްތެރި، ތެދުވެރި ބަޔަކަށް ވާންޖެހެއެވެ. އޯގާތެރި އަދި ކެތްތެރި ބަޔަކަށް ވާންޖެހެއެވެ. އަމިއްލަ އެދުންތަކަށް ވުރެ އެހެންމީހުންގެ އެދުންތަކަށް އިސްކަންދޭ ބަޔަކަށް ވާންޖެހެއެވެ. ބަދަލަކަށް ނުއެދި ހިތްހެޔޮކަމާއެކީ މީހުންނަށް ކަންތައް ކޮށްދޭ މީހަކަށް ބަޔަކަށް ވާންޖެހެއެވެ. ކުއްޖާގެ ކިބައިގާ އެ ސިފަތައްވުމަށް އެދޭނަމައެވެ. ތިމާ އާއި ދޭތެރޭ އެހެން މީހުން ކަންތައް ކުރުމަށް ތިމާ އެދޭ ގޮތަށް، ތިމާގެ ދަރިފުޅާ ދޭތެރޭ ކަންތައް ކުރާށެވެ.\n6. މުވާސަލާތް ކުރުމަށް އިސްކަން ދޭށެވެ.\nކުއްޖާ ކައިރީ ކަމެއް ކުރުމަށް ބުނެ އެކަމެއް ކުރަން ބުނީ ކީއްވެގެންކަން ކުއްޖާއަށް ތިމާ ބުނެ ނުދޭނަމަ އެކަމެއްގެ މުހިއްމުކަމެއް ކުއްޖާއަކަށް ނުވިސްނޭނެއެވެ. އަދި އެކަމަށް ދެވޭ ސަމާލުކަން ވެސް ކުޑަވާނެއެވެ. މިސާލެއް ނަގާނަމަ ކޮޓަރިން ނުކުންނަމުން ހޮޅިބުރި ނިންވާލުމަށް ބުނެފައި ނިންވާލަން ޖެހެނީ ކީއްވެގެން ކަން ކުއްޖާއަށް ވިސްނާނުދެވޭނަމަ އެކަމަށް ދެވޭ ސަމާލުކަން ކުޑަވެ ހޮޅިބުރި ނިންވާލަން ޖެހެނީ ކީއްވެގެންކަމާއި ނިއްވާ ނުލުމުން ވާނެ ގޮތް ކުއްޖާއަށް ކިޔައި ދެވިފައި ވާނަމަ އެކަމަށް ދެވޭ ސަމާލުކަން ބޮޑުވެއެވެ.\nބޮޑެތި މީހުންނެކޭ އެއްފަދައިން ކުދިންގެ ހިތުގައިވެސް ސުވާލު އުފެދޭނެއެވެ. އަދި އެސުއާލުތަކުގެ ޖަވާބު ހޯދުމަށް އެދޭނެއެވެ. ބެލެނިވެރިންގެ ފަރާތުން ޖަވާބު ނުލިބޭނަމަ ކަންތައްތައް ކުރުމުގެ ބޭނުމާމެދު ހިތުގައި ޝައްކު އުފެދުން އެކަށީގެންވެއެވެ. ވީމާ ކުދިންނަށް ކަންތައްތައް އޮޅުން ފިލުވައި ދިނުން މުހިއްމެވެ. ތިމަ ކުއްޖާގެ ކިބައިން އެދެނީ ކޮންކޮން ކަންތައްތަކެއްކަން ސާފުކޮށްދޭށެވެ. އަދި އިތުރު މައްސަލަތައް ވާނަމަ ކިޔައިދޭށެވެ. އެފަދަ މައްސަލަތަކާ ދޭތެރޭ ތިމާ ދެކެ ގޮތް ކިޔައިދީ މައްސަލައަށް ޙައްލެއް ހޯދުމުގައި ކުއްޖާ އެހީ ހޯދާށެވެ. ކުއްޖާ ހުށައަޅާ ޙިޔާލުތައް ބަލައިގަންނާށެވެ. ކަންތައްތައް ކަނޑައެޅުމުގައި ކުއްޖާ ބައިވެރި ކުރާނަމަ ކުއްޖާއަށް އެކަމެއް ޤަބޫލުކުރަން ފަސޭހަވާނެއެވެ. ގޭތެރޭގެ ބައެއް ޤަވާއިދުތައް ހެދުމުގައި ކުއްޖާ ބައިވެރިކުރާނަމަ އެ ޤަވާއިދުތަކާ އެއްގޮތަށް ކަންތައް ކުރުމަށް ކުއްޖާ ސަމާލުކަން ދޭލެއް އިތުރުވާނެއެވެ.\n7. ބައެއްކަންތައްތަކަށް ބަދަލުގެންނަން ޖެހިދާނެކަން ވިސްނާށެވެ.\nތިމާ އެދޭ ގޮތްނޫން އެހެން ގޮތަކަށް ކުއްޖާ ކަންތައް ކުރަމުންދާނަމަ އެގޮތައް ކަންތައް ވަނީ ކީއްވެގެންކަން ވިސްނާލާށެވެ. ކުއްޖާ ވަށައިގެންވާ މާޙައުލުގެ އަސަރު ކުއްޖާގެ އުޅުމަށް ކުރާނެއެވެ. މާޙައުލަށް ގެންނަ ބަދަލުން ކުއްޖާގެ އުޅުމަށް ބަދަލު ގެނެވޭނެއެވެ. މިސާލަކަށް، ދެއަހަރަށް ދާ ކުއްޖަކަށް މާގިނައިން ނޫނެކޭ ބުނަންޖެހޭނަމަ އޭނާ އުޅޭ ތަނުގައި ވާތަކެތި، ނޫނެކޭ ބުނަން ނުޖެހޭފަދަ ގޮތަކަށް އެތުރިދާނެއެވެ. އޭނާއަށް އަތްލުމުގެ ހުއްދަ ނެތް އެއްޗެހި އަތްނުފޯރާ ހިސާބަކަށް ލާ ފޮރުވިދާނެއެވެ. މިފަދައިން ކަންތައްތައް ކުރުމުން ކުއްޖާއަށާއި ބެލެނިވެރިޔާއަށް ލިބޭ މާޔޫސްކަން ކުޑަވެއެވެ.\n8.ކޮންމެ ޙާލަތެއްގައި ވެސް ލޯބިވާކަމަށް ވިސްނައިދޭށެވެ.\nބެލެނިވެރިޔެއްގެ ހައިސިއްޔަތުން ކުއްޖާއަށް ހެޔޮނުބައި ވިސްނައިދީ ރަނގަޅު ގޮތުގައި ތަރުބިއްޔަތު ކުރުމަކީ ތިމާގެ ޒިންމާއެކެވެ. ރަނގަޅުގޮތް ދަސްކޮށްދިނުމަށް ތިމާ ކުރާ މަސައްކަތް ކުއްޖާ ބަލައިގަންނަސް ބަލައިގަތުން ބިނާވެގެންވަނީ ކުއްޖާއަށް ވިސްނައިދިނުމަށް ތިމާ ޙިޔާރުކުރާ ގޮތެއްގެ މައްޗަށެވެ. ތުހުމަތު ކުރުމާއި ގޮތްދެއްކުން އަދި ނުރަނގަޅު ގޮތުގައި ފާޑު ކިޔުމަކީ ކުއްޖާ އޭނާގެ އަމިއްލަ ނަފްސަށް ކުރާ ޤަދަރު ކުޑަކުރުވާނެ ކަންތަކެވެ. ކުއްޖާ ނަފުރަތު ކުރާނެ ކަންތަކެވެ. ވީމާ ކުއްޖާއަށް މަގު ދެއްކުމުގައި މިފަދަ ކަންތައްތައް ނުކޮށް ވޭތޯބަލަން ވާނެއެވެ. ރަނގަޅު ކަންތައް ކުރުމަށް ހިތްވަރު ދޭންވާނެއެވެ. ކަންތައްތައް ރަނގަޅު ވާނެ ކަމަށް ތިމާ އުންމީދު ކުރާކަން އަންގަން ވާނެއެވެ. އަދި ކޮންމެ ޙާލަތެއްގައިވެސް ކުއްޖާދެކެ ލޯބިވާކަން އަންގަންވާނެއެވެ.\n9. ބެލެނިވެރިއަކަށް ވުމުގައިވެސް ޙައްދުތަކެއް ވާކަން ދަންނާށެވެ.\nތިމާއަކީ އެންމެ ފުރިހަމަ ބެލެނިވެރިޔާއަށް ވުމީ ނާދިރު ކަމެކެވެ. ތިމާގެ ކިބައިގައިވާ ރަނގަޅު ސިފަތައް ފާހަގަ ކުރާށެވެ. އަދި ނުރަނގަޅު ކަންތައްތައް ރަނގަޅު ކުރުމަށް މަސައްކަތް ކުރާށެވެ. ކުއްޖާގެ ފަރާތުން ތިމާ އުއްމީދުކުރާ ކަންތައްތަކަކީ ވެދާނެ ކަންތައްތައްތޯ ވިސްނާލާށެވެ. އަދި ތިމާގެ ބައިވެރިޔާގެ ފަރާތުން އުއްމީދު ކުރެވޭ ކަންތައްތަކަކީވެސް ވެދާނެ ކަންތައްތައްތޯ ވިސްނާލާށެވެ. ތިމާއަށް ހުރިހާކަމެއް ނުއެނގިދާނެކަން ހަނދާން ކުރާށެވެ. އަމިއްލަ ނަފްސަށް މަޢާފު ކުރާށެއެވެ. ހުރިހާ ކަމެއް އެއްފަހަރާ ކުރުމުގެ ބަދަލުގައި މުހިންމު ކަންތައްތަކަށް ސަމާލުކަން ދޭށެވެ. އަމިއްލަ ޞިއްޙަތަށް ސަމާލުކަން ދޭށެވެ. ދޭތެރެ ދޭތެރެއިން ތިމާ ކުރާހިތްވާ ކަމެއް ކުރުމަށް ވަގުތު ހޯދާށެވެ. އަމިއްލަ ނަފްސަށް ސަމާލުކަން ދިނުމުގެ ސިފަ ދަރިފުޅުގެ ކިބައިގައި އަށަގަންނުވަން ބޭނުންނަމަ ތިމާގެ ކިބައިގައިވެސް އެސިފަ އަށަގަންނުވާށެވެ.\n(މިއީ މޯލްޑިވިއަން ޕާލްސްގައި އަލްއުޚްތު ޚަދީޖާ އިސްމާޢީލް ލިޔުއްވާފައިވާ ލިޔުމެކެވެ.)


HEOC' In Taxi Thakah Dhakkan Jehey4Lakka Ruffiya Hifahataafai - Vaguthu\n2 މަސް ކުރިން ( އޮގަސްޓް 12, 2021 )\n:- ވަގުތު އިމޭޖަސް- އަހުމަދު ޖައިޝަމް\nކޮވިޑް-19 އަށް ފައްސިވާ ބަލި މީހުން އުފުލަން އެޗްއީއޯސީން ކުއްޔަށް ނެގި ޓެކްސީތަކަކަށް ދޭން ޖެހޭ ހަތަރުލައްކައެއްހާ ރުފިޔާ ނުދީ ހިފަހައްޓާފައިވާ މައްސަލައެއް ފެންމަތިވެއްޖެއެވެ.\nބަލި މީހުން އުފުލަން ދުވަހު ކުއްޔަށް 10 ވަރަކަށް ޓެކްސީ ކުއްޔަށް ނަގާފައިވަނީ ޖުލައި މަހުން ފެށިގެންނެވެ.\nއެ ކޮންޓްރެކްޓާ ހަވާލުކުރި އެންޓި ޑޯޓް ކުންފުނީގެ އިސް އޮފިޝަލަކު "ވަގުތު" އަށް ބުނީ މިހާތަނަށް ފައިސާ ލިބިފައިވަނީ ޖޫން މަހު ކުރި 21 ދުވަހުގެ ދަތުރަށް ކަމަށެވެ. އޭގެ ފަހުން އެއްވެސް ފައިސާ އެއް ލިބިފައިނުވާއިރު ކުރި މަސައްކަތުންވެސް މިހާތަނަށް ކުރިއެރުމެއް ނުލިބޭތީވެ ޓެކްސީ ޑްރައިވަރުންގެ ފައިސާވެސް، ކުންފުންޏަށް ނުދެވެއެވެ.\nއޮފިޝަލް ބުނީ، ފައިސާ ހޯދަން އެތައް ފަހަރެއްގެ މަތިން ހެލްތުގެ ފައިނޭންޝަލް ކޮންޓްރޯލާ ކައިރީގައި އެ ވާހަކަ ދެއްކުމުންވެސް އޭނާ ދަނީ ބަހަނާ ދައްކަމުން ކަމަށެވެ. އެޗްއީއޯސީން ފުރިހަމަކުރަން ޖެހޭ ދަތުރުތަކުގެ ރިކޯޑް ނުލިބޭ ކަމަށް ބުނެ ފައިސާ ހިފަހައްޓާފައިވާ ކަމަށް މައުލޫމާތު ދިން އޮފިޝަލް ބުންޏެެވެ.\n"އެބަ ބުނޭ އެ މީހުން އިހުމާލުންނޭ ދަތުރުތަކުގެ ރިކޯޑް ނުބެލެހެއްޓެނީ. އޭނާ (ފައިނޭންޝަލް ކޮންޓްރޯލާ) އެބަ ބުނޭ އެތަނުން އެ ރިކޯޑްތައް ދިނީމައޭ ފައިސާ ހަމަޖެއްސޭނީ. އެ ރިކޯޑްތައް ބަލަހައްޓަނީ އެޗްއީއޯސީން" އޭނާ ބުންޏެވެ.\nއެޗްއީއޯސީން ކުއްޔަށް ނަގާފައިވާ ޓެކްސީތަކަށް ފައްސިވާ މީހުން ފިޔަވާ އެހެން ބަޔަކު އެރުވުމުގެ ހުއްދައެއް ނުދެއެވެ. ފައިސާ ނުލިބޭތީ ޓެކްސީ ޑްރައިވަރުންނަށް އާމްދަނީ ލިބޭނެ އެހެން ގޮތެއް ވަނީ ނެތިފައެވެ.\nއެކަމާއި ގުޅޭ ގޮތުން އެޗްއީއޯސީގެ ބަހެއް ހޯދަލާން ގުޅާލުމުން އެޗްއީއޯސީގެ މީޑިއާ އޮފިޝަލް އަދި ހެލްތުގެ މިނިސްޓްރީގެ ޑެޕިއުޓީ ޑިރެކްޓަރު ޖެނެރަލް، ތަސްލީމާ އުސްމާން (ތަހޭ) ވިދާޅުވީ ފައްސިވާ މީހުން އުފުލަން ޓެކްސީތަކެއް ނެގި ކަމަށެވެ. އެ މީހުންނަށް ދޭން ޖެހޭ ފައިސާ ލިބޭނެ ކަމަށް އޭނާ ބުންޏެވެ. އިތުރު ތަފްސީލެއް ނުދެއްވައެވެ.\nކޮވިޑް-19 އާއި ގުޅިގެން ފުރަތަމަ ސަފުގައި މަސައްކަތް ކުރި ސިއްހީ ހިދުމަތްތެރިންނަށް އެލަވަންސް ނުލިބޭ މައްސަލަ ވެސް ވަރަށް ބޮޑެވެ. ނަމަވެސް ސަރުކާރުން ވިދާޅުވަނީ ގަވައިދުން އެލަވަންސް ދެމުން ގެންދާ ކަމަށެވެ.\nއޮގަސްޓް 12, 2021 11:37\nމުއިޒުގެ ވެހިކަލް ނެގުން! ދެން ޓެކްސީއަށް ލާރި ދިނުން....ލޮލް


މާޗް މަހުގެ ލޯނު ސްކީމަށް 400 އަށްވުރެ ގިނަމީހުން ފޯމު ހުށަހަޅައިފި މާޗް މަހުގެ ލޯނު ސްކީމަށް 400 އަށްވުރެ ގިނަމީހުން ފޯމު ހުށަހަޅައިފި\nމާޗް މަހުގެ ލޯނު ސްކީމަށް 400 އަށްވުރެ ގިނަމީހުން ފޯމު ހުށަހަޅައިފި\nދިވެހިރާއްޖޭގެ ޤައުމީ ޔުނިވަރސިޓީގެ ދަސްވެނިވުމުގެ ޖަލްސާގެ ތެރެއިން: ފޮޓޯ / ރައީސް އޮފީސް\nމިދިޔަ މާރޗްމަހު ސްޓޫޑެންޓް ލޯނަށް އެދުމުގެ ފުރުޞަތު ހުޅުވާލުމާއެކު މިހާތަނަށް 450 މީހުން ލޯނަށްއެދި ފޯމު ހުށަހަޅާފައިވާކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއްޖެއެވެ.\nރާއްޖެއިން ބޭރުން މަތީ ތަޢުލީމު ޙާސިލުކުރުމަށް ބޭނުންވާ ދަރިވަރުންނަށް ސްޓޫޑެންޓް ލޯނަށް އެދުމުގެ ފުރުޞަތު ހުޅުވާލާފައިވަނީ މިދިޔަ މާރޗްމަހުގެ 21ވަނަ ދުވަހުއެވެ. މި ފުރުޞަތަށް އެދި ފޯމް ހުށަހެޅުމުގެ މުއްދަތު މިމަހުގެ 30 ވަނަ ދުވަހަށް ހަމަވާނެއެވެ.\nހަޔަރ އެޑިއުކޭޝަން މިނިސްޓްރީން ވިދާޅުވީ ލޯނަށް ކުރިމަތިލުމަށް ހުޅުވާލި ފުރުޞަތުގައި ގިނަ ޢަދަދެއްގެ މީހުންގެ ތަރުޙީބު ލިބެމުން އަންނަކަމަށެވެ. އެކި ދާއިރާތަކުން ޑިޕްލޮމާއިން ފެށިގެން ޕީއެޗްޑީ ހެދުމަށް ލޯނަށް އެދިފައިވާކަމަށް މިނިސްޓްރީން ވިދާޅުވެއެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން ހަޔރަ އެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރ ޢައިޝަތު ޝަފީނާ ވިދާޅުވީ މިހާރު ލޯނަށް އެދިފައިވާ ދަރިވަރުންނަށް އެޑްމިނިސްޓްރޭޓީވް ޗާރޖްގެ ގޮތުގައި ތިން އިންސައްތައަށް ކުޑަކޮށްފައިވާކަމަށެވެ. އަދި މީގެ ކުރިން ސްޓޫޑެންޓް ލޯނު ނަގާފައިވާ ދަރިވަރުންނަށްވެސް އެ އުޞޫލުގެ ދަށުން ކިޔެވުމުގެ ފުރުޞަތު ހަމަޖެއްސުމުގެ މަސައްކަތް ކުރަމުންދާކަމަށް ޝަފީނާ ވިދާޅުވިއެވެ. އެގޮތުން ބޭންކް އޮފް މޯލްޑިވްސްއާއި ފިނޭންސް މިނިސްޓްރީ އަދި ހަޔަރ އެޑިއުކޭޝަން މިނިސްޓްރީ ގުޅިގެން އެ މަސައްކަތް ކުރައްވަމުން ގެންދަވާކަމަށް އޭނާ ވިދާޅުވިއެވެ.\nރާއްޖޭން ބޭރުގައި މަތީ ތައުލީމު ހާސިލްކުރަން މީގެ ކުރިން ލޯނު ދޫކޮށްފައިވަނީ ފަސް ޕަސެންޓުގެ އިންޓަރެސްޓު ރޭޓުގައެވެ. އަދި މި ލޯންގެ އެޑްމިނިސްޓްރޭޓިވް ޗާރޖް ތިން އިންސައްތައަށް ކުޑަކޮށް ލޯނު ދައްކަން ލިބޭ މުއްދަތު އިތުރުކުރުމަކީ މި ސަރުކާރުގެ ފުރަތަމަ 100 ދުވަހުގެ ތެރޭގައި ހިމެނޭ ވައުދެކެވެ. އަދި މި ވަޢުދު ފުއްދަވާ މިދިޔަ އަހަރުގެ އޮގަސްޓް މަހު ހުޅުވާލި ލޯން ސްކީމްގެ ތެރެއިން ލޯނު ލިބުނު ދަރިވަރުންނަށް ލޯން ދީފައިވަނީ މި އުޞޫލްގެ މަތިންނެވެ.\nސަރުކާރުން ސްޓޫޑެންޓް ލޯންގެ އިންޓްރަސްޓްރޭޓް ތިން އިންސައްތައަށް ކުޑަކުރިނަމަވެސް އެއީ ބޭންކުން ނަގާ އިންޓްރަސްޓްއެއް ނޫނެވެ. އަދި އެއީ ދަރަވަރުގެ ކިޔެވުމަށް ހިނގާ ޖުމުލަ ޚަރަދަށް ބެލުމަށްފަހު އެއަށްނަގާ އެޑްމިނިސްޓްރޭޓިވް ޗާޖެކެވެ.\nމާރޗްމަހުގެ ލޯން ސްކީމްގެ ދަށުން 242 ދަރިވަރަކަށް ލޯނު ދޫކުރުމަށް ވަނީ ހަމަޖެހިފައެވެ. އެގޮތުން އަލަށް ކިޔަވަންފަށާ 158 ދަރިވަރުންނަށާއި، މިހާރު ކިޔަވަމުންގެންދާ 84 ދަރިވަރަކަށް ލޯނު ދޫކުރުމަށް ހަމަޖެހިފައިވާކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއެވެ. މިއަހަރުގެ ލޯނު ސްކީމަށް ޖުމްލަ 54 މިލިއަން ރުފިޔާގެ ބަޖެޓެއް ވަނީ ކަނޑައަޅާފައެވެ.


Series: Keerithi Quran kiyavaa meehaa dhenegathun muhimmu massalathah\nކީރިތި ޤުރުއާން ކިޔަވާމީހާ ދެނެގަތުން މުޙިއްމު މައްސަލަތައް (4)\nލިޔުއްވީ: މުޙައްމަދު ޝިފާން|2020-06-20T10:30:45+05:00June 20th, 2020|ފިޤުހު, ދީން|\nމި ލިޔުމަކީ ކީރިތި ޤުރުއާން ކިޔަވާމީހާ ދެނެގަތުން މުހިއްމު މައްސަލަތައް ސިލްސިލާގައި ހިމެނޭ6ލިޔުމުގެތެރެއިން4ވަނަ ލިޔުމެވެ.\nމުޞްޙަފުގައި ބޮސްދިނުމުގެ ޙުކުމް\nނަބިއްޔާ ﷺ ގެ އަރިހުންވެސް އަދި އެއްވެސް ޞަޙާބީ ބޭކަލެއްގެ އަރިހުންވެސް މުޞްޙަފުގައި ބޮސް ދެއްވުމާމެދު އެއްވެސް ބަސްފުޅެއް ސާބިތުވެގެން ނުވެއެވެ.\nޝައިޙުލް އިސްލާމް އިބްނު ތައިމިއްޔާ رَحِمَهُ الله ވިދާޅުވެފަވެއެވެ: އެކަމާއި ބެހޭގޮތުން (އެބަހީ: މުޞްޙަފުގައި ބޮސް ދެއްވުމާމެދު) ސަލަފުންގެ ޢިލްމުވެރިންގެ އަރިހުން އެއްވެސް ބަސްފުޅެއް އައިސްފައިވާކަން އަހުރެމެންނަށް އެނގިފައިނުވެއެވެ. މުޞްޙަފުގައި ބޮސްދިނުމާއި ބެހޭގޮތުން އިމާމް އަޙްމަދާއި ސުވާލުކުރެވުނެވެ. ވިދާޅުވި އެވެ: ތިކަމާއި ބެހޭ އެއްވެސް ބަސްފުޅެއް އަހުރެންނަށް އިވިފައިނުވެއެވެ.\nއިބްނު އަބީ މުލައިކާގެ އަރިހުން އިމާމް އައްދާރުމީ ރިވާކުރައްވާފައިވާ މި ބަސްފުޅާމެދު ދަންނައެވެ: “ޢިކްރިމާ رَضِيَ اللَّهُ عَنْهُ އެކަލޭގެފާނުގެ މޫނުފުޅުގައި މުޞްހަފް ބީއްސަވައި ލައްވާފައި ވިދާޅުވެއެވެ. މިއީ އަހުރެންގެ ވެރި އިލާހުގެ ފޮތެވެ. މިއީ އަހުރެންގެ ވެރި އިލާހުގެ ފޮތެވެ.”\nމިއީ ސަނަދު ގުޅިފައި ނެތުމުގެ ސަބަބުން ބަލިކަށި ބަސްފުޅެކެވެ. އިބްނު އަބީ މުލައިކާއަށް ޢިކްރިމާ رَضِيَ اللَّهُ عَنْهُ އާއި ބައްދަލުވެފައި ނުވެއެވެ. އަދި މި ބަސްފުޅު ޞައްޙަ ވިކަމުގައި ވިޔަސް މި ބަސްފުޅުން ބޮސް ދިނުމަށް ދަލީލުކޮށެއް ނުދެއެވެ. އެހެނީ މޫނުފުޅުގައި ބީއްސެވުން ބޮސް ދިނުމަކަށް ލާޒިމެއް ނުކުރެއެވެ.\nފަޟީލަތުއް ޝައިޙް އަލްއަލްބާނީ رَحِمَهُ الله ވިދާޅުވެފަވެއެވެ: މުސްޙަފްގައި ބޮސްދޭ މީހާ ކައިރީގައި ރަސޫލުﷲ ﷺ ނުކުރައްވާ ކަމެއް ތިބާ ކުރަނީ ކީއްވެތޯ ސުވާލު ކޮށްފިނަމަ، ހައިރާންވެ އަންތަރީސް ވާފަދަ ޖަވާބުތަކަކުން ޖަވާބުދޭން ފަށާނެއެވެ. އެފަދަ އެއް ޖަވާބަކީ: އޭ އަޚާއެވެ! މި ކަމުގައި މައްސަލައަކީ ކޮބައިހެއްޔެވެ؟ މި ކަމަކީ ކީރިތި ޤުރުއާނަށް މާތްކޮށް ހިތުމުގެ ތެރެއިންވާ ކަމެކެވެ!\nއޭނާ އަށް އަހުރެން ބުނާނަމެވެ: އޭ އަޚާއެވެ! ތިޔަ ބަސް ރައްދުވަނީ ތިބާއަށެވެ! ރަސޫލުﷲ ﷺ ޤުރުއާނަށް މާތްކޮށް ނުހިއްތަވާއި ހެއްޔެވެ؟ ޝައްކެއްނެތެވެ އެކަލޭގެފާނު މަތިވެރިކޮށް ހިއްތެވިއެވެ. ނަމަވެސް ބޮސްނުދެއްވައެވެ.\nއަދިވެސް ވިދާޅުވިއެވެ: ޢިލްމުގެ އަހުލުވެރިން އަދި މާތް ބޭކަލުން މުޞްޙަފް ނަންގަވައިފިނަމަ އޭގައިވާ އެއްޗެއް ކިޔަވާއި ވިދާޅުވެއެވެ. އަދި ޢަމަލުކުރައްވައެވެ. އެބޭކަލުން މުޞްހަފަށް ބޮސްދޭ މަންޒަރެއް ތިބާއަކަށް ނުފެންނާނެއެވެ. ނަމަވެސް އެބައިމީހުންގެ ޖަޒުބާތު ތަކުގައި ހިފެހެއްޓުމެއްނުވާ އާއްމު ބައެއް މީސްތަކުން އެކަމާމެދު (އެބަހީ: މުޞްޙަފުގައި ބޮސްދިނުމާމެދު) ބުނާނެއެވެ. އެކަމުގައި އޮތް ގޯހަކީ ކޮބައި ހެއްޔެވެ! ނަމަވެސް އެބައިމީހުން އެމުޞްޙަފުގައިވާ ކަންކަމަށް ޢަމަލެއް ނުކުރެއެވެ! (އެބަހީ: އެބައި މީހުން މުޞްޙަފަށް މާތްކޮށް ހިތުމުގެ ގޮތުން ބޮސްދީހައި އުޅެއެވެ، ނަމަވެސް މުޞްހަފުގައި ލިޔެވިގެންވާ ޤުރުއާނުގައި އަންގަވާފައިވާ ކަންކަމަށް ފުރުހަމަ އަށް ޢަމަލެއް ނުކުރެއެވެ.)\n مجموعة الفتاوى (23/65)\n قاموس البدع ص (680)


Mohamed Siruhan: އެއްޖިންސުން ގުޅުން ހިންގުން، ކަމާބެހޭ ފަރާތްތަށް ކޮބާ\nއެއްޖިންސުން ގުޅުން ހިންގުން، ކަމާބެހޭ ފަރާތްތަށް ކޮބާ\nއެއްޖިންސުން ގުޅުން ހިންގުން ހުއްދަކުރަން މަސައްކަތް ކުރާ މީހުންވެސް ފެންނަމުން ދަނީ މަދެއް ކޮށެއްނޫނެވެ. ސައިޓްތަކާއި ބްލޮގް ތަކުގައި އެކަންކަމަށް ހިތްވަރުދީފައި ލިޔަމުންދާއިރު ކަމާބެހޭ ފަރާތްތަށް ކޮބާ ބާއޭ ހިތަށް އަރައެވެ.\nމިއީ ދިވެހިރާއްޖެއެވެ. އާއެކެވެ. ދިވެހިރާއްޖެޔޭ މި ކިޔަނީ އިންޑިޔާ ކަނޑުގައި ވާ ކުޑަ ކުޑަ ޖަޒީރާއަކަށެވެ. އަބަދީގެ ގޮތުން ބަލާ ނަމަ ދުނިޔޭގެ އެހެން ގައުމު ތަކުގެ އާބާދީއަށްވުރެ އެތަށް ގުނައެއް މިގައުމުގެ އާބަދީ ކުޑައެވެ. ވާހަކަ ދައްކަނީ އަމިއްލަ ދިވެހި ބަހުންނެވެ. ދީނަކީ އިސްލާމް ދީނެވެ.\nއަމިއްލަ މުސްތަގިއްލު މިނިވަން ކަމެއް ލިބިފައިވާ ގައުމެކެވެ. އެކުވެރިކަމާ އެއްބައި ވަންތަ ކަމަކީ އެންމެ ކުރިންފެށިގެންވެސް އެމީހުންގެ ކިބައިގައި ހަރުލާފައިވާ ރިވެތި ސިފައެކެވެ.\nމިދަންނަވާލެވުނީ އަހަރެމެންގެ މި ދިވެހިރާއްޖެ އެހެން މީހަކަށް، ހާއްސަކޮށް ބޭރުމީހަކަށް ސިފަކޮށްދޭނަމަ ސިފަކޮށްދެވިދާނެގޮތެކެވެ. ނަމަވެސް މިއަދުގެ މި ދިވެހި ރާއްޖެ އަކީ މަތީގައި ބަޔާން ކުރެވުނު ފަދަ ދިވެހި ރާއްޖެއެކޭ ބުނުމަކީ ފަހަރެއްގައި ތިޔައިގެ ތެރެއިން ބައެއް ބޭފުޅުން ހިނިއަތުވެދާނެ ކަމެކެވެ. ސަބަބުތަކެއްވެސް ނެތިއެއްނޫނެވެ.\nގައުމުގެ ކޮންމެ ދިމާލަކަށް ނަޒަރު ހިންގާލި ކަމުގައިވިޔަސް ފެނިގެން ދަނީ ކޮންމެވެސް ކަހަލަ ހަމަ ނުޖެހުމެކެވެ. އެއް ބަޔަކު ބަނގުރާ ހުއްދަކުރަން މަސައްކަތް ކުރަނީއެވެ. އަނެއްބަޔަކު މިތާގައި ފަށްޅިއަޅަން ހޭވައްޓާލާފައި މަސައްކަތް ކުރަނީއެވެ. އެމީހުން ބޭނުންވަނީ އިސްލާމް ދީން ފިޔަވާ އެހެން ދިންތަކަށް އުޅުމުގެ މިނިވަން ކަމެވެ. އެއްޖިންސުން ގުޅުން ހިންގުން ހުއްދަކުރަން މަސައްކަތް ކުރާ މީހުންވެސް ފެންނަމުން ދަނީ މަދެއް ކޮށެއްނޫނެވެ. ސައިޓްތަކާއި ބްލޮގް ތަކުގައި އެކަންކަމަށް ހިތްވަރުދީފައި ލިޔަމުންދާއިރު ކަމާބެހޭ ފަރާތްތަށް ކޮބާ ބާއޭ ހިތަށް އަރައެވެ. މައްސަލަ އަކަށްވަނީ އެފަދަ މީހުން މެރުމަށް ލިޔުމުން ބާއޭ މިއީ ހިތުގައި އުފެދޭ ސުވާލެކެވެ.\nކޮންމެއަކަސް އަޅުގަނޑުގެ މި ލިޔުމުގެ މަގުސަދަކީ އެފަދަ މީހުން މެރުމަށް ހިތްވަރު ދިނުމެއް ނޫނެވެ. އަދި އެފަދަ ކަންކަން ކުރުމަށް ހިތްވަރު ދިނުމެއްވެސް ނުމެ ނޫންމެއެވެ. އިސްލާމްދީނާއި ދެކޮޅަށް ކުރާ ހަމަ ކޮންމެ ކަމެއް ހަރުއަޑުން ކުއްވެރި ކުރަމެވެ. އަޅުގަނޑުގެ މި ލިޔުމުގެ އަސްލު މަގްސަދަކީ މި ގައުމު މިއޮށް ހާލަތާމެދު ކުޑަނަމަވެސް ބަހެއް ބުނެލުމެވެ.\nޝައްކެއްވެސް ނެތެވެ. އަހަރެމެންގެ ލޯބިވާ ދިވެހި ގައުމު "ދިވެހިރާއްޖެ" މިވަނީ ހަމަ މުޅިން ހަލާކުވެފައެވެ. ތެދުތެދަށް ދަންނަވަންޏާ ދެންނެވޭނީ ބަޔަކު އަޑީގައި ތިބެގެން ހަލާކު ކޮށްލީއޭއެވެ. މިގެ އެއް ހެއްކަކީ ދީނީރޫހު ރައްޔިތުންގެ ތެރެއިން ނައްތާލަން މަސައްކަތް ކުރުމެވެ. މީގެ ކުރިން 30 އަހަރުވަންދެން ވެރިކަން ކުރި ފަރާތުން މިގައުމުގައި ދީނީ ރޫހު ނައްތާލުމަށް މަސައްކަތް ކޮށްފައިވާ ކަމީ އެއްވެސް މީހަކަށް އޮޅިގެން ވާނެ ކަމެއް ނޫނެވެ. ދީނީ އިލްމުވެރިން ހައްޔަރުކޮށް އެމީހުންނަށް ދެމުން ދިޔަ އަނިޔާ ތަކަކީ މެންދުރުގެ އިރުހެން ސާފުކޮށް ފެންނާން ހުރި ހަގީގަތްތަކެވެ. ގައުމު ހަލާކުކޮށްލުމަށް ދެން ކުރި އަނެއް ކަމަކީ ޒުވާން ޖީލު މަގު ފުރަށްދާލުމެވެ. މިގޮތުން މަސްތުވާ ތަކެތީގެ އަވާގައި މުޅި ޒުވާންޖީލް ޖެއްސިއެވެ.\n30 އަހަރުގެ ވެރިކަމަށްފަހު ދެން އައީ މިހާރުގެ މި ސަރުކާރުގެ ވެރިކަމެވެ. މިސަރުކާރު ވެރިކަމަށް އައީ ފަސް ވައުދަކާއިގެންނެވެ. އަޅުގަނޑުވެސް މި ސަރުކާރު ވެރިކަމަށް ގެނައީ ވަރަށް ފޮނި އުންމީދު ތަކަކާ އެކީއެވެ. ވެރިކަމާ ހަވާލުވިތާ ފުރަތަމަކޮޅު އަޅުގަނޑުމެން ރައްޔިތުންގެ އުންމީދުތަށް ހަގީގަތަކަށް ވެދާނޭފަދަ ކަންތައްތަކެއް ފެނިގެން ދިޔައެވެ. ނަމަވެސް މި ވެރިކަމަށް އެއްއަހަރު ފުރި ދުވަސްކޮޅެއް ވީތަނާހެން ފެންނަންފެށީ އެމީހުންގެ ވައުދު ތަކައި މުޅިން އިދިކޮޅު އަމަލު ތަކެވެ. ނަތީޖާއަކަށްވީ މިހަރު ގައުމު މިއޮށް ހާލަތަށް ދާންޖެހުމެވެ. އަމިޔާވެރިކަން ހައްދުން ނެއްޓުމެވެ. ޒިނޭކުރުން އިހުނަށް ވުރެ އިތުރުވީއެވެ. ފޭރުމާއި މާރާ މާރީ ހިންގުމަކީ އެއްވެސް ކަމަކަށް މިއަދު ނުވެއެވެ. މިފަދަ ކަންކަން މިހެން ހުރުމުން އަހަރެމެންގެ ހެޔޮއެދޭ ސަރުކާރު ކޮބާ ބާއޭ ހިތަށް އަރައެވެ. ސަރުކާރަކުން މިކަމާ އަޅައެއް ނުލާނެތާއެވެ. އެއީ އެމީހުންވެސް ބޭނުން ވާގޮތެވެ. މި ސަރުކާރުގެ އަޑިއަޑީގެ ރޭވުންތަކާއި އެންމެހާ ކަންކަމީ ނޫސްތަކާއި ވެބްސައިޓްތަށް ކިޔާފަރާތްތަކަށް އޮޅިފައި އޮންނާނޭ ކަމެއްނޫނެވެ. އެހެންވެ އިތުރަށް އެވާހަކަ ދައްކާކަށް ނެތީމެވެ.\nއަޅުގަނޑުގެ މި ލިޔުން ނިންމާލަމުންވެސް މިގޮވާލަނީ މި ދިވެހި ގައުމު މި އަނދަވަޅުން ސަލާމަތް ކުރުމަށް އެމީހަކަށް ކުރެވުނު ކަމެއް ކުރުމަށެވެ. މިފަދަ ކަންކަމުން ގައުމު ސަލާމަތް ކުރުމަކީ ހަމަ ކޮންމެ މީހެއްގެވެސް ވާޖިބެކެވެ.\n=ލިޔުނީ: އަލް އިސްލާޙް=\nPosted by Mohamed Siruhan at 2:23 PM\nLabels: އެއްޖިންސުން ގުޅުން ހިންގުން، ކަމާބެހޭ ފަރާތްތަށް ކޮބާ\nmeee hilathuge amalehkan dhahkuvaidhey hekithah


wuhan city ga thibi dhivehinah malee eheethreikan forukoh dhevijje: Embassy – Iru\nވުހާން ސިޓީގައި ތިބި ދިވެހިންނަށް މާލީ އެހީތެރިކަން ފޯރުކޮށްދެވިއްޖެ: އެމްބަސީ\nޗައިނާގެ ވުހާން ސިޓީގައި ތިބި ހުރިހާ ދިވެހިންނަށް ބޭނުންވާ މާލީ އެހީތެރިކަން ފޯރުކޮށް ދެވިފައިވާކަމަށް ޗައިނާއަށް ރާއްޖެއިން ކަނޑައަޅުއްވާފައިވާ ސަފީރު އައިޝަތު އަޒީމާ ވިދާޅުވެއްޖެއެވެ.\nއަޒީމާ ވިދާޅުވީ ވުހާންގައި ތިބި ދިވެހިންގެ ޙާލު ރަނގަޅުކަމަށާއި މިހާތަނަށް ދިވެހި ސަރުކާރުން ދިނުމަށް ނިންމާފައިވާ މާލީ އެހީތެރިކަން އެސިޓީގައި ތިބި ދިވެހިންނަށް ފޯރުކޮށްދީފައިވާކަމަށެވެ. އަޒީމާ ވިދާޅުވީ މިހާތަނަށް ވުހާންގައި ތިބިކަމަށް އެނގިފައިވާ7ދިވެހިންގެ އިތުރުން2މީހަކު އެސިޓީގައި ތިބިކަން މިއަދު އެމްބަސީއަށް އަންގާފައިވާކަމަށެވެ.\nމިއާއެކު ޗައިނާގެ އެކި ސަރަޙައްދުތަކުގައި ޖުމްލަ ހަތްދިހަ ތިން ދިވެހިން އެބަތިބި ކަމުގެ މައުލޫމާތު އެމްބަސީއަށް ލިބިފައިވާ ކަމުގައި އަޒީމާ ވިދާޅުވިއެވެ. އަދި ވެސް ދިވެހިން އެމްބަސީއަށް ގުޅަމުން އަންނަކަން ފާހަގަކުރައްވާ މިކަމުގައި ދިވެހިން ދެއްވަމުން ގެންދަވާ އެއްބާރުލެއްވުމަށް ސަފީރު ޝުކުރުއަދާކުރެއްވިއެވެ.\nޗައިނާ ސަފީރު އަޒީމާ ވިދާޅުވީ، ވުހާން ސިޓީގައި ކާބޯތަކެތީގެ އަގުތައް އުފުލިފައި ވާކަމަށެވެ. އެހެންނަމަވެސް ޗައިނާ ސަރުކާރުން ވުހާންގެ ޢާއްމު ޙާލަތު ރަނގަޅުވަމުން އަންނަކަމަށް ވިދާޅުވެފައިވާކަން ސަފީރު ފާހަގަކުރެއްވިއެވެ.\nއަޒީމާ ވިދާޅުވީ ޗައިނާގައި މިވަގުތު ތިބި ހުރިހާ ދިވެހިންގެ ޙާލުވެސް ރަނގަޅުކަމަށެވެ. އަދި އެޤައުމުގައި ތިބި ދިވެހިންގެ ކަންކަން ވަރަށް ގާތުން ބައްލަވަމުން ގެންދަވާކަމުގައި ވިދާޅުވިއެވެ. އަދި އެއްވެސް އެހީތެރިކަމަކަށް ބޭނުންވާނަމަ އެކަން އެމްބަސީއަށް އެންގުމަށް ސަފީރު އެދިވަޑައިގެންނެވިއެވެ.


Ras Online - ގުޅީފަޅަށް ޕޯޓްބަދަލުކުރުމުން ތަކެތީގެ އަގު ހެޔޮވެގެންދާނެ: މިނިސްޓަރ ފައްޔާޒު\nގުޅީފަޅަށް ޕޯޓްބަދަލުކުރުމުން ތަކެތީގެ އަގު ހެޔޮވެގެންދާނެ: މިނިސްޓަރ ފައްޔާޒު\nއިކޮންމިކް މިނިސްޓަރު ފައްޔާޒު އިސްމާއިލް\nގުޅީފަޅަށް ޕޯޓް ބަދަލުކުރުމުން ތަކެތީގެ އަގުހެޔޮވެގެންދާނެ ކަމަށް އިކޮންމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nރާއްޖެ ޓީވީގައި ރޭ ވާހަކަ ދައްކަވަމުން އިކޮންމިކް މިނިސްޓަރު ފައްޔާޒު އިސްމާއިލް ވިދާޅުވީ ގުޅީފަޅަށް ޕޯޓް ބަދަލުކުރުމުގެ މަސައްކަތް މިއަހަރު ތެރޭގައި ފެށިގެންދާނެ ކަމަށެވެ. ގުޅީފަޅަށް ޕޯޓް ބަދަލުކުރުމުން ޚަރަދުތައް ކުޑަވެ ތަކެތީގެ އަގު ހެޔޮވެގެންދާނެ ކަމަށް ފައްޔާޒު ވިދާޅުވިއެވެ.\nގުޅީފަޅު ޕޯޓް ބޮޑުކުރުމުގެ މަޝްރޫއަކީ މުޅި ރާއްޖޭގެ އިގްތިސާދަށް ވަރަށް މުހިންމު މަޝްރޫއެއް ކަމަށާއި އެއީ މުޅި މާލޭގެ މަލަމަތި ބަދަލުކޮށްލާނެ މަޝްރޫއަކަށް ވެގެންދާނެ ކަމަށް މިނިސްޓަރު ފައްޔާޒް ވިދާޅުވިއެވެ.\n"ގުޅީފަޅުގައި ޕޯޓް ހެދުމާއިގުޅިގެން ޚަރަދުކުޑަވުންތަށް އަންނާނެ، މާލޭގެ ހުރިހާ ގުދަންތައް މާލޭގައި ލިބޭ އަގަށްވުރެ މާ ކުޑަ އަގުގައި ގުޅީފަޅުގައި ގުދަން ކުރުމުގެ ފުރުސަތު ލިބުނީމާ އެއްޗެހީގެ އަގު ހެޔޮވުމުގެ ފުރުސަތު އެބަ ލިބޭ، އަތޮޅު ތެރޭ ދޯނިތައް މާލޭގެ ބަނދަރަށް ވަދެގެން އުޅޭ މި ދަތިހާލުގައި އުޅުމުގެ ބަދަލުގައި ގުޅީފަޅުގައި ޑޮމެސްޓިކް ހާބަރުގައި އަޅައިގެން އޮވެ މުދާ އަރުވައިގެން ސީދާ ރަށައް އެބަދެވޭ، ބްރިޖުން އަޅުގަނޑުމެން މި ގުޅާލަނީ." އިކޮންމިކް މިނިސްޓަރު ފައްޔާޒް ވިދާޅުވިއެވެ.\nމާލޭ ވިޔަފާރި ބަނދަރު ގުޅީފަޅަށް ބަދަލުކުރުމަށް ސަރުކާރުން ނިންމާފައިވާ ޕްލޭން ކުރިއަށް ގެންދިޔުމަށް ގުޅިފަޅު ހިއްކުމުގެ މަސައްކަތް ސަރުކާރުން މިހާރު ވަނީ ފަށައިފަ އެވެ. ނަމަވެސް މާލެއާއި ގުޅިފަޅު ގުޅާލަން އަޅާ ބްރިޖުގެ އަމަލީ މަސައްކަތެއް އަދި ނުފެށެއެވެ.\nގުޅީފަޅު ހިއްކުމުގެ މަސައްކަތް ހަވާލުކޮށްފައި ވަނީ ބޮސްކާލިސް ވެސްޓްމިންސްޓާ ކޮންޓްރެކްޓިން ލިމިޓެޑަށެވެ. އެ ޕްރޮޖެކްޓުގެ އަގަކީ 53 މިލިއަން ޑޮލަރު (817.26 މިލިއަން ރުފިޔާ) އެވެ. ގުޅީފަޅުގައި 187 ހެކްޓަރުގެ ބިން ހިއްކޭއިރު، އޭގެ ތެރެއިން ބޮޑުބައި އޮންނާނީ ޕޯޓު އަދި ޕޯޓާ ގުޅިގެން ހިންގާ މަސައްކަތްތަކަށް ކަމަށް ހައުސިން މިނިސްޓަރު އަސްލަމް ވަނީ ވިދާޅުވެފަ އެވެ.


Shathir Abdul Rahman - Majlis Election 2019 Coverage\nKudahuvadhoo Dhaairaa Dhaalu Atoll\nދ. ކުޑަހުވަދުއަށް އުފަން ޝާތިރަކީ 1991 ވަނަ އަހަރުން ފެށިގެން 23 އަހަރު ވަންދެން ސަރުކާރަށް ހިދުމަތްކުރައްވާފައިވާ ބޭފުޅެކެވެ. އެގޮތުން 1991 އިން 2004 އަށް ދ. ގެމެންދޫ ކުޑަ ކަތީބުކަން ކުރެއްވި އެވެ. އޭގެ ފަހުން 2008 އ ހަމަޔަށް ކުޑަހުވަދޫ ކުޑަކަތީބުކަން ކުރެއްވި އެވެ. ކަތީބުންގެ މަގާމު އުވި، ކައުންސިލަރުން އިންތިހާބުކުރަން 2009 ގައި ބޭއްވި އިންތިހާބު ކާމިޔާބުކުރައްވައި، ކުޑަހުވަދޫގެ ކައުންސިލަރުކަން ކުރެއްވި އެވެ. އޭގެ ފަހުން 2011 އިން 2012 އަށް އޭނާ ހުންނެވީ ޑެޕިއުޓީ މިނިސްޓަރެއްގެ މަގާމުގަ އެވެ.\nޝާތިރު އެމްޑީޕީއާ ގުޅިވަޑައިގަތީ 2007 ގަ އެވެ. އޭގެ ފަހުން އެ ޕާޓީގެ ހުރިހާ ހަރަކާތްތަކެއްގައި ވެސް އުޅުއްވަ އެވެ. އެމްޑީޕީގެ ގައުމީ މަޖިލިހުގެ މެމްބަރެއްގެ އިތުރުން އޭނާއަކީ ކުޑަހުވަދޫ ދާއިރާގެ ރައީސް ވެސް މެ އެވެ. ރައްޔިތުންގެ މަޖިލިހުގައި އެމްޑީޕީ ތަމްސީލުކުރެއްވުމަކީ ޝާތިރުގެ އެންމެ ބޮޑު އުންމީދެވެ.\nއިޖުތިމާއީ ގޮތުން ކުޑަހުވަދޫގައި ގިނަ ހަރަކާތްތަކެއް ރާވާ ހިންގެވުމުގައި އިސް ރޯލެއް އަދާކުރެއްވި އެވެ. އެގޮތުން ކުޑަހުވަދޫ ޒުވާނުންގެ ޖަމިއްޔާގެ ރައީސް ކަމުގެ މަގާމުގައި ހުންނަވާ ތައުލީމީ ދާއިރާގެ ކޯސްތަކާއި އަންހެނުންނަށް ހާއްސަކޮށްގެން، ކޭކު ކޯހުގެ އިތުރުން ލިޔެލާ ޖެހުން ފަދަ ތަމްްރީން ޕްރޮގްރާމްތައް ހިންގެވި އެވެ.\nތެދުވެރިކާއި އިހްލާސްތެރިކަމާ އެކު ރައްޔިތުންނަށް ޚިދުމަތްކޮށްދެއްވުމަކީ ޝާތިރުގެ ވައުދެވެ. އަދި އިސްލާމީ ޝަރީއާއަށް ފުށުނާރާ ފަދަ ގޮތަކަށް މަޖިލިހުގައި ގާނޫނުތައް ހެދުމާއި ސަރުކާރުން ވެފައިވާ ވައުދުތައް ފުއްދުމުގައި ފުރިހަމަޔަށް ބައިވެރިވުމަކީ އޭނާގެ އަޒުމެވެ.\nMDP Vaikaradhoo Dhaairaa View Profile


އަލިފުށީ ނެރުމައްޗަށް އެރި ދޯންޏެއް ސަލާމަތްކޮށްފި – Ungoofaaru\nބަނޑޭރިގަނޑު/ޙަބަރު/އަލިފުށީ ނެރުމައްޗަށް އެރި ދޯންޏެއް ސަލާމަތްކޮށްފި\nމުނާޒު މުޙައްމަދު 29 ޖަނަވަރީ 2019\nއަލިފުށީ ނެރުމައްޗަށް އެރި ޝޯރް މެރިން ދޯނި ސަލާމަތް ކުރުމަށް އަލިފުށީ ރައްޔިތުން ހަރަކާތްތެރި ވަނީ\nއަލިފުށީ އިރުމަތީ ފަރާތު ނެރުމައްޗަށް އެރި ދޯޏްނެއް އެރަށު ރައްޔިތުން ނިކުމެ ސަލާމަތްކޮށްފިއެވެ. އުނގޫފާރު.ކޮމް އަށް މަޢުލޫމާތު ލިބިފައިވާ ގޮތުގައި މި ހާދިސާ ހިނގާފައި ވަނީ މިރޭ އިރާކޮޅު 7:00 ހާއިރުއެވެ.\nއުނގޫފާރު.ކޮމް އަށް މަޢުލޫމާތު ލިބިފައިވާ ގޮތުގައި ނެރުމައްޗަށް އަރާފައި ވަނީ ޝޯރް މެރިން ނަމަކަށް ކިޔާ މުދާ އުފުލާ ދޯންޏެކެވެ. އަލިފުށިން މަޢުލޫމާތު ދިން މީހަކު ބުނިގޮތުގައި އެވަގުތު އެ ދޯނީގައި ފުދޭވަރަކަށް ގިނަ މުދާ ހުއްޓެވެ. އޭގެ ތެރޭގައި ކާރަކާއި ވޭނަކާއި، ފައިބަރު މަސައްކަތް ކުރަން ބޭނުންކުރާ ބައެއް ސާމާނާއި ލަކުޑި ފިލާ ހުރި ކަމަށް މަޢުލޫމާތު ލިބެއެވެ.\nމަޢުލޫމާތު ލިބިފައިވާ ގޮތުގައި މި ހާދިސާގައި ދޯންޏަށް އަދި މުދަލަށް ވެސް އެއްވެސް ގެއްލުމެއް ލިބިފައެއް ނުވެއެވެ.


Rangalhu Dieteh Hoadhaneetha?\nރަނގަޅު ޑައެޓެއް ހޯދަނީތަ؟\nގައިގައި ޖަހާފައި ތިޔަހުރި ސަރުބީތައް އެންދުމަށް އެންމެފަހުން ނެގި ޑައެޓް މަތިން ހަނދާން ނައްތާލާށެވެ. ސައިންސްވެރިންގެ އަތުގައި، ފަހަރެއްގައި މާ މޮޅު ހައްލެއް އޮތީ އެވެ.\nސައިންސްވެރިން ބުނަނީ އެމީހަކާ އެންމެ ގަޔާވާ ގޮތަކަށް މި ކަންތައް ކުރިއަށް ގެންދިޔައީމަ ހުންނާނީ ރަނގަޅަށް ކަމަށެވެ.\nފަލަކަމާ މެދު ހިތްހަމަނުޖެހޭ މީހާ އަށް ކޮންމެ ދުވަހަކީ ވެސް ކަސްރަތުކުރަން ހިތަށް އަރާ ދުވަހެކެވެ. ނިދިން ހޭލައިގެން އެންމެ ފުރަތަމަ ވެސް މި އަރަނީ ބާތުރޫމް ސްކޭލާއަކަށެވެ.\nހިކެން ކިތަންމެ ބޭނުންވިޔަސް އެންމެފަހުވަގުތު އެކަން ކުރާނެ ހިތްވަރެއް ނުލިބެ އެވެ.\nސައިންސްވެރިން ބުނަނީ މިއީ ހަމައެކަނި ކަންނެތްކަމާއި ބަލި ހިތްވަރާ ގުޅިފައިވާ ކަމެއް ނޫން ކަމަށެވެ.\nކުށްވެރިޔަކީ އެމީހެއްގެ ޖީންތަކާއި ހޯމޯންސްތަކާއި އެމީހެއްގެ ސައިކޮލޮޖީ އެވެ. މިއީ ތަޖުރިބާކާރުން ނިޔާ އެވެ.\nތިމާ އަށް ހާއްސަ ޑައެޓަކަށް ސަމާލުކަން ދޭން ޖެހޭ ސަބަބަކީ މިއީ އެވެ. މިވެނި އެވެނި މީހަކު ހިކުނީ މިވެނި އެވެނި ގޮތަކަށޭ ކިޔާފައި އެމީއްގެ ޑައެޓް އަތުލަން ފަސް ފަހަތުން ނުދުވަމާ ހިނގާށެވެ.\nތިމާ އަށް ހާއްސަ ޑައެޓަކުން ނޫން ގޮތަކަށް ނަތީޖާ ނުނެރެވޭނެކަން ސާބިތުކޮށްފައި ވަނީ އޮކްސްފޯޑާއި ކެމްބްރިޖު ޔުނިވާސިޓީގެ ތަޖުރިބާކާރުންގެ ޓީމަކާއި ބީބީސީ ސައިންސް ގުޅިގެން ތިން މަސް ވަންދެން ކުރި ދިރާސާއަކުންނެވެ. މި ދިރާސާގައި 75 މީހަކު ބައިވެރިކޮށް ޑައެޓްކުރުވާފައިވެ އެވެ.\nމި ދިރާސާގައި ބައިވެރިކޮށްފައި ވަނީ ކެއުމަށް ދެވިހިފާފައިވާ ތިން ވައްތަރެއްގެ މީހުންނެވެ. އޭގެ ތެރެއިން ފުރަތަމަ ބަޔަކީ، އެއްޗެއްގެ ކުޑަ މިންވަރަކުން ނަމަވެސް، ކާން ފެށުމުން ބަނޑު ނުފުރެނީސް އެ ކެއުމެއް ހުއްޓާނުލެވޭ މީހުންނެވެ.\nއަނެއް ގްރޫޕަށް ނިސްބަތް ވަނީ އަބަދުވެސް ބަނޑުހައިވެގެން އުޅޭ ކަމުގެ އިހްސާސްކުރެވިގެން ކާލަކާލަ ތިބޭ މީހުންނެވެ. ދެން މި ތިބީ، ބޯގޮވީމަ އާއި ފޫހިވީމަ އަދި ކަންބޮޑުވުން ފަދަ ނަފްސާނީ އިހްސާސްތައް ބަންޑުންވާ ހިނދު ގަދައަށް ކާން ބޭނުންވާ މީހުންނެވެ.\nމި ދިރާސާ އިން އެނގުނު ގޮތުން އާދަޔާހިލާފަށް ގަދަ އަށް ކާ މީހުންގެ މައްސަލަ އަކީ އެމީހުންގެ ހޯމޯންސްއާ ގުޅިފައިވާ މައްސަލައެކެވެ. މިގޮތަށް ކާ ހިތްވާ މީހުންނަށް ވަރަށް މުހިންމު ހޯމޯންއެއް މަދުވާކަން ވެސް ސައިންސްވެރިން ފާހަގަކޮށްފައިވެ އެވެ. އެއީ ބަނޑުހައިވެފައި ހުންނަ މީހާ ކަމުން ކަމުން ގޮސް ބަނޑުފުރުމުން، ބަނޑު ފުރިއްޖެ ކަމުގެ މެސެޖު ސިކުނޑި އަށް ފޯރުކޮށްދިނުމަށް ބޭނުންވާ ހޯމޯންސް އެވެ.\nސައިންސްވެރިން ބުނަނީ މި މުހިންމު މެސެޖު ސިކުނޑި އަށް ފޯރުކޮށް ދޭން ބޭނުންވާ ހޯމޯންސް، ގިނައިން ކާ ހިތްވާ މީހުންގެ ވަރަށް ވެސް މަދު ކަމަށެވެ.\n"ބައެއް މީހުންގެ ހަށިގަނޑުގައި މި ހޯމޯން އުފައްދަނީ ވަރަށް މަދުން. އެހެންވީމަ ގޮހޮރު ފުރި ބާރުވީމަ ސިކުނޑި އަށް ފޯރުވައިދޭން ޖެހޭ މެސެޖު އޮންނަނީ ފޯރުކޮށް ނުދެވިފައި،" ބީބީސީ އަށް ދެއްވި އިންޓަވިއުއެއްގައި އޮކްފޯޑް ޔުނިވާސިޓީގެ، ޑައެޓް އަދި ޕޮޕިއުލޭޝަން ޕްރޮފެސަރު ސޫޒަން ޖެބް ވިދާޅުވެފައިވެ އެވެ.\nދެން މި އޮތީ އަބަދު ކާ ހިތްވެފައި ތިބޭ މީހުންގެ ވާހަކަ އެވެ. އެމީހުންގެ ސިކުނޑި ބުނަނީ ބަނޑު ނުފުރޭ ކަމަށެވެ. ހިތް ކިޔަނީ އެންމެ ފޮނި އެންމެ ގިނައިން ހަކުރު އެޅި ކާ އެއްޗިއްސަށެވެ.\nސައިންސްވެރިން ބުނަނީ މިއީ ޖީންސްތަކުގައި އުޅޭ މައްސަލައެއް ކަމަށެވެ. ހަށިގަނޑަށް ބޭނުންވާ ވަރަށް ކެވިއްޖެ ކަމަށް ބުނެ ސިކުނޑިއަށް ފޮނުވާ ސިގްނަލަށް ބައެއް ޖީންތައް ހުރަސް އަޅަނީ އެވެ.\nމިފަދަ ޖީންތަކެއްގެ ސަބަބުން، ކާ ހިތްވާ މީހާ އަށް ލިބެނީ ރަނުގެ ފުރުސަތެކެވެ.\nތަޖުރިބާކަރުން ބުނަނީ ނަފްސާނީ ގޮތުން މީހާ އަށް ކުރިމަތިވާ ތުރާލަކީ ވެސް ބަނޑުހައިކޮށްލާ ކަމެއް ކަމަށެވެ. އެހެންވީމަ ކަމަކާ ބޯގޮވައިގެން އުޅޭ ނަމަ ވީހާ ކާ އެއްޗިއްސާ ދުރުގައި އުޅެވޭތޯ ބަލާށެވެ. އެހެން ނޫން ނަމަ ބޭނުން ނުވާ ވަގުތުތަކުގައި ބޭނުން ނުވާ ކާ އެއްޗިހި ހަށިގަނޑަށް އިތުރުކުރެވޭނީ އެވެ.\nސައިންސްވެރިން ބުނަނީ އިހްސާސްތައް ބަނޑުންވާ ހިނދު ކާން ބޭނުންވާ މީހުންނަށް ދިމާވެފައިވާ މައްސަލަ ވަރަށް ވެސް ބޮޑު ކަމަށެވެ. އެގޮތުން މިފަދަ ނަފްސާނީ މައްސަލަތަކަށް ހުށަހެޅޭ ނަމަ އެފަދަ ހާލަތެއްގައި މީހާގެ ހިތުގެ ހިނގުން އަވަސްވެ ހަށިގަނޑަށް ބޮޑެތި ބަދަލުތަކެއް އެއް ފަހަރާ ބަންޑުންކޮށްލުމުން އިތުރަށް މައްސަލަ ގޯސްވެގެންދާ ކަމަށެވެ.\n"ބައެއް މީހުންނަށް ހީވަނީ ޑައެޓެއް ކާމިޔާބުކުރުމަކީ ހިތްވަރާ ގުޅިފައި އޮންނަ ކަމެއް ހެން. ނަމަވެސް އެއީ ކުށް ހީއެއް. ޑައެޓް ގުޅިގެން ދަނީ އެ ޑައެޓެއް ނަގާ މީހެއްގެ އަހުލާގާ. ޑައެޓަށް ގަވާއިދުން އަމަލުކުރެވޭނީ އަހުލާގެއް ހުރެގެން،" ޖެބް ވިދާޅުވެފައިވެ އެވެ.\n"ކަށިން ހިތްވަރުނެރެގެން މީހުން ހިކޭ ކަމަކަށް ދުވަހަކު ވެސް ދިރާސާއަކުން ދައްކާފައެއް ނެތް. އެކަމަކު ހިތްވަރުކޮށްގެން ބަދަލުކޮށްލެވިދާނެ މީހެއްގެ އަހުލާގު."\nއެހެންވީމަ ކާ މޭޒުމަތީގެ އަދަބު ތަރުތީބު ގެއްލިފައިވާ ނަމަ، ހިކޭނެ ޑައެޓެއް ހޯދުމުގެ ކުރިން، ގެއްލުނު އަދަބު އަހުލާގު ހޯދުމަށް އަވަސްވެގަންނާށެވެ.


މަސްވެރިންގެ ޔޫނިއަންއިން ރަށުގެ އިޖުތިމާއީ ހަރަކާތްތަކަށް މާލީ އެހީދީފި — Ihavandhoo.com\n10 ޑިސެމްބަރު 20190މުހައްމަދު އަކްރަމް\nއިހަވަންދޫ މަސްވެރިންގެ ޔޫނިއަންއިން ރަށުގެ އިޖުތިމާއީ ހަރަކާތްތަކަށް މާލީ އެހީ ދީފިއެވެ. މި އެހީތައް ހަވާލުކޮށްފައިވަނީ އެކަމަށް ހާއްސަކޮށް މިއަދު އިހަވަންދޫ ކައުންސިލް އިދާރާގައި ބޭއްވި ހާއްސަ ރަސްމިއްޔާތެއްގައެވެ. މިއީ އިހަވަންދޫ މަސްވެރި ދޯނިތަކާއި ގުޅިގެން އުފައްދާފައިވާ ފެއާރޓްރޭޑު ޔުނިއަންނަށް މިހާތަނަށް ލިބިފައިވާ ބަޖެޓުން 2019 އިން 2020 އަށް ކަނޑައަޅާފައިވާ ޙަރަކާތްތައް ހިންގުމަށް ޕްރޮޕޯސަލް ހުށަހެޅުމަށް ހުޅުވައިލި ފުރުސަތަށް އިޖާބަދީ ޕްރޮޕޯސަލް ހުށަހެޅި ފަރާތްތަކަށް ދީފައިވާ އެހީއެވެ. އެގޮތުން މިއަދުވަނީ 227،000 ރުފިޔާގެ އެހީ ދީފައެވެ.\n2019 އިން 2020 އަށް ފެއާރޓްރޭޑު ޔުނިއަނުން ހިންގުމަށް ކަނޑައަޅާފައިވާ ޙަރަކާތްތައް ހިންގުމަށް2މުއައްސަސާއަކުންނާއި2ޖަމިއްޔާއަކުން ޕްރޮޕޯސަލް ހުށަހަޅާފައިވެއެވެ. އެއީ އިހަވަންދޫ ކައުންސިލް އިދާރާ، އާމިނާދިޔޯ ސިއްޙީމަރުކަޒު، އިހަވަންދޫ މަސްވެރިންގެ ގުޅުން އަދި ކްލަބްޕޯލްސްޓަރއެވެ.\nފެއާރޓްރޭޑު ޔުނިއަނުން އެންމެ ބޮޑު މާލީ އެހީއެއް ދީފައިވަނީ އިހަވަންދޫގެ މިސްކިއްތައް މަރާމާތު ކުރުމަށެވެ. އެގޮތުން އެކަމަށް 70،000 ރުފިޔާވަނީ އިހަވަންދޫ ކައުންސިލާއި ހަވާލުކޮށްފައެވެ. ރަށުގެ ގޮނޑުދޮށް ސާފުކުރުމުގެ ބޮޑު ހަރަކާތެއް ހިންގުމަށްވެސް ކައުންސިލަށްވަނީ 20،000 ރުފިޔާގެ މާލީ އެހީތެރިކަން ދީފައެވެ. މީގެ އިތުން ސްކޫލް ބެލެނިވެރިންގެ ހިޔަލެއް ހެދުމަށް 15000ރ އަދި ރަށުގެ އެކިހިސާބުތަކުގައި ޑަސްބިން ބެހެއްޓުމަށް 20،000ރ ވަނީ އިހަވަންދޫ ކައުންސިލާއި ހަވާލުކޮށްފައެވެ.\nއާމިނާދިޔޯ ސިއްޙީމަރުކަޒާއި ހަވާލުކޮށްފައިވަނީ ދުޅަހެޔޮ ޕްރޮގްރާމް ހިންގުމަށް 15000ރ އަދި ތިމާވެއްޓަށް ހޭލުންތެރިކަމުގެ ޕްރޮގްރާމް ހިންގުމަށް 12000ރ ގެ އެހީތެރިކަމެވެ. ކްލަބް ޕޯލްސްޓާއަށް ހަވާލުކޮށްފައިވަނީ ދެޖިންސަށް ކުޅިވަރު ހަކާތް ހިންގުމަށް 15000ރ އަދި ތައުލީމީ ހަރަކާތަކަށް 10،000ރ ގެ އިތުރުން އެންވެރިކަމާއި މަސްވެރިކަމަށް އިތުރު ތަމްރީން ދިނުމަށް 20000ރ ގެ އެހީއެވެ. އިހަވަންދޫ މަސްވެރިންގެ ގުޅުމަށް ހަވާލުކޮށްފައިވަނީ މަސްވެރިންނަށް ތަމްރީން ޕްރޮގްރާމެއް ހިންގުމަށް 20،000ރ އަދި ދީނީ ދަރުސް ޕްރޮގްރާމެއް ހިންގުމަށް 10،000ރ އެވެ.\n↵ ކްލަބް ޕޯލްސްޓާރ, އިހަވަންދޫ ސިއްޙީ މަރުކަޒު, އިހަވަންދޫ ކައުންސިލް, އިމަގު ޖަމިއްޔާ


ބީބީސީ ވެބްސައިޓްގައި 'ސުކޫލުތަކުގައި މޫނުބުރުގާ އަޅަން ފެނޭތޯ؟' ބެލުމަށް ޕޯލްއެއް ހުޅުވާލައިފި | Dhiislam | Dhiislam\nބީބީސީ ވެބްސައިޓްގައި 'ސުކޫލުތަކުގައި މޫނުބުރުގާ އަޅަން ފެނޭތޯ؟' ބެލުމަށް ޕޯލްއެއް ހުޅުވާލައިފި\nބީބީސީ ވެބްސައިޓްގައި 'ސުކޫލުތަކުގައި މޫނުބުރުގާ އަޅަން ފެނޭތޯ؟' ބެލުމަށް ޕޯލްއެއް ހުޅުވާލައިފިއެވެ.\nޔޫރަޕްގެ ގައުމުތަކުގައި 'މޫނު ބުރުގާ' މަނާކުރުމުގެ ސިލްސިލާ މަސައްކަތްތަކުގެ ތެރޭގައި ހިންގޭ މިބޮޑު ކެމްޕޭނުގައި މިޕޯލް ބީބީސީ ސައިޓްގައި ހިމެނުމަށްފަހު 'މޫނު ބުރުގާ މަނާކުރަން' ޖެހޭކަމަށް އެތަކެއް އާޓިކަލެއްވަނީ ޝާއިއުކުރަން ފަށާފައެވެ. އެލިޔުންތަކުގައި ވާގޮތުގައި 'ސުކޫލުތަކުގައި މޫނު ބުރުގާ އެޅުން މަނާކުރަންޖެހެނީ އޭގެ ސަބަބުން ސަލާމަތީކަންކަމަށް ބުރޫ އެރުމާއި ކުއްޖާކިޔެވުމުގައި މޫނު ބުރުގާ އެޅުމުން ނުކުންނަ ދަތިތައް ނައްތާލުމުގެ ގޮތުން' ކަމަށެވެ. ސުކޫލުތަކުގައި ޔުނީފޯމްގެ ގޮތުގައި އަޅާ ހެދުމުގައި މޫނު ބުރުގާ ހިމެނިގެން ނުވާނެކަމަށްވެސް މިފަދަ ލިޔުންތަކުގައި ފާޅުގައިވަނީ ގޮވާލާފައެވެ.\nކިޔަވައި ދިނުމުގައި ދަރިވަރުންނާއި ޓީޗަރުންގެ 'ލޮލާއި ލޯ' ދިމާވާންޖެހޭނަކަމަށާއި ކުދިންގެ މޫނުގެ އަސަރުތައް އެއްވެސް ހުރަހެއް ނެތި ޓީޗަރަށް ފެންނަންޖެހޭނެކަމަށް 'ސުކޫލުގައި މޫނު ބުރުގާ އެޅުން މަނާ' ކުރަން ވަކާލާތު ކުރާ ފަރާތްތަކުންދަނީ ބުނަމުންނެވެ. 'މޫނު ބުރުގާގެ މައްސަލަ' ފަހަކަށް އައިސް ފެންމަތިވެފައިމިވަނީ ޔޫރަޕްގެ ގައުމުތަކުގައި މޫނު ބުރުގާ އާދަޔާ ހިލާފަށް ގިނަވަމުން އަންނާތީކަމަށް ވަކިކޮޅަކަށް ނުޖެހޭ ލިޔުންތެރިން ބޭރުގެ މީޑިއާތަކުގައިވަނީ ހާމަކޮށްފައެވެ.\nޔޫރަޕްގެ ގައުމުތަކުގައި ޔުނިފޯމްގެ ގޮތުގައި ގިނައިން ހަމަޖައްސާފައި ހުންނަނީ 'މިނީސްކާޓް އަދި ޓޮޕް' ކަމުގައި ވުމަކީ އެމީހުން ދެކޭގޮތުގައި ކުދިންނާއި ޓީޗަރުން 'ކޮންޓެކްޓް' ވަރުގަދަ ކޮށްދޭކަމަކަށް ވެދާނެއެވެ. އަދި އެފަދަ ޔުނީފޯމްތަކުގެ ސަބަބުން ކުދިންނަށް މާގިނަ ކިޔެވެލިތައް ކިޔެވޭނެކަމަށް ދެކެވެނީކަމުގައިވެސް ވެދާނެއެވެ. ފަހަކަށްއައިސް 'މޫނުބުރުގާ'އަށް ދެވޭ 'ހަމަލާ'ތައް ދަނީ އިތުރުވަމުންނެވެ. ބައެއްގައުމުތަކުގައި ސަރުކާރުގެ އޮފީސްތަކާއި މީހުން ގިނަ ތަންތަނުގައި މޫނުބުރުގާ އެޅުން މަނާކޮށްފައިވާއިރު އާންމު ތަންތަނުގައި މޫނު ބުރުގާ އެޅުން މަނާކޮށް އެއީ 'ގާނޫނީ ކުށެއް'ގެ ގޮތުގައިވެސް ވަނީ ހަމަޖައްސާފައެވެ.\n20 އޭޕްރިލް, 2010 | 12:12\nރާއްޖޭގެ ރަަސްމީ ވެބްސައިޓުތަކުގައ މޫނުބުރުގާއެއްނޫން، ބުރުގާ އަޅަން ފެނޭތޯ ނުވަތަ ނުފެނޭތޯ ޕޯލެއް ނުހުޅުވާފިއްޔާ ކިތައްމެހާވެސް ރަނގަޅު.މިހާރު ސަރުކާރުގެ ތަޢުލީމީ ވުޒާރާގެ ޢަމަލުތަށް ހުރިގޮތުން މިކަހަލަ ޢަމަލެއް ކުރުން ގާތް. އެހެނީ އުތުރު ޕްރޮވިންސް ރަށެއްގެ ސްކޫލްގެ ބޯޑުން ނިންމީ، އެސްކޫލްގެ ޔުނިފޯމަކީ އިސްލާމީ ގިއުގަނޑަށް ފެތޭ އެއްޗެއްކަމުގައި ހަމަޖައްސާށެވެ. އެގޮތުން އައުރަނިވާވާފަދަ ޔުނިފޯމެއް އެސްކޫލަށް ތަޢާރަފު ކުރުމަށް ސްކޫލް ބޯޑުންނިންމިއެވެ.ސްކޫލްބޯޑުގެ މިނިންމުން ހިފައިގެން އެޑިއުކޭޝަން މިނިސްޓްރީއަށް ދިޔައީމަ މިނިސްޓުރީން ވިދާޅުވީ ތިކަމަކީ ޕޮލިސީއާ ޚިލާފްކަމެކެވެ.\n22 އޭޕްރިލް, 2010 | 4:00\nކީއްކުޜާނީ ، އެމީހުންނަށް ވުރެ ޜާއްޖޭގެ ހާލަތު މާ ގޯސް. މި ގައުމަކީ 100ޕަރސެންޓް މުސްލިމް ޤައުމެކޭ ކިޔައިގެން މި އުޅެނީ އޮރިޔާމުން. ރާއްޖޭގެ ސްކޫލު ތަކުގައި ސްކާރޓް ލައްވަން ވީ ކީއްވެ. ކީއްވެ އެގޮތަށް ޕޮލިސީ ހަދަން ވީ.ކުޅުދުއްފުށި މީހުން އެމީހުން ބޭނުންވާ ގޮތަށް އައުރަ ނިވާވާ ޔުނީފޯމެއް ފަރުމާ ކުރުމުން އެކަމާއި އެޑިއުކޭޝަން މިނިސްޓްރީ އިން ދެކޮޅު ހަދަން ވީ ކީއްވެ. މީ ސަރުކާރުގެ ސްކޫލު ތަކުން ވާވަރު. އަމިއްލަ ސްކޫލު ތަކުން އަދި ވާނީ ކިހިނެއް. މިތަން ތަނަށް ސްނާމީ ކަހަލަ އެއްޗެހި ނާންނަކަން ނަސީބް.


މީނާ އަކީ ރާއްޖޭގައި ހުރި އެންމެ މޮޅަށް ސުކޫލް ހިންގާ އަންހެން ކަމަނާ ޔޯލައެވެ. އޮށާޅާގެ މުއްސަނދިކަން މޫނުމައްޗަށް ލިބިފާވާ މިކަމަނާގެ ކަމަކީ މީނާގެ އައުވާނުން ކަމަށްވާ ބޯބުޅި ހަންޑިއާއި، ބެންސަން ވަރުދާ އާއި އަދި އިތުރުï¿½ ތައާރަފަކަށް ބޭނުންނުވާ ޅ.ނައިފަރު ރަމްޒުއޭ ނަމަކަށް ކިޔާ ބަންޑާރަ ގެގާއުޅޭ އައިސްތު އަލީ އެހެންނަމަކުން ނަމަ ކުރޮޅި އައިސްތުއެވެ. މިހިބަރުގެ ކަމަކީ އައުވާނުންތައް ގޮވާގެން ރޫމް ފަޅުފިލުވުމެވެ. މީގާ ހެއްވާ ކަމަކަށް ވެފާވަނީ އައުވާނުން ބުނާގޮތަށް ސުކޫލް ހިންގަންޖެހުމެވެ.\nއަދި މިކަމަނާ އަކީ ދަރިހަރުނުލާ ފަތްމިންޏެއް ކަމުގައި އިތުބާރު ހުރި ފަރާތް ތަކުން ދަނީބުނަމުންނެވެ. ފިރިސޮރު3ފަހަރަށް އެޅިކަމަށް ވެއެވެ. ނަމަވެސް ވަނީ ކާށި ކުރޮޅިއަށް ނުވެފައެވެ. މިކަމަނާ އަކީ ފަނިހެދުމަށާއި ފޮނިކެނޑުމަށާއި އަދި ބާރު ދެއްކުމުގަ އަރާހުންނެވި ހިބަރެކޯލައެވެ. އިފްތިތާހުގެ އަލިމަސް ޔުބީލް ފާހަގަ ކުރަން އުޅުމުންވެސް މިފުރޭތަ ވަނީï¿½ އެކަމަށް ހުރަސްއަޅާ ބަންދުކޮށްފައެވެ. މިގޮތުން މިހިބަރު ކުރި އެންމެބޮޑު އެއްކަމަކީ އެވަގުތު ސުކޫލް ހިންގެވުމާ ހަވާލުވެ ހުރި ގ.ދ. ތިނަދޫ ޕްރިންސިޕަލް ބޭރުކުރުމުގައި ފޫގަޅާގެން ފީކޯތް ކިޔާ ހުރިހާ ކަމެއް ކުރިއަށް ގެންދިއުމެވެ.\nކޮންމެއަކަސްï¿½ ï¿½ސިއްހަތު ބެއަށްï¿½ ބަފާބެ ކިޔާ މިބައްދު ދެކެ ސުކޫލްގެ އިސްދަރިވަރުން ނާއި އަދި މިހާރުގެ ދަރިވަރުން ވެސް ވަރަށް ރުޅިއާދެއެވެ. މިފަދަ މީހުންގެ މިފަދަ އަމަލުތަކުން އަޅުގަނޑުމެން މިހާރު ދުރުވަންވެއްޖެ ޔޯލައެވެ. މީނަ މިހެން އުޅޭތީ އަޅުގަނޑު މީނައަށް ކިޔަންބޭނުންވާ ނަމަކީ ï¿½މާކަނާï¿½އެވެ. އެއީ މީނާގެ ސިފަޔާވެސްï¿½ ކުޑަގުޅުމެއް މާކަނައާ ހުންނާތީ އެވެ. ދެން ކިޔުންތެރިން ކިޔާނެ ނަމެއް ކިޔަން އަޅުގަނޑު ދޫކޮށްލަމެވެ...\n= = NS - 05


BREAKING NEWS: Lanka Gai Kakka Gas Ge Agu Varah Bodah Bodukoffi - Vaguthu\nއަވައްޓެރި ސްރީލަންކާގައި ކައްކާ ގޭހުގެ އަގު ވަރަށް ބޮޑަށް ބޮޑުކޮށްފިއެވެ.\nސްރީލަންކާގައި އެންމެ ގިނަ އަދަދަކަށް ކައްކާ ގޭސް ވިއްކާ ލިޓްރޯ ގޭސް އިން ދެންމެ ކުރި އިއުލާނެއްގައި ބުނީ މިރޭ މެންދަމުން ފެށިގެން ކައްކާ ގޭހުގެ އަގަށް ބަދަލު އަންނާނެ ކަމަށެވެ.\nމިރެއިން ފެށިގެން ދެން 12.5 ކިލޯގެ ގޭސް ފުޅިއެއް ވިއްކާނީ -/2750 ރުޕީސް އަށެވެ. އެއީ ކުރިން -/1493 ރުޕީސް އަށް ވިއްކި ގޭސް ފުޅިއެވެ. ފަސް ކިލޯގެ ގޭސް ފުޅިއެއް ދެން ވިއްކާނީ -/1101 ރުޕީސް އަށެވެ. އެއީ ކުރިން -/598 ރުޕީސް އަށް ވިއްކި ގޭސް ފުޅިއެވެ. 2.5 ކިލޯގެ ގޭސް ފުޅިއެއް ދެން ވިއްކާނީ -/520 ރުޕީސް އަށެވެ. އެއީ ކުރިން -/289 ރުޕީސް އަށް ވިއްކި ގޭސް ފުޅިއެވެ.\nލިޓްރޯ ގޭސް އިން ކައްކާ ގޭހުގެ އަގު ބޮޑު މިކުރީ ލަންކާ ސަރުކާރުން ކަނޑައަޅާފައި އޮންނަ ކައްކާ ގޭހުގެ ކޮންޓްރޯލް އަގު މިދިޔަ ހަފްތާގައި އުވާލުމުންނެވެ.\nލަންކާ ސަރުކާރުން ވަނީ ގޭހުގެ އިތުރުން ފުށާއި ހަކުރާއި ކުރުގެ ކޮންޓްރޯލް އަގު ވެސް މިދިޔަ ހުކުރު ދުވަހު އުވާލާފައެވެ. އެބަދަލު ގެނައީ ބައެއް ތަކެތި ލަންކާ އަށް އެތެރެވުން މަދުވެ ސަޕްލައިއަށް އަސަރު ކުރަން ފެށުމުންނެވެ. ލަންކާ ސަރުކާރުން ބުނީ ކޮންޓްރޯލް އަގު އުވާލުމުން ސަޕްލައި އިތުރުވެގެން ދާނެ ކަމަށެވެ.\nސްރީލަންކާގެ ދާހިލީ ހަނގުރާމައަށް ފަހު އެގައުމު އާރާސްތު ކުރަން ފެށި ބޮޑެތި މަޝްރޫއުތަކާއި ގުޅިގެން ސަރުކާރުގެ ހަރަދު ބޮޑުވެ އިގްތިސޯދީ މައްސަލަތައް ކުރިމަތިވިއެވެ. 2019 ވަނަ އަހަރު އެގައުމުގައި ދިން ބޮމުގެ ހަމަލާތަކުގެ ސަބަބުން ފަތުރުވެރިކަމަށް އަސަރުކޮށް އިގްތިސޯދީ ހާލަތު އިތުރަށް ގޯސްވިއެވެ. އެއަޑިގަނޑުން އަރައިނުގަނެވެނީސް ކޮވިޑް ކުރިމަތިވެ އަނެއްކާ ހާލަތު ވަނީ އިތުރަށް ގޯސްވެފައެވެ.\nލަންކާގައި ހެދިކާ، ޕާން އަދި ކޮއްތުރޮށީގެ އަގު ބޮޑުކޮށްފި\nލަންކާ ރައީސްގެ ބައްދަލުވަމަކަށް ތައްޔާރު ނުވެ އައި ދެ މީހަކު ބޭރުކޮށްފި\nސްރީލަންކާގައި ފެރީއެއް އަޑިއަށް ގޮސް ދަރިވަރުންތަކެއް މަރުވެއްޖެ


China in Indonesia gai hadhaa dam ehge kairin bingandu kadaigen gos3maru - One Online\nޗައިނާ އިން ފަންޑު ކޮށްގެން އިންޑޮނޭޝިއާގެ ސުމަޓްރާގައި ހަދަމުންދާ ހައިޑްރޯއިލެކްޓްރިކް ޑޭމް ހަދާ ސަރަހައްދު ކައިރިން ބިންގަނޑު ކަނޑައިގެން ދިޔަ ހާދިސާއަށްފަހު ގެއްލުނު މީހުން ހޯދުމުގެ މަސައްކަތް ކުރިއަށް ދަނީ ---\nޗައިނާ އިން އިންޑޮނޭޝިއާގައި ހަދާ ޑޭމްއެއްގެ ކައިރިން ބިންގަނޑު ކަނޑައިގެން ގޮސް ތިން މަރު\nޗައިނާ އިން ފަންޑު ކޮށްގެން އިންޑޮނޭޝިއާގެ ސުމަޓްރާގައި ހަދަމުންދާ ހައިޑްރޯއިލެކްޓްރިކް ޑޭމްއެއް ކައިރިން ބިންގަނޑު ކަނޑައިގެން ގޮސް ތިން މީހުން މަރުވެއްޖެއެވެ.\nޗައިނާގެ ބެލްޓް އެންޑް ރޯޑް އިނީޝިއޭޓިވްގެ ދަށުން 1.5 ބިލިއަން ޑޮލަރު ހަރަދު ކޮށްގެން ކުރިއަށް ގެންދާ އެ ޕްރޮޖެކްޓަކީ ތިމާވެއްޓަށް މަސައްކަތް ކުރަމުންދާ ގުރޫޕުތަކުގެ ބޮޑެތި ފާޑުކިޔުންތަކެއް އަމާޒުވެފައިވާ ޕްރޮޖެކްޓެކެވެ. އެއީ އެ ޑޭމް ހަދަމުންދަނީ ދުނިޔެއިން ނެތިދިއުމުގެ ބިރު ހީވެފައިވާ އޮރެންގުޓަން އާއިލާގެ ވަރަށް މަދުން ނޫނީ ނުފެންނަ ވައްތަރެއްގެ ރާމާމަކުނުތަ ކެއް އުޅެމުންދާ ސަރަހައްދެއްގައި ކަމަށްވާތީއެވެ. އަދި އެކަމާ ގުޅިގެން މީގެ ކުރިން ބޮޑެތި މުޒާހަރާތަކެއްވެސް ކޮށްފައިވެއެވެ.\nއިންޑޮނޭޝިއާގެ ޑިޒާސްޓާ އެޖެންސީން ބުނީ، މިދިޔަ ބުރާސްފަތި ދުވަހު ސުމަޓްރާއަށް ބޯކޮށް ވާރޭވެހުމުގެ ސަބަބުން ހިނގި އެ ހާދިސާގައި މިހާތަނަށް ތިން މީހަކު މަރުވެފައިވާކަން ކަށަވަރުވީ ނަމަވެސް، އިތުރު ބަޔަކު ގެއްލިފައިވާ ކަމަށެވެ. އަދި ގެއްލިފައި ވަނީ ސީދާ ކިތައް މީހުންކަން ދެނެގަތުމުގެ މަސައްކަތް ކުރަމުން އަންނަ ކަމަށް ބުންޏެވެ.\nއެ ޕްރޮޖެކްޓުގެ ޑިވެލޮޕަރު ޕީޓީ ނޯޓް ސުމަޓްރާ ހައިޑްރޯ އެނާޖީން ބުނީ، ހާދިސާގައި އެ ޕްރޮޖެކްޓު ހަވާލު ކޮށްފައިވާ ޗައިނާ ސަރުކާރުގެ ސައިނޯހައިޑްރާ ކުންފުނީގެ ދެ މުވައްޒަފަކު ގެއްލިފައިވާ ކަމަށެވެ. އޭގެ ތެރޭގައި ޗައިނާގެ ރައްޔިތަކުވެސް ހިމެނެއެވެ.\nމި ޕްރޮޖެކްޓަކީ އަންނަ އަހަރުގެ ތެރޭގައި ނިންމުމަށް ކަނޑައަޅާފައިވާ ޕްރޮޖެކްޓެކެވެ. ނަމަވެސް ކޮވިޑުގެ ބަލިމަޑުކަމާ ހެދި ޕްރޮޖެކްޓު ނިމޭނެ ކަމަށް މިހާރު ލަފާކޮށްފައިވަނީ 2025 ވަނަ އަހަރަށެވެ.\nގުޅޭ ޓެގު ޗައިނާ އިންޑޮނޭޝިއާ